text:
ၵၢၼ်ထၢမ်တွပ်ႇ
တွၵ်ႇတိူဝ်ႊမဵဝ်းၺုၼ်ႉ ၽူႈၶၢၼ်ပၢၵ်ႇငဝ်ႈငုၼ်းတီႇမူဝ်ႇၶေရႇၸီႇၸိူဝ်ႉၸၢတ်ႈ(NLD) လၢတ်ႈဝႆႉဝႃႈ တႃႇ ေတေၵႃႇတင်ႈပဵၼ်မႃး မိူင်းႁူမ်ႈတုမ်ၾႅတ်ႇတႄရႇတီႇမူဝ်ႇၶေရႇၸီႇၼၼ်ႉ ၵူႊၸိူဝ်ႉၸၢတ်ႈၸၢဝ်းၶိူဝ်း လူဝ်ႇဢွမ်ႇလွမ်ႈသၢၼ်မိုဝ်းၵမ်ႉယွင် ပၼ်ၶႅပ်းၵၢင်ၸႂ်(NLD)ၼႆယဝ်ႉ။ လွင်ႈဢၼ်(NLD) လႆႈသုမ်းၶႅပ်း ၵၢင်မႃး တီႈၼႂ်းတွၼ်ႈလိၼ်ဢုပ်ႉပိူင်ႇၸိူဝ်ႉၸၢတ်ႈၸၢဝ်းၶိူဝ်း မိူဝ်ႈပၢင်လိူၵ်ႈတင်ႈသွမ်ႈ ပီႊ 2017 ၼီႊ ၼၼ်ႉေၵႃႈ ယွၼ်ႉဝႃႈတီႈၼႂ်းတွၼ်ႈလိၼ်ဢုပ်ႉပိူင်ႇၸိူဝ်ႉၸၢတ်ႈၸၢဝ်းၶိူဝ်းၵမ်ႉၼမ် မီးၵၢင်ၸႂ်ၸပ်းပႅၼ်း ၼိူဝ်တွၼ်ႈလိၼ်၊ ၶိူဝ်းၵူၼ်းႄလႈ ၸင်ႇလႆႈသုမ်းၶႅပ်းၵၢင်ၸႂ်မႃးၼႆႉယဝ်ႉ။
ၵဵဝ်ႇလူၺ်ႈလွင်ႈတၢင်းၸိူဝ်းၼႆႉေသ ယူႇတီႈၽူႈႁၢႆးၶၢဝ်ႇမိတ်ႉၸိမ(Mizzima)လႆႈၵပ်းသိုပ်ႇတွင်ႈထၢမ် တီႈလုင်းၸၢႆးၺုၼ်ႇလုၼ်ႇ ေၵႃႉပဵၼ်ၽူႈၼမ်းၼႂ်းလူင် ငဝ်ႈငုၼ်းတီႇမူဝ်ႇၶေရႇၸီႇၸိူဝ်ႉၶိူဝ်းတႆး(SNLD) ၼၼ်ႉၼင်ႇပႃႈတႂ်ႈၼႆႉယူႇ။
ထၢမ်။ ။ တႃႇေတေၵႃႇတင်ႈမိူင်းႁူမ်ႈတုမ်ၾႅတ်ႇတႄရႇတီႇမူဝ်ႇၶေရႇၸီႇလႆႈၼၼ်ႉ ယူႇတီႈပႃႇ တီႇၵၢၼ်မိူင်းဢၼ်လဵဝ်ေသ ေတၸၢင်ႈႁဵတ်းပဵၼ်လႆႈယူႇၶႃႈႁႃႉ?။
တွပ်ႇ။ ။ မူႇပိူင်ၾႅတ်ႇတႄရႇ ႄလႈ တီႇမူဝ်ႇၶေရႇၸီႇ ဢၼ်ဝႃႈၼႆႉ လူဝ်ႇလႆႈပဵၼ်ၽၢင်ႁၢင်ႈပႃႇ တီႇေၸးၸုမ်ႇ။ တႃႇေတေၵႃႇတင်ႈမိူင်းႁူမ်ႈတုမ်ၾႅတ်ႇတႄရႇတီႇမူဝ်ႇၶေရႇၸီႇၼၼ်ႉေၵႃႈ ပႅၵ်ႉသမ်ႉ ဝႃႈပဵၼ်ပႃႇတီႇၵၢၼ်မိူင်းဢၼ်ႁႅင်းယႂ်ႇတၢၼ်ႇလႂ်ေၵႃႈယဝ်ႉ ဢဝ်ဢဵၼ်ႁႅင်းပႃႇတီႇၵၢၼ်မိူင်းဢၼ်လဵဝ် ေသေၵႃႇတင်ႈႄတႉတိုၼ်းဢမ်ႇလႆႈ။ သင်မီးေၶႃႈထဵင်ဝႃႈ ေၵႃႇတင်ႈလႆႈယူႇၼႆၸိုင် ေတပဵၼ်ဢၼ်ၽၢင်း ပွမ်မၼ်းၵူၺ်း။
ထၢမ်။ ။ တႃႇေတေၵႃႇတင်ႈမိူင်းႁူမ်ႈတုမ် ၾႅတ်ႇတႄရႇတီႇမူဝ်ႇၶေရႇၸီႇၼၼ်ႉ ဢွၼ်ၵၼ်သႂ်ႇ ၶႅပ်းၵၢင်ၸႂ်ပႃႇတီႇၵၢၼ်မိူင်း ဢၼ်ႁူမ်ႇငမ်းလႆႈဝၢၼ်ႈမိူင်းၼၼ်ႉ ႁႂ်ႈပဵၼ်သဵင်လဵဝ်ၵၼ်။ ႁႂ်ႈဢွၼ်ၵၼ် သႂ်ႇၶႅပ်းၵၢင်ၸႂ်ပၼ်ပႃႇတီႇ(NLD)ၸိူဝ်းၼၼ်ႉေၵႃႈမီးမႃး။ လွင်ႈၸိူဝ်းၼႆႉ ေတပဵၼ်လႆႈယူႇၶႃႈႁႃႉ?။
တွပ်ႇ။ ။ တၢင်းႁၼ်(Concept)ဢၼ်ၼႆႉ မၼ်းပိူင်ႈၽိတ်းဝႆႉ။ တႃႇေတေၵႃႇတင်ႈမိူင်းႁူမ်ႈတုမ် ၾႅတ်ႇတႄရႇႁႂ်ႈပဵၼ်သဵင်လဵဝ်ၵၼ်ေသ ႁႂ်ႈဢွၼ်ၵၼ်သႂ်ႇၶႅပ်းၵၢင်ၸႂ်ပၼ် ပႃႇတီႇၵၢၼ်မိူင်း ဢၼ်လဵဝ် ၼၼ်ႉႄတႉ ပဵၼ်တၢင်းႁၼ်ဢၼ်ပိူင်ႈၽိတ်း။ သင်ဝႃႈပဵၼ်ေၶႃႈယိူင်းဢၼ်း တႃႇပိုၼ်ၽၢဝ်ႇသူၼ်းတုမ် ဢဝ်ၵၢင်ၸႂ်ၵူၼ်းမိူင်းၼႆႄတႉေၵႃႈ ပဵၼ်လၢႆးၼိုင်ႈ။ သင်ဝႃႈယိူင်းဢၢၼ်းတႃႇေၵႃႇတင်ႈမိူင်းႁူမ်ႈတုမ် ၾႅတ်ႇတႄရႇတီႇမူဝ်ႇၶေရႇၸီႇၼႆၸိုင် တၢင်းႁၼ်(Concept)ဢၼ်ၼႆႉႄတႉ ၶႂ်ႈလၢတ်ႈဝႃႈ မၼ်းပိူင်ႈ ၽိတ်းဝႆႉ။ မိူၼ်ၼင်ႇပၢင်လိူၵ်ႈတင်ႈ ပီႊ 2015 ၼီႊၼၼ်ႉ ၵူၼ်းမိူင်းဢွၼ်ၵၼ်သႂ်ႇၶႅပ်းၵၢင်ၸႂ်ပၼ် ပႃႇတီႇ(NLD)မွၵ်ႈႁူဝ်ၼပ်ႉ 80%(ဝၢၵ်ႈ)။ ေတႃႇထိုင်ႇယၢမ်းလဵဝ် တႃႇေတေၵႃႇတင်ႈမိူင်းႁူမ်ႈတုမ် ၾႅတ်ႇတႄရႇတီႇမူဝ်ႇၶေရႇၸီႇၼၼ်ႉ ႁဵတ်းသၢင်ႈထိုင်တီႈလႆႈတၢၼ်ႇလႂ်ယဝ်ႉလႃႇ ေပႃးထၢမ်ႇမႃးၸိူင်ႉ ၼႆ သမ်ႉေတတွပ်ႇၸိူင်ႉႁိုဝ်။
ထၢမ်။ ။ ယၢမ်းလဵဝ်ပႃႇတီႇ NLD လႆႈေပႉပုၼ်ႈဢဝ်တီႈယူႇဝႆႉတင်းၼမ်ႄလႈ လႆႈဝႃႈၶဝ်ႁဵတ်း သၢင်ႈတႃႇယၢင်ႈပႆၸွမ်းမူႇပိူင်ၾႅတ်ႇတႄရႇတီႇမူဝ်ႇၶေရႇၸီႇၼႆ ၸွင်ႇႁၼ်ထိုင်ၶႃႈႁိုဝ်?။
တွပ်ႇ။ ။ လႆႈဝႃႈၶဝ်ႁဵတ်းၸွမ်းယူႇ။ ၶဝ်လႆႈေပႉပုၼ်ႈဝႆႉ 80%ေၵႃႈ ေတႃႇထိုင်ယၢမ်းလဵဝ် ယင်းပႆႇႁဵတ်းသင်လႆႈေတႉေတႉ။ ေပႃးၼပ်ႉသၢင်ႈတူၺ်း ငဝ်းလၢႆးမၼ်းေတႃႇထိုင် ပၢင်ၵုမ်ငမ်းယဵၼ် မိူင်းႁူမ်ႈတုမ် – ပၢင်ၵုမ်ပၢင်လူင်ပွၵ်ႈၵမ်းသၢမ်ၼႆႉ ေတႁၼ်ငဝ်းႁၢင်ႈမၼ်းထၢင်ႇၸႅင်ႈလီယူႇ။ ယၢမ်းလဵဝ် လွင်ႈယၢပ်ႇၽိုတ်ႇလူင်မီးတင်းၼမ်တင်းလၢႆယူႇႄလႈ သမ်ႉပိုၼ်ၽၢဝ်ႇလၢတ်ႈဝႃႈႁႂ်ႈသႂ်ႇၶႅပ်းၵၢင်ၸႂ်ပၼ် ပႃႇတီႇၵၢၼ်မိူင်းဢၼ်လဵဝ်ၵူၺ်းၼႆ ပဵၼ်လွင်ႈလီဢၢမ်းလူင်လၢင်ဝႆႉ။ ၸဝ်ႈၵဝ်ႇလႆႈၶႅပ်းၵၢင်ၸႂ်တီႈၵူၼ်း မိူင်းမွၵ်ႈ 80% ဝၢၵ်ႈယဝ်ႉ။ ေတႃႇထိုင်ယၢမ်းလဵဝ် ပႆႇေၽႃႇၼမ်ႉႄၼတူဝ်သင်လႆႈေတႉေတႉ။ သမ်ႉၶိုၼ်း ဝႃႈႁႂ်ႈသႂ်ႇပၼ်ၶႅပ်းၵၢင်ၸႂ်ထႅင်ႈၼႆၼၼ်ႉ မၼ်းပိူင်ႈဝႆႉေသတီႈတီႈယဝ်ႉ။
ထၢမ်။ ။ တွၼ်ႈတႃႇပၢင်လိူၵ်ႈတင်ႈသွမ်ႈဢၼ်ေတမႃးၼႆႉ ယူႇတီႈငဝ်ႈငုၼ်းငဝ်းတီႇမူဝ်ႇ ၶေရႇၸီႇၸိူဝ်ႉၶိူဝ်းတႆး(SNLD)မီးလွင်ႈႁၢင်ႈႁႅၼ်းဝႆႉၸိူင်ႉႁိုဝ်ၶႃႈ။
တွပ်ႇ။ ။ ေပႃးထိုင်မႃးပၢင်လိူၵ်ႈတင်ႈသွမ်ႈၸိုင် ႁဝ်းၶႃႈေတၶဝ်လိူၵ်ႈတင်ႈ ၼႂ်းၼႃႈတီႈၶဵတ်ႇမၢႆ ပၼ်ၶႅပ်းၵၢင်ၸႂ်ႁဝ်းၶႃႈ 2 တီႈၼၼ်ႉၵူၺ်း။ ေပႃႈဢမ်ႇၸႂ်ႈၶဵတ်ႇမၢႆပၼ်ၶႅပ်းၵၢင်ၸႂ်ႁဝ်းၶႃႈၸိုင် ႁဝ်းၶႃႈ ေတဢမ်ႇၶဝ်ႈလိူၵ်ႈတင်ႈၸွမ်း။
ထၢမ်။ ။ တီႈၼႂ်းတွၼ်ႈလိၼ်ၸိူဝ်ႉၸၢတ်ႈၸၢဝ်းၶူိဝ်းၼၼ်ႉ ပႃႇတီႇၵၢၼ်မိူင်း မိူင်းမၢၼ်ႈ ၶဝ်ႈ လိူၵ်ႈတင်ႈၸွမ်းေသ လႆႈသုမ်းၵမ်ႉၼမ်ႄလႈ ၶဝ်မီးလွင်ႈယူပ်ႈယွမ်းတီႈလႂ်လၢႆလၢႆၶႃႈ?။
တွပ်ႇ။ ။ လွင်ႈၼႆႉ ဢူၺ်းေၵႃႉၶႃႈႁဝ်း တွၵ်ႇတိူဝ်ႊတိၼ်ႇမဵဝ်းၺုၼ်ႉ ၽူႈၶၢၼ်ပၢၵ်ႇ ငဝ်ႈငုၼ်း တီႇမူဝ်ႇၶေရႇၸီႇၸိူဝ်ႉၸၢတ်ႈ လၢတ်ႈဝႆႉဝႃႈ တီႈၼႂ်းၼႃႈလိၼ်ၸိူဝ်ႉၸၢတ်ႈၸၢဝ်းၶိူဝ်းၼႆႉ ယွၼ်ႉမီးဝႆႉ ၵၢင်ၸႂ်ၸပ်းပႅၼ်းၼိူဝ်ၼႃႈလိၼ်၊ ၶိူဝ်းၵူၼ်းႄလႈ လႆႈၵၢၼ်ႉသုမ်းမႃးၼႆယဝ်ႉ။ ၵူၺ်းၵႃႈလွင်ႈၼႆႉ မၼ်း ဢမ်ႇၸႂ်ႈ။ ၵွပ်ႈပိူဝ်ႈဢမ်ႇၸႂ်ႈၼႃႈတီႈၶဵတ်ႇမၢႆပၼ်ၶႅပ်းၵၢင်ၸႂ် ဢၼ်ၸဝ်ႈၵဝ်ႇေတလႆႈလူင်းသူၼ်းတုမ် ႄလႈ လႆႈသုမ်းၵၢၼ်ႉမႃး။ ေပႃးၺၢမ်ႉေၵႃႈ ေတသုမ်းၵူၺ်း။ ေပႃးေတဝႃႈ ၵွပ်ႈပိူဝ်ႈၵၢင်ၸႂ်ၸပ်းပႅၼ်းၼိူဝ် ၼႃႈလိၼ်ႄလႈ ၶိူဝ်းၵူၼ်းေပႃးၼႆၸိုင် တီႈၼႂ်းပႃႇတီႇ NLD ၼႆႉ ၸၢဝ်းၶိူဝ်းဢၼ်လႂ်ေၵႃႈ ေတဢမ်ႇၶဝ်ႈ ပႃးႄသႈ။ လွင်ႈဢၼ်ၸဝ်ႈၵဝ်ႇသုမ်းၵၢၼ်ႉၼၼ်ႉေၵႃႈ သင်ဝႃႈႁတ်းႁတ်းႁၢၼ်ႁၢၼ်ေသ ယွမ်းၼွမ်းဝႃႈ ၵွပ်ႈပိူဝ်ႈၵၢၼ်သူၼ်းတုမ်ၸဝ်ႈၵဝ်ႇၺုမ်ႉႄလႈ လႆႈသုမ်းၼႆ ေတတိူဝ်းလီယူႇ။ လွင်ႈလၢတ်ႈၸႃဢၼ်ေတ ၸၢင်ႈတုမ်ႉတိူဝ်ႉၼိူဝ်ၵၢၼ်ၶွတ်ႇလိူတ်ႈၼၼ်ႉ လီၽၢင်ႉေသလၢတ်ႈယူႇ။ ၶႃႈၶႂ်ႈပၼ်သတိဝႃႈ ၸၢဝ်းၶိူဝ်း ၸိူဝ်းဢမ်ႇၸႂ်ႈမၢၼ်ႈၼၼ်ႉ ၶဝ်ဢမ်ႇတွၼ်ႉၶဝ်ႈလိူၵ်ႈတင်ႈၼႂ်းၼႃႈလိၼ်မၢၼ်ႈေသပွၵ်ႈ။ ဢမ်ႇမီးေသ ဢိတ်းၼႆေၵႃႈဝႃႈလႆႈယူႇ။ ၶဝ်လိူၵ်ႈတင်ႈေၵႃႈ ေတသုမ်းလၢႆလၢႆၵူၺ်း။ ေပႃးေတဝႃႈၼႂ်းၼႃႈလိၼ်ၼၼ်ႉ ၵွပ်ႈပိူဝ်ႈမီးလွင်ႈၵၢင်ၸႂ်ၸပ်းပႅၼ်းၼိူဝ်ၼႃႈလိၼ်ႄလႈ ၶိူဝ်းၵူၼ်းၼႆၸိုင် ၸွင်ႇေတႁပ်ႉၶၢမ်ႇလႆႈ။
ထၢမ်။ ။ လွင်ႈဢၼ်ၶႂ်ႈၽိူမ်ႉထႅမ်ေသလၢတ်ႈၼၼ်ႉ ၸွင်ႇေတမီးသင်ထႅင်ႈၶႃႈ။
တွပ်ႇ။ ။ ၶႂ်ႈေၵႃႇတင်ႈမိူင်းႁူမ်ႈတုမ်ၾႅတ်ႇတႄရႇၸႅတ်ႈၸၢင်ႇ။ တႃႇေတေၵႃႇတင်ႈလႆႈၼၼ်ႉ တီႈၼႂ်းတွၼ်ႈၵၢၼ်ဢွၼ်ႁူဝ်ၼၼ်ႉေၵႃႈ ၶႂ်ႈႁႂ်ႈပွင်ႇၸႂ်ၼိူဝ်ၸိူဝ်ႉၸၢတ်ႈၸၢဝ်းၶိူဝ်း။ လွင်ႈထၢၼ်ႈပဵင်းၵၼ် ဢၼ်ၸၢဝ်းၶိူဝ်းၵႆႉၵႆႉလၢတ်ႈယူႇၸိူဝ်းၼၼ်ႉေၵႃႈ ထုၵ်ႇလီပွင်ႇၸႂႂ်ပၼ်ယူႇ။ ၵုမ်ႇမိုင်ႉၸုင်ၸၼ်ႁႂ်ႈပိူၼ်ႈ မႃးယူႇတႂ်ႈႁူမ်ႈငဝ်းၸဝ်ႈၵဝ်ႇယူႇႄတႉ ေတၵႆၵၼ်ၵႂႃႇတိၵ်းတိၵ်း။ ဢၼ်ထုၵ်ႇလီႁဵတ်းၼၼ်ႉႄတႉ လူဝ်ႇလႆႈသိူၵ်ႈသမ်ႇၵၼ်တင်း ၸၢဝ်းၶိူဝ်းၽဵင်ႇၽဵင်ႇပဵင်းပဵင်းၵၼ် ၸင်ႇေတဢွင်ႇမၢၼ်။ လွင်ႈတၢင်း ႁၼ်(Concept)ဢၼ်သူၼ်းတုမ်တိုတ်ႉၸၼ် ႁႂ်ႈပိူၼ်ႈၶဝ်ႈမႃးယူႇ ပႃႈတႂ်ႈၸဝ်ႈၵဝ်ႇၼၼ်ႉ ေတပဵၼ် တၢင်းႁၢင်ႇၵႆၵၼ်ၵူၺ်းႄလႈ ပဵၼ်ဢၼ်မွင်ၸႂ်ၸွမ်းေတႉ။
ဢိင်ဢၢင်ႈ – ၶၢဝ်ႇမိတ်ႉၸိမ(Mizzima)
တႅမ်ႈၶၢဝ်ႇ – မွၵ်ႇၶမ်းၶူင်း


c: text/html

text:
ၶၢဝ်ႇသုၼ်ႇလႆႈသုၼ်ႇပဵၼ်ၵူၼ်း
သင်ႇၶၸဝ်ႈ လႄႈ ပေႃႈမႄႈၵူၼ်းမိူင်း ဝဵင်းၼမ်ႉၶမ်း လွတ်ႈႁေႃးတြႃး သူင်ႇယိုၼ်ႈထိုင်ပၼ် ၼၢင်းမူဝ်ႁွမ် ဢၼ်ထုၵ်ႇသိုၵ်းပလွင်ႈ TNLA တီႉၺွပ်းၵႂႃႇ
- Details
- Created on 20 August 2018
- Written by တႆးလွတ်ႈလႅဝ်း
မိူဝ်ႈဝႃးဝၼ်းထီႉ 19 August 2018 ယၢမ်းႁူဝ်ၶမ်ႈ မွၵ်ႈ 17:00 မူင်း သင်ႇၶၸဝ်ႈ လႄႈ ပေႃႈမႄႈၵူၼ်းမိူင်း ၼႂ်းဝဵင်းၼမ်ႉၶမ်း ၸိုင်ႈတႆးပွတ်းႁွင်ႇ လႆႈမီးလွင်ႈႁူမ်ႈၵၼ် လွတ်ႈႁေႃးတြႃး သူင်ႇမႅတ်ႉတႃႇ ယိုၼ်ႈထိုင်ပၼ် ၼၢင်းမူဝ်ႁွမ် ဢၼ်ထုၵ်ႇသိုၵ်းပလွင်ႈ TNLA တီႉၺွပ်းဢဝ်တူဝ်ၵႂႃႇ မိူဝ်ႈဝၼ်းထီႉ 17 August 2018 ၼၼ်ႉ ႁႂ်ႈယူႇလီၵိၼ်ဝၢၼ် လွတ်ႈၽေးၶဵၼ် လႄႈ ၸဵဝ်းလႆႈပွၵ်ႈၶိုၼ်းတင်းႁိူၼ်းယေး ဝႃႈၼႆ။
ပၢင်လွတ်ႈႁေႃးတြႃးၼႆႉ လႆႈၸတ်းႁဵတ်းၵႂႃႇဢွင်ႈတီႈ ဝတ်ႉၽြႃးလူင်ၸဝ်ႈၵေႃႇမိူင်း (ၵျွင်းတေႃႇ) ဝဵင်းၼမ်ႉၶမ်း သေ မီးသင်ႇၶၸဝ်ႈ ၊ ပေႃႈမႄႈၵူၼ်းမိူင်း ၶိုၼ်ႈႁွတ်ႈတင်းၼမ် လႄႈ ဢွၼ်ၵၼ် လွတ်ႈႁေႃးတြႃး သူင်ႇမႅတ်ႉတႃႇယိုၼ်ႈပၼ် ႁႂ်ႈႁွတ်ႈထိုင်တီႈ ၼၢင်းမူဝ်ႁွမ် ဢၼ်ထုၵ်ႇသိုၵ်းပလွင်ႈ တီႉၺွပ်းၵႂႃႇၼၼ်ႉ သေ ႁႂ်ႈၸဵဝ်းလႆႈပွၵ်ႈမႃးႁႃ ပေႃႈမႄႈပီႈၼွင်ႉ ဢၼ်ၵိုတ်းတင်းႁိူၼ်းယေးၶိုၼ်း ၼႆယဝ်ႉ။
ၵဵဝ်ႇၵပ်းလူၺ်ႈလွင်ႈၼႆႉသေ မိူဝ်ႈဝၼ်းထီႉ 17 August 2018 ၼႆႉ သိုၵ်းပလွင်ႈ TNLA ႁႅင်းသိုၵ်း 5 ၵေႃႉ ၶီႇၵႃးပႃႇၸႃႇလူဝ်ႇ (PAJERO) ပႃးတင်းၵွင်ႈပွတ်းသေ ၶဝ်ႈၵႂႃႇတီႈၼႂ်းပွၵ်ႉႁူဝ်ၼွင် ဝဵင်းၼမ်ႉၶမ်းယဝ်ႉ ၵႂႃႇတီႉၺွပ်းဢဝ် ၼၢင်းမူဝ်ႁွမ် ဢၼ်ပဵၼ် ၵူၼ်းမိူင်းၽၵ်းၵႃ ဢမ်ႇမီးတၢင်းၽိတ်းသင် လႄႈ ႁဵတ်းႁႂ်ႈပေႃႈမႄႈပီႈၼွင်ႉ ဢၼ်ၵိုတ်းတင်းႁိူၼ်းယေး ပဵၼ်ဢၼ်မႆႈၸႂ် ၸွမ်းတႄႉတႄႉဝႃႈဝႃႈ ၼႆယူႇယဝ်ႉ။
တႆးလွတ်ႈလႅဝ်း
မိူဝ်ႈဝႃးဝၼ်းထီႉ 19 August 2018 ၼႆႉ မၢႆးဢၢႆႈၵျေႃႇ သိုၵ်းပလွင်ႈ TNLA လၢတ်ႈတီႈသိုဝ်ႇၶၢဝ်ႇ BBC ၵႂႃႇဝႃႈ ၼၢင်းမူဝ်ႁွမ် (ၸၢဝ်းတႆး) ၼႆႉ မီးလွင်ႈပူၼ်ႉပႅၼ် ပၵ်းပိူင်မၢႆႈမီႈ ၶွင်သိုၵ်းပလွင်ႈ TNLA လႄႈ ၸုမ်းႁဝ်းၶႃႈ ၸင်ႇလႆႈတီႉၺွပ်း ၵုမ်းၶင်တူဝ်မၼ်းၼၢင်းဝႆႉ ၼႆယဝ်ႉ။
ၼႂ်းဝၼ်းထီႉ 17 August 2018 ၼၼ်ႉၵူၺ်းၼင်ႇၵဝ်ႇ ယူႇတီႈ ပေႃႈမႄႈပီႈၼွင်ႉၵူၼ်းမိူင်း ဝဵင်းၼမ်ႉၶမ်း သေ လႆႈမီးလွင်ႈတႅမ်ႈလိၵ်ႈ တၢင်ႇထိုင် ယွၼ်းတၢင်းၸွႆႈထႅမ်တီႈ ပႃႇတီႇမႂ်ႇသုင်ၸိုင်ႈတႆး (SSPP) ဢၼ်ပဵၼ် ၸုမ်းဢူၺ်းလီၵၼ်တင်း သိုၵ်းပလွင်ႈ TNLA ၵႂႃႇယူႇဝႃႈၼႆ လႆႈႁူႉၸွမ်းၶၢဝ်ႇမီးၼင်ႇၼႆ။
ၶႅပ်းႁၢင်ႈၼႂ်း Facebook – Zai WarkFa

robotstxt: allowed

filter: keep


text:
ၶၢဝ်ႇၵူႈလွင်ႈ
သိုၵ်းမၢၼ်ႈ ဢဝ်ၽူႈၶဝ်ႈၸုမ်း SSPP/SSA လႄႈ ၵူၼ်းမိူင်းတီႈၵျွၵ်းမႄးတၢႆ
- Details
- Created on 25 June 2014
- Written by တႆးလွတ်ႈလႅဝ်း
သိုၵ်းမၢၼ်ႈ တပ်ႉၸုမ်းလူင် (တပ်ႉမ) 77 ဢဝ်မၢၵ်ႇလူင် ပွႆႇၶဝ်ႈထဵင်ႁႆႈ တႅၵ်ႇတိူဝ်ႉၺႃး ၽူႈၸွႆႈၵၢၼ် ၼႂ်းၸုမ်း SSPP/SSA ဢၼ်ပဵၼ်ၵူၼ်းႁိူၼ်းလႄႈ ၵူၼ်းမိူင်း ၵေႃႉၼိုင်ႈ ဢၼ်ၵႂႃႇႁဵတ်းသူၼ်ၶဝ်ႈၵၢပ်ႇ ၸွမ်းၵၼ် တီႈႁႆႈ ႁိမ်းၸမ်ၽင်ႇၼမ်ႉတၢင်ႈ တီႈၵျွၵ်းမႄး တၢႆထင်တီႈ။
ဝၼ်းထီႉ 19.June.2014 ပူၼ်ႉမႃးၼၼ်ႉ သိုၵ်းမၢၼ်ႈ တပ်ႉၸုမ်းလူင် 77 ႁႅင်းၵူၼ်း 30ၵေႃႉ လုၵ်ႉသၼ်လွႆဢၢၼ်ၵွင်းၶႃး လတ်းထိူၼ်ႇသွၵ်ႈတဝ် ၸုမ်းၸၢဝ်းၶိူဝ်းသေ လူင်းၵႂႃႇတၢင်း ဝၢၼ်ႈၼႃး မိူဝ်ႈၶၢမ်ႈၼမ်ႉတၢင်ႈ ၵႂႃႇထိုင်ႁိမ်းႁႆႈၶဝ်ႈၵၢပ်ႇ ယၢမ်းၵၢင်ၼႂ် 8:05မူင်းၼၼ်ႉ လႆႈႁၼ်ၵူၼ်းမိူင်း ၸိုဝ်ႈႁွင်ႉ လုင်းၵေႃး ၼုင်ႈသိူဝ်ႈၶူဝ်းၶဵဝ် သိူဝ်ႈၶူဝ်းၸုမ်း SSPP/SSA ဝႆႉ လႄႈတင်း လုင်းမီး ၶဝ်သွင်ၵေႃႉ ယင်ႉလိုဝ်ႈဝႆႉ ၼႂ်းထဵင်ႁႆႈ၊ သိုၵ်းမၢၼ်ႈၵိုင်ႉၵၢင်ႁၼ်မႅၼ်ႈၺႃးသေ ဢဝ်မၢၵ်ႇလူင် ပွႆႇၶဝ်ႈၵႂႃႇၼႂ်းထဵင်ႁႆႈလႄႈ ႁဵတ်းႁႂ်ႈမၢၵ်ႇတူၵ်းတႅၵ်ႇၺႃး သွင်ၵေႃႉ တၢႆထင်တီႈ။
လုင်းၵေႃးၼႆႉ ယွၼ်ႉပိူဝ်ႈ ၼုင်ႈသိူဝ်ႈၶူဝ်းၶဵဝ် မီးမၢႆ ၶွင်ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ဝႆႉလႄႈ ဝၢႆးသေမၢၵ်ႇတႅၵ်ႇယဝ်ႉ ထုၵ်ႇသိုၵ်းမၢၼ်ႈဢဝ်မိတ်ႉ ယႃႉယၢႆးပၼ်တီႈၼႃႈတႃ လုင်းၵေႃး ထိုင်တီႈၵူၼ်းဝၢၼ်ႈၵမ်ႉၽွင်ႈ ဢမ်ႇၸၢင်ႈတူၺ်းႁူႉလႆႈဝႃႈ ပဵၼ်ၽႂ်ၵေႃႉလႂ်လူးၵွၼ်ႇ၊ တူဝ်လုင်းမီးတႄႉ မၢၵ်ႇတႅၵ်ႇတိူဝ်ႉ ၸပ်းတီႈတူဝ်မၼ်းႁႅင်းဝႆႉလႄႈ ထိုင်တီႈယွၵ်းယွႆႈ ပဵၼ်ပွတ်းပဵၼ်ပႅတ်းၵႂႃႇသဵင်ႈ ဝႃႈၼႆ။
လုင်းၵေႃးၼႆႉ ပဵၼ်ၵူၼ်းႁိူၼ်းသေ ယၢမ်ႈၸွႆႈၵၼ်ဝႆႉ ၼႂ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA လႄႈ လႆႈၶူဝ်းသိုၵ်းမႃး တီႈတပ်ႉၸုမ်း SSPP/SSA ၵူၺ်းတူဝ်မၼ်း ဢမ်ႇၸႂ်ႈသိုၵ်း ဝႃႈၼႆ ၵူၼ်းဝၢၼ်ႈလၢတ်ႈ။
လုင်းၵေႃး ဢႃႇယု 45ပီႊ၊ လုင်းမီး ဢႃႇယု 44ပီႊ တီႈယူႇဝၢၼ်ႈပၢင်မၢၵ်ႇလုပ်ႇ ဢိူင်ႇတွင်သလိၵ်ႈ ၸႄႈဝဵင်းၵျွၵ်းမႄး ၸိုင်ႈတႆးပွတ်းႁွင်ႇ တင်းသွင်ၵေႃႉ၊ ဢွင်ႈတီႈသိုၵ်းမၢၼ်ႈ ပွႆႇမၢၵ်ႇလႄႈ တင်းဝၢၼ်ႈပၢင်မၢၵ်ႇလုပ်ႇၼႆႉ ယၢၼ်ၵႆၵၼ် 7လၵ်း၊ မိူဝ်ႈလဵဝ် သိုၵ်းမၢၼ်ႈ တပ်ႉၸုမ်းလူင် 77ၼႆႉ ၽေႁဵတ်းသွင်ၸုမ်းသေ လိုဝ်ႈသဝ်းဝႆႉတီႈ ဝၢၼ်ႈပၢင်မၢၵ်ႇၶေႃ ႁိမ်းၸမ်ၶူဝ်ၵိုတ်ႉ (ဂုတ်ထိပ်တံတား) ဢၼ်မီးၼႂ်းၵႄႈ ၸဵင်ႇႁွင်ႇဝၼ်းဢွၵ်ႇ ၸႄႈဝဵင်းၼွင်ၶဵဝ် လႄႈ ၸဵင်ႇၸၢၼ်းဝၼ်းတူၵ်း ၸႄႈဝဵင်းၵျွၵ်းမႄး ။
တပ်ႉၸုမ်းလူင် (တပ်ႉမ) 77ၼႆႉ လုၵ်ႉတၢင်းပႃႇၵိူဝ်(ပဲခူး) ထူဝ်းၼႃႈသိုၵ်း ၶိုၼ်ႈၵႂႃႇၼႂ်းမိူင်းတႆးပွတ်းႁွင်ႇသေ ၵႂႃႇလေႃႇတိုၵ်းၸူး ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး (SSPP/SSA) သွင်ၽၢႆႇလႆႈပဵၼ်ပၢင်တိုၵ်းၵၼ် တီႈၵိင်ႇၸႄႈဝဵင်းမိူင်းငေႃႉ ၸႄႈတွၼ်ႈၵျွၵ်းမႄး၊ ယဝ်ႉၵေႃႈ ၵႆႉၵႆႉသိုပ်ႇပဵၼ်ပၢင်တိုၵ်းၵၼ်တင်း တပ်ႉသိုၵ်းၸိူဝ်ႉၸၢတ်ႈတဢၢင်းပူတ်းပွႆႇ (TNLA) ယူႇၶိူဝ်းၶိူဝ်း ၼႂ်းၸႄႈတွၼ်ႈၵျွၵ်းမႄး။
တႆးလွတ်ႈလႅဝ်း


text:
မိူဝ်ႈပၢင်ၵုမ်လူင် လွင်ႈငမ်းယဵၼ်မိူင်းႁူမ်ႈတုမ်- ပၢင်လူင် ၸူဝ်ႈ ပၢၵ်ႇပီႊသၢဝ်းဢဵတ်း ပွၵ်ႈၵမ်းသၢမ် ဢၼ်ၸတ်းႁဵတ်း ၵျူႇ လၢႆႇ 11 ဝၼ်း တေႃႇ 16 ဝၼ်းၼၼ်ႉ ၸၢႆးထုၼ်းဢွင်ႇလုၼ်ႇ ၽူႈႁၢႆးၶၢဝ်ႇ ႁူင်းပွႆႇသဵင် မိူင်းဢိင်းၵလဵတ်ႈ (BBC) ႁွင်ႈ ၵၢၼ်ၽႃႇသႃႇမၢၼ်ႊ လႆႈတွင်ႈထၢမ်ဝႆႉတီႈ ၸွမ်ႁၢၼ် ၶုၼ်သႅင် ၵႅမ်ႁူဝ်ပဝ်ႈ (2) ပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး (SSPP/SSA) ၼၼ်ႉ ၸုမ်းၶၢဝ်ႇသႅၼ်ပၢႆး လႆႈဢဝ် ၶိုၼ်းပိၼ်ႇတႅမ်ႈလိၵ်ႈတႆးမႃးပၼ်ယူႇ ၶႃႈယဝ်ႉ။
ထၢမ် – ၸၢဝ်းၶိူဝ်းၵမ်ႈပႃႈၼမ်တႄႉ လၢတ်ႈဝႃႈ ယွၼ်ႉပိူဝ်ႈ ဢမ်ႇပဵၼ်မႃး ၼင်ႇလိၵ်ႈႁူမ်ႈမၢႆ ပၢင်လူင်လႄႈ ၸင်ႇလႆႈၵိူတ်ႇပဵၼ်သိုၵ်းၵၢင် မိူင်းၼႆ။ မိူဝ်ႈလဵဝ် တေႃႇဢွင်ႇသၢၼ်းၸုၵျီႇ ၵေႃႉပဵၼ် လုၵ်ႈယိင်း ပူဝ်ႇၶျုၵ်ႈဢွင်ႇသၢၼ်း ဢွၼ်ၸတ်းႁဵတ်း ပၢင်လူင် ၸူဝ်ႈပၢၵ်ႇပီႊ သၢဝ်းဢဵတ်း ၼႆယူႇ။ ၵွပ်ႈသင် ၸုမ်းၸၢဝ်း ၶိူဝ်းၵူႊမူႇၵူႊၸုမ်း ပႆႇၶဝ်ႈပႃးမႃး ၼႂ်းၶၵ်ႉၵၢၼ်ငမ်းယဵၼ်ၶႃႈ။
တွပ်ႇ – ၵွပ်ႈသင်လႄႈ ပႆႇၶဝ်ႈပႃးလႆႈ ဢၼ်ဝႃႈၼႆႉ ၸမ်း- တီႈတွၼ်ႈ (33) ၼႂ်း NCA (ၶေႃႈ တူၵ်းလူင်း ၵိုတ်းတိုၵ်းတူဝ်ႈမိူင်း) တႅမ်ႈပႃး ဝႆႉဝႃႈ ၵူႊမူႇၵူႊၸုမ်း တေလႆႈၶဝ်ႈပႃး မိူဝ်ႈ လဵဝ်၊ မိူဝ်ႈလဵဝ် ဢမ်ႇႁဵတ်းၸွမ်းၸိူင်ႉ ၼၼ် လႄႈ ၸင်ႇဢမ်ႇပဵၼ်ၶဝ်ႈပႃး။ ႁဝ်းၶႃႈ သမ်ႉ ၶႂ်ႈႁႂ်ႈႁဵတ်းၸွမ်း ၼင်ႇလၢတ်ႈဝႆႉ။ ပေႃးတေ ဝႃႈတႂ်ႈဝႃႈၼိူဝ်၊ ၼေးႁွင်ႇၼေးၸၢၼ်းၵၼ် ယူႇတႄႉ ဢၼ်ၽၢႆႇႁဝ်းၶႃႈ ၶႂ်ႈလၢတ်ႈၶႂ်ႈဝႃႈ ၵေႃႈ မီးတင်းၼမ်ၵွၼ်ႇ။ ႁဝ်းၶႃႈ ဢမ်ႇဝႃႈ ဢမ်ႇလၢတ်ႈ။ ဢမ်ႇၶႂ်ႈႁဵတ်း။ ၵိုတ်းတိုၵ်းၵၼ် တင်းၸုမ်း႞၊ ယဝ်ႉၵေႃႈ သမ်ႉၵႂႃႇယိုဝ်းတၢင်ႇ ၸုမ်း။ လိူဝ်ၼႆႉ တင်းၸုမ်းၸိူဝ်း လူင်းလၢႆး မိုဝ်းဝႆႉၼၼ်ႉၵေႃႈ ယင်းၵိူတ်ႇပဵၼ် ပၢင်တိုၵ်း ထႅင်ႈၵွၼ်ႇ။ ပဵၼ်လွင်ႈတၢင်းၽႂ် လွင်ႈတၢင်း မၼ်းၵႂႃႈ။ ၵူၺ်းၵႃႈ ႁဝ်းၶႃႈ ဢမ်ႇၶႂ်ႈႁႂ်ႈပဵၼ် ၸိူင်ႉၼၼ်။ NCA ၼႆႉ တိုၼ်းတေ လႆႈၵႂႃႇ ယူႇ။ ၵူၺ်းၵႃႈ မၼ်းဢမ်ႇၸႂ်ႈယိူင်းမၢႆ၊ မၼ်း ပဵၼ်သဵၼ်ႈတၢင်းၵွႆး။ ႁဝ်းၶႃႈထၢင်ႇဝႃႈ ပိူဝ်ႈ တႃႇတေ ၼင်ႈဢုပ်ႇၵၢၼ်မိူင်းလႆႈ ၵတ်းၵတ်း ယဵၼ်ယဵၼ်၊ ဢမ်ႇလႆႈငိၼ်းသဵင်ၵွင်ႈသေၵမ်း သေ ဢုပ်ႇၵၼ်ၼႆႉ တိူဝ်းလီ။ ၵူၺ်းၵႃႈ ဢမ်ႇ ႁၼ် ပဵၼ်မႃး တီႈၵၢၼ်လူင်းမိုဝ်း။ တီႈႁဝ်း သမ်ႉ ဢဝ်ၶူၼ်ၵႆႇလုပ်ႈပၼ်သေ တီႈပိူၼ်ႈ သမ်ႉ တေဢဝ်ၶွၼ်ႉလူင်ထုပ်ႉယႅၼ်ႉ ၼၼ်ႉ တႄႉ ႁဝ်းၶႃႈ ဢမ်ႇၶႂ်ႈႁႂ်ႈပဵၼ်။ ဢမ်ႇလႆႈၸႂ်။ ၵွပ်ႈၼႆ ပေႃးတေလၢတ်ႈ လိၵ်ႈႁူမ်ႈမၢႆ ပၢင် လူင်ၼႆ တမ်ႉဢမ်ႇလူဝ်ႇလၢတ်ႈထႅင်ႈ ဝႃႈပၢင်လူင်ၸူဝ်ႈပၢၵ်ႇပီႊသၢဝ်းဢဵတ်း။ ပေႃးၶိုၼ်း ၽေႃႇၼမ်ႉၽေႃႇတူဝ် လိၵ်ႈႁူမ်ႈမၢႆ ပၢင်လူင် ၵွႆးၵေႃႈ ယဝ်ႉယဝ်ႉလူး။ ၼႆႉၸႅင်ႈလႅင်း လီ ၼႃႇ။ ဢမ်ႇတၢပ်ႈလူဝ်ႇသုၵ်ႉယုင်ႈၸွမ်း ယဝ်ႉ။ ယွၼ်ႉၶႂ်ႈႁူမ်ႈၵၼ်လႄႈ ႁဝ်းၶႃႈၸင်ႇ လူင်းလၢႆးမိုဝ်း လိၵ်ႈႁူမ်ႈမၢႆ ပၢင်လူင်မႃး ၸဵမ် မိူဝ်ႈၼၼ်ႉ။ သင်ဢမ်ႇၶႂ်ႈႁူမ်ႈ ဢမ်ႇလူင်းလၢႆး မိုဝ်းၸဵမ်ပိုင်း။ လူဝ်ႇႁူႉၸႅင်ႈလႅင်း လွင်ႈၼႆႉ။
ထၢမ် – ၸုမ်းၸၢဝ်းၶိူဝ်း တၢင်းၽၢၵ်ႈၼိူဝ်ၼႆႉ ၵမ်ႈ ပႃႈၼမ် ဢမ်ႇလူင်းလၢႆးမိုဝ်းဝႆႉ။ ၶဝ်ၼႄ လွင်ႈတၢင်းမႃး ၸဵမ်မိူဝ်ႈၸဝ်ႉဝႃႈ ၵူႊမူႇၵူႊ ၸုမ်း ဢမ်ႇလႆႈပႃးလႄႈ ဢမ်ႇလူင်းၼႆၶႃႈ ၼေႃႈ။ ၼႂ်းၶၢဝ်းတၢင်း ၼေႇပျီႇတေႃႇၵမ်းၼႆႉ လႆႈႁူပ်ႉထူပ်း ၸွမ်ပွင်ၵၢၼ်သိုၵ်း၊ တေႃႇဢွင်ႇ သၢၼ်းၸုၵျီႇ။ ၵွပ်ႈၼႆ ၼင်ႇႁိုဝ် ၵူႊမူႇၵူႊ ၸုမ်း တေလႆႈၶဝ်ႈပႃးၼၼ်ႉၶႃႈလူး ထိုင်မႃး ၸၼ်ႉလႂ်ယဝ်ႉၶႃႈ။
တွပ်ႇ – ၵဵဝ်ႇၵပ်းလူၺ်ႈလွင်ႈၼႆႉတႄႉ ၶဝ်ၵေႃႈ ဢမ်ႇဢုပ်ႇလႆႈ ထိုင်တီႈထိုင်တၢင်း။ ၶဝ်တႄႉ ၶႂ်ႈႁႂ်ႈလူင်းလၢႆးမိုဝ်းသေ ၶဝ်ႈပႃးၸွမ်းၼႆ။ ၼင်ႇႁိုဝ်ၶဝ်ႈပႃးၸွမ်းၼၼ်ႉသမ်ႉ ၼင်ႇသူ ၸဝ်ႈ လႆႈငိၼ်းဝႆႉၼင်ႇၵဝ်ႇယဝ်ႉ။ မိူဝ်ႈၵႆႈ ၵေႃႈ လၢတ်ႈၵေႃႈတင်းၼမ်ယဝ်ႉ။
ထၢမ် – မိူဝ်ႈပူၼ်ႉမႃးၼၼ်ႉတႄႉ ပေႃးဝႃႈ ပဵၼ် သိုၵ်းရၶႅင်ႇ၊ သိုၵ်းလွႆ၊ သိုၵ်းၵဝ်ႈၵၢင်ႉ ၼႆ ၽၢႆႇသိုၵ်းမၢၼ်ႊ ဢမ်ႇႁပ်ႉဢုပ်ႇမႃး။ ၵမ်းၼႆႉ တႄႉ တင်းၸဵတ်းၸုမ်း လႆႈႁူပ်ႉထူပ်းဢုပ်ႇ ၵၼ်တင်း ၸွမ်ပွင်ၵၢၼ်သိုၵ်း၊ ၵႅမ်ၸွမ်ပွင် ၵၢၼ်သိုၵ်း။ လွင်ႈၼႆႉၶႃႈလူး ဢမ်ႇၸႂ်ႈလွင်ႈ ၶိုပ်ႈၼႃႈ ဢၼ်႞ၶႃႈၼႄႇ။
တွပ်ႇ – ၼႆႉတႄႉ ၽိူဝ်ႇတေဝႃႈ လွင်ႈၶိုပ်ႈၼႃႈ ၼႆ ၼၼ်ႉ၊ တႃႉဝႃႈ လွင်ႈလႅၵ်ႈလၢႆႈၼႆ တေတိူဝ်း ထုၵ်ႇမႅၼ်ႈ။ လွင်ႈၶိုပ်ႈၼႃႈ ဢၼ်ဝႃႈၼႆႉ တေလႆႈၼႄၼမ်ႉၼႄတူဝ်လူး။
ထၢမ် – ပေႃးတူၺ်း ငဝ်းလၢႆး မိူဝ်ႈလဵဝ် ၸွမ်းၼင်ႇ ပၢင်လိူၵ်ႈတင်ႈ 2015 သေ လႆႈဝႃႈ လူင်ပွင် ၸိုင်ႈ ၵူၼ်းမိူင်း ၶိုၼ်ႈမႃးယဝ်ႉၼႆၶႃႈၼေႃႈ။ ၵူၺ်းၵႃႈ ၼႂ်းပၢၼ်ၶဝ်ၼႆႉ ၵိူတ်ႇပဵၼ်ပၼ်ႁႃ ၸိူင်ႉၼင်ႇ တၢင်းမိူင်းရၶႅင်ႇၼၼ်ႉလႄႈ လုမ်ႈၾႃႉၵေႃႈ ႁိပ်ႇႁွမ်ႈပၼ်ႁႅင်းဢီးတေႃႇ လူင်ပွင်ၸိုင်ႈမႃး။ မိူင်းမၢၼ်ႊတင်း တၢင်ႇ ဝၢၼ်ႈတၢင်ႇမိူင်း ၶဝ်ႈႁႃႁဵတ်းၵေႃႉၵၼ်ၼႆႉ ၵေႃႈ လႅၵ်ႈလၢႆႈမႃး။ ၵဵဝ်ႇၵပ်းလွင်ႈၼႆႉၶႃႈလူး ၸွင်ႇပဵၼ်မႃး ႁႅင်းႁိပ်ႇႁွမ်ႈတေႃႇ ၸုမ်းၸၢဝ်း ၶိူဝ်းယိပ်းၵွင်ႈၵၢင်ႇၶဝ် ႁႂ်ႈလႅၵ်ႈလၢႆႈ ဢမ်ႇ ၼၼ် ႁႂ်ႈပႆသဵၼ်ႈတၢင်းတၢင်ႇဢၼ် ၼႆၶႃႈ ႁိုဝ်။ မိူဝ်ႈဝၼ်းပူၼ်ႉ ၶႃႈထၢမ်ၺႃး ၶုၼ်ၽွင်း တၢင်ၶႄႇ လႄႈ မၼ်းဝႃႈ ၶဝ်တိုၵ်းသူၼ်း ႁႂ်ႈ လူင်းလၢႆးမိုဝ်း NCA ၼႆၶႃႈၼႃႇ။
တွပ်ႇ – ၼႆႉတႄႉ ပဵၼ်တွၼ်ႈၵၢၼ်ၶဝ်ၵွႆးလူး။ ၸွင်ႇၶဝ်ႁူႉၶီႈၵႆႇၼမ်ႉဢွႆႈၵေႃႈ ဢမ်ႇၸႂ်ႈ။ ၶဝ် ၵေႃႈ ၶႂ်ႈႁႂ်ႈငမ်းယဵၼ်။ ၼင်ႇႁိုဝ် မိူင်းၶဝ်တေ မၢၵ်ႈမီး၊ တေၶိုၼ်ႈယႂ်ႇၼၼ်ႉ ၼႂ်းမိူင်းၶဝ် ၵေႃႈ တေလႆႈၵတ်းယဵၼ်။ မိူင်းႁိမ်းႁွမ်းၸိူဝ်း တိတ်းၸပ်းဝႆႉ တင်းမိူင်းၶဝ် ၵတ်းယဵၼ် ၸင်ႇတေပဵၼ်လႆႈ။ ၵူႊမိူင်းမိူင်းၵေႃႈ ပဵၼ် ၸိူင်ႉၼႆၵွႆးယဝ်ႉ။ ဢမ်ႇလၢၵ်ႇလၢႆးသင်။ တီႈ ၼႆႉ ၶႃႈၶႂ်ႈဝႃႈတႄႉ ပေႃးလီၵေႃႈ တေလႆႈလီ ၼင်ႇၵၼ်ဢေႃႈ။ ပေႃးတေၸွႆႈထႅမ်ၵၼ်ၵေႃႈ ဢမ်ႇထုၵ်ႇလီပႃးၶေႃႈၼွင်ႇသင်။ ၶႂ်ႈလႆႈပၢင် တၢႆးလႄႈ ယႃႉပႃႇယႃႉထိူၼ်ႇတႄႉ ဢမ်ႇထုၵ်ႇ လီႁဵတ်း။ ပေႃးႁဵတ်းၵေႃႈ လူဝ်ႇသိုဝ်ႈသႂ်တေႃႇ ၵၼ်။ ၼႆႉၶႂ်ႈဝႃႈထိုင် ၵၢၼ်ၵပ်းသိုပ်ႇမိူင်း ၼွၵ်ႈ။ ၶဝ်မီးၸေႇတၼႃႇ ၶႂ်ႈႁႂ်ႈငမ်းယဵၼ် ဢၼ်ဝႃႈၼၼ်ႉ ႁဝ်းၶႃႈၵေႃႈ ႁၼ်လီၸွမ်း ယူႇ။ ၼၼ်ႉပဵၼ်ၵၢင်ၸႂ်ၶဝ်ၵႂႃႈ။ ၵူၺ်းၵႃႈ တီႈ တေႉ ထုၵ်ႇလီၶူၼ်ႉႁႃ မီးလွင်ႈတၢင်းသင် လႄႈ ဢမ်ႇၵတ်းယဵၼ်လႆႈ ဢၼ်ဝႃႈၼႆႉ။
ထၢမ် – ပေႃးဢဝ်ငဝ်းလၢႆးလုမ်ႈၾႃႉဝႃႈ ဝၢႆးလင် 1988၊ မိူင်းမၢၼ်ႊ လႆႈၸႂ်ယႂ်ႇဢိင်ပိုင်ႈ မိူင်း ၶႄႇ။ မိူဝ်ႈပီႊ 1989 ပႃႇတီႇၶွမ်ႇမိဝ်ႇၼိတ်ႈ မိူင်းမၢၼ်ႊ တႅၵ်ႇယၢႆႈၼႆၵေႃႈ ၵိူတ်ႇဢွၵ်ႇပဵၼ် မႃး ၸုမ်းဝႃႉ၊ ၸုမ်းမိူင်းလႃး၊ ၸုမ်းၵဝ်ႈၵၢင်ႉ။ ၶဝ်ၵေႃႈ ၵိုတ်းတိုၵ်း ႁင်းၵွႆးၸုမ်းၽႂ်ၸုမ်း မၼ်း။ တပ်ႉသိုၵ်းၸိုင်ႈတႆးၵေႃႈ ၵိုတ်းတိုၵ်း ၵၼ်တင်း လူင်ပွင်ၸိုင်ႈၸုမ်းသိုၵ်းမၢၼ်ႊ။ ယဝ်ႉၵေႃႈ ၶဝ်ႈႁူမ်ႈပႃးၼႂ်းဢမဵဝ်းတႃးၺီႇ လႃႇၶၢမ်ႇ။ ငဝ်းလၢႆးမိူဝ်ႈလဵဝ်ၵေႃႈ မိူင်းမၢၼ်ႊ ၶိုၼ်းလႆႈဢိင်ပိုင်ႈ မိူင်းၶႄႇထႅင်ႈၵမ်း႞လႄႈ တင်းငဝ်းလၢႆးမိူဝ်ႈၼၼ်ႉ တေပႅၵ်ႇပိူင်ႈၵၼ် ၸိူင်ႉႁိုဝ်ၶႃႈ။
တွပ်ႇ – မိူၼ်မိူဝ်ႈၵႆႈ ၶႃႈလၢတ်ႈ၊ လူဝ်ႇလႆႈသိုဝ်ႈသႂ် တေႃႇၵၼ်။ ႁဝ်းၶႃႈတႄႉ သိုဝ်ႈသိုဝ်ႈယူဝ်း ယူဝ်းၵွႆး။ တေမီးလၢႆလွင်ႈလၢႆတၢင်း။ ပေႃး ဢဝ်ၵၢၼ်လူင်းမိုဝ်းဝႃႈ မိူင်းႁဝ်းၼႆႉ ၵႂ်ႈၸမ် ၵၼ်တင်း မိူင်းၶႄႇ၊ ဢၼ်ပဵၼ်မိူင်းဢဵၼ်ႁႅင်း လူင် တီႈသွင် ၽၢႆႇၵၢၼ်မၢၵ်ႈမီး လုမ်ႈၾႃႉ။ ပေႃးဝႃႈ ၵၢၼ်မၢၵ်ႈမီးၼႆၵေႃႈ ဢမ်ႇမီးလွင်ႈ ၵတ်းယဵၼ် တင်းႁိမ်းႁွမ်း ဢမ်ႇၸၢင်ႊၶိုၼ်ႈ ယႂ်ႇလႆႈ။ လူဝ်ႇလႆႈမီးလွင်ႈႁူမ်ႇလူမ်ႈ၊ လွင်ႈ ငမ်းယဵၼ်။ ပဵၼ်သိုၵ်းၵၢင်မိူင်းမႃး 70 ပီႊ မိူင်းယဝ်ႉ ၽႂ်ၵေႃႈ ဢမ်ႇၽဵဝ်ႈမူၺ်ႉၽႂ်လႆႈ။ ပေႃးတေၶႂ်ႈဝူၼ်ႉသေ ႁဵတ်းၸွမ်းလၢႆး တီႈ မိူင်းသီရလင်းၵႃၼႆၵေႃႈ ဢမ်ႇမိူၼ်တင်းၶဝ် လူး။ ငဝ်းလၢႆးႁဝ်း လႄႈ သီရိလင်းၵႃ ဢမ်ႇ မိူၼ်ၵၼ်။ ပေႃးတေၶႂ်ႈၸႂ်လႆသေ ႁဵတ်းၸွမ်း လၢႆးမိူင်းသီရိလင်းၵႃတႄႉ တီႈႁဝ်းၶႃႈၼႆႉ ၶႅၼ်းတေႁၢႆႉၸႃႉ လိူဝ်မိူဝ်ႈလဵဝ်ဢေႃႈ။ ပေႃး ဢဝ်ငဝ်းလၢႆးၵူႊမိူင်းမိူင်းဝႃႈ ၸုမ်းလုၵ်ႉ ၽိုၼ်ႉ တမီးတၢႆးၵႃး/ Tamil Tiger တီႈသီရိ လင်းၵႃၼၼ်ႉ ပဵၼ်ၸုမ်းၵေႃႇၵၢၼ်ႁၢႆႉ။ ႁဝ်းၶႃႈသမ်ႉ ဢမ်ႇၸႂ်ႈၸိူင်ႉ တမီးတၢႆးၵႃးၼၼ်ႉ ၶႃႈလူး။ ႁဝ်းတႄႇမႃးၼႆႉၵေႃႈ တိုၼ်းဢမ်ႇ ၵၼ်တင်း သီရိလင်းၵႃၶဝ်။ ႁဝ်းၶႃႈၼႆႉ ၽွမ်ႉသဵင်ပဵင်းပၢၵ်ႇၵၼ်သေ ဢဝ်လွတ်ႈ လႅဝ်းသဝ်းၶေႃ တီႈဢိင်းၵလဵတ်ႈမႃး။ တူၵ်း လူင်းလႆႈၸႂ်ၵၼ် လူင်ႉလူင်ႉလႅင်းလႅင်း မိူၼ် ပီႈဢွၵ်ႇၼွင်ႉၶႆႇၵၼ်သေ ၶတ်းၸႂ်ၵေႃႇသၢင်ႈ မႃး ႁိူၼ်းလီမူၼ်ႊသိူဝ်းလူင်ၼႆႉ။ ၵမ်းၼႆႉ ႁိူၼ်းလူင်လင်ၼႆႉ လူႉလႅဝ်ယွၵ်းယွႆမူတ်း ယဝ်ႉလႄႈ ၸင်ႇလႆႈတုၵ်ႉၶၵၼ်ၸိူင်ႉၼႆ။


text:
ၼႂ်းလိူၼ်ၵျ ူႇလၢႆႇ 23ဝၼ်း ပီႊ2018ၼီႊယၢမ်းဝၢႆးဝၼ်း2မူင်းၼၼ့် ၽၢႆလူင်ေၸႈပိၼ်ႈ ဢၼ်မီးၼႂ်းေၸႈဝဵင်းသၼၢမ်ႇၶျၢႆး တီႈမိူင်းလၢဝ်း
လႆႈတႅၵ်ႇ ၼမ့်လုပ်ႈၼွင်းထူမ်ႈၶဝ်ႈ ၼႂ်းမူႇဝၢၼ်ႈ ႁဵတ်းႁႂ်ႈၵူၼ်းမိူင်းမွၵ်ႈ 6000 ေၵႃ့လႆႈပၢႆႈႁၢမ်းတီႈယူႇႄလႈ ၵူၼး်မိူင်းမွၵ်ႈ 200ေၵႃ့ပၢႆ လႆၵႂႃႇ
ၸွမ်းၼၼ့်ဝႃႈၼႆ။
ၽၢႆလူင်ေၸႈပိၼ်ႈၼႆ့ တင်ႈယူႇၽၢႆႇတႂ်ႈမိူင်းလၢဝ်း တင်းသုင်မီး (16)မဵတ့်၊ တၢင်းယၢဝ်းမီးမွၵ်ႈ(800)မဵတ့်ေသ တင်းယၢဝ်းၽၢႆဢၼ်လႆႈတႅၵ်ႇၵႂႃႇ
မီးမွၵ်ႈ (200)မဵတ့်။ ၽၢႆႇၸဝ်ႈၼႃႈတီႈၶဝ်ၶၢတ်ႈလၢမ်းဝႃႈ ယွၼ့်ၽူၼ်တူၵ်းႁႅင်းထပ်းၵၼ်ႄလႈ ၽၢႆလူင်ၼႆ့ ၸင်ႇလႆႈတႅၵ်ႇၵႂႃႇၸွမ်းႁွႆးၸတ့်မၼ်း
ၼမ့် ႄလႈ ၼမ့်လူင်လႆႈလုပ်ႈၶဝ်ႈၼႂ်းမူႇဝၢၼ်ႈလၢႆလၢႆေသ ၵူၼ်းမိူင်းဢိၵ်ႇတူဝ်သတ်၊ ၶူဝ်းၶွင်ၸိူဝ်းၼႆ့ လႆႈလူ ့ယႂ်ႇသုမ်းၼမ်ဝႆ့ ဝႃႈၼႆ။
ၽၢႆလူင်ေၸႈပိၼ်း ဢၼ်လႆႈတႅၵ်ႇၵႂႃႇၼႆ ပဵၼ်ၽၢႆဢၼ်ေၵႃႇသၢင်ႈဝႆ့ ၼႂ်းေၵႈၵၢင်လွႆ ဢမ်ႇပႆႇၸ်ႂႈၽၢႆဢၼ်ယႂ်ႇလူင်ေတ့ေတ့ ၼင်ႇၵဝ်ႇ။ၽၢႆႇလူ င် ေၸႈပိၼ်းၼႆ့ ၶွမ်ႇပိၼ်ႇၼီႇ ၽၢႆꩪၾၢႆးၽႃ့ မိူင်းလၢဝ်းႄလႈ မိူင်းထꩮႆးႁူမ်ႈၵၼ်ေၵႃႇသၢင်ႈဝႆ့ ၼႂ်းပီႊ 2003ၼီႈေသ ယိူင်းဢၢၼ်းတႃႇဢဝ်ၽၢႆးၾႃ့ၶၢႆ
ေတႃႇမိူင်းထႆး ႄလႈ ဢၼ်လိူဝ်ၼၼ့် ေတဢၢၼ်းၸႂ် ့ တိုဝ်းတွၼ်ႈတႃႈမိူငး်လၢဝ်း ၊၊ ဢမ်ႇတၼ်းေၵႃႇသၢင်ႈယဝ့်တူဝ်ေသၽၢႆလူင်ေၵႃႈ လႆႈတႅၵ်ႈ
ဢွၼ်တၢင်းၼႆယဝ့်။
တႅမ်ႈမွၵ်ႇ-မွၵ်ႇၶမ်းၶူူင်း


text:
Written by Sai Mawn Kham
Posted on 2017-09-26 04:38:51
မိူၼ်ၼင်ႇ Facebook ႁဵတ်းဢွၵ်ႇပၼ် Lite Version Application Facebook Application လႄႈ Messenger Application ဢၼ်တွၼ်ႈတႃႇၸႂ်ႉတိုဝ်းလႆႈ ၵႃႈတီႈ ၶိူင်ႈ Mobile Devices ဢၼ်ဢမ်ႇပေႃးၶိုတ်းၵၢမ်ႈၼၼ်ႉ Twitter ၵေႃႈတိူၵ်ႉတႄႇၶူင်သၢင်ႈ ၵူတ်ႇၸၢမ်းတူၺ်း Twitter Lite Appliction ယဝ်ႉၼင်ႇၵဝ်ႇ။
ဢၼ်ပဵၼ် ၽၢင်ႁၢင်ႈ Features Twitter Lite ၼႆႉတႄႇသိုပ်ႇမိုတ်ႈပၼ်မႃး မိူဝ်ႈၸဝ်ႈပီၼႆႉသေတႃႉ မၼ်းဢမ်ႇၸႂ်ႉဝႃႈ ပဵၼ် Application သေ မၼ်းလႆႈၵႂႃႇၸႂ်ႉတီႈ website "lite.twitter.com" ဢဝ်ဢေႃႈ။ ယွၼ်ႉပဵၼ် Lite Version ၼႆလႄႈ ယိူင်းဢၢၼ်းဝႆႉတႃႇၸႂ်ႉလႆႈတီႈဢၼ် သၢႆၼႅင်ႈဢိၼ်ႇထႃႇၼႅတ်ႉထိူင်းၼၼ်ႉၼႆယဝ်ႉ။
ဢၼ်ပဵၼ် Twitter Lite Application ဢၼ်တိုၵ်ႉၶူင်သၢင်ႈၵူတ်ႇၸၢမ်းတူၺ်းၼႆႉ ယၢမ်းလဵဝ်တႄႉ တိုၵ်ႉၸႂ်ႉလႆႈတီႈမိူင်း ၽီလိပ်ႉပိင်းၵူၺ်း။ Application ၼႆႉ တေၸၢင်ႈၸႂ်ႉလႆႈတီႈ Mobile Web Browser သေ၊ ၸႂ်ႉလႆႈတီႈ သၢႆၼႅင်ႈဢိၼ်ႇထႃႇၼႅတ်ႉဢၼ်ထိူင်းသေလႄႈ လွင်ႈၵိၼ်ၸႂ်ႉ Data မၼ်းၵေႃႈတေဢေႇဝႃႈၼႆယဝ်ႉ။ တွၼ်ႈတႃႇၸႂ်ႉလႆႈတီႈ ၽူင်းၸိူဝ်းတႅမ်ႇ ၸိူဝ်းဢၼ်ပေႃးပႃး ဢွင်ႈသိမ်း Storage မၼ်းၼမ်ၼၼ်ႉၼႆလႄႈ သႅၼ်း Application မၼ်းတႄႉ တေမီးမွၵ်ႈ 3MB ၼႆဝႃႈၼႆယဝ်ႉ။
ႁူမ်ႈဝႃႈ သႅၼ်း Twitter Lite Application ၼႆႉ မၼ်းလဵၵ်ႉသေတႃႉ ၽၢင်ႁၢင်ႈႁဵတ်းၵၢၼ် Features ၼင်ႇ Applicaition ၵဝ်ႇၼၼ်ႉၵေႃႈ တေၶဝ်ႈပႃးဝႆႉ ၵမ်ႉၼမ်ယူႇလႄႈ၊ လုၵ်ႉတီႈ ၽူႈၸႂ်ႉတိုဝ်းၶဝ် တေၸၢင်ႈဢဝ်ၸႂ် ၸဝ်ႈၵဝ်ႇ ဢိုတ်းဝႆႉလႆႈၵၢၼ်တင်ႈ Settings ၸိူဝ်းဢၼ်ၵိၼ်Data မိူၼ်ၼင်ႇ ၶႅပ်းႁၢင်ႈ၊ ငဝ်းတူင်ႉၸၵႂႃႇၸိူဝ်းၼႆႉ ၼႆၶႃႈယဝ်ႉ။
ဢိင် : techx


text:
ၼႂ်းလိူၼ်ၵျုၼ်ႇပူၼ်ႉမႃးၼႆႉ ၶၢဝ်ႇဢၼ် ၸဝ်ႈၼႃႈတီႈၶဝ် တီႉၺွပ်းၵႃး ဢမ်ႇမီးဝႂ်လႅင်ႇၸိၼ်ႇၼၼ်ႉ ၸွတ်ႇၸူဝ်ႈၵႂႃႇၼိူဝ်ဢွၼ်ႇလၢႆး၊ ႁူင်ဝႆႉၼႂ်းတူင်ႇဝူင်းႁဝ်းၶႃႈ တင်းၼမ်တင်းလၢႆ လႄႈ ႁဵတ်းႁႂ်ႈၵူၼ်းၸိူဝ်းၸႂ်ႉတိုဝ်းၵႃး ဢမ်ႇမီးဝႂ်လႅင်ႇၸိၼ်ႇၶဝ်တင်းဝၢၼ်ႈတင်းမိူင်း တူၵ်းၸႂ်၊ မႆႈၸႂ်ၸွမ်းတေႉတေႉ၊ ၸိူဝ်းဢၼ်လႆႈထုၵ်ႇတီႉၺွပ်းၵေႃႈ မီးတင်းၼမ်ယူႇယဝ်ႉ။
တႃႇတီႉၺွပ်းလူတ်ႉၵႃး ဢမ်ႇမီးဝႂ်လႅင်ႇ ၸိၼ်ႇၼႆႉ လႆႈႁူႉဝႃႈ လူင်ပွင်ၸိုင်ႈမိူင်းတႆး ဢမ်ႇလႆႈၸီႉသင်ႇဝႆႉၼႆသေတႃႉ လႆႈႁၼ်ၸဝ်ႈၼႃႈတီႈ ပလိၵ်ႈတၢင်းၵႃးၶဝ် ငွႆးၵူတ်ႇထတ်းတီႉၺွပ်း လူတ်ႉၵႃး ၸိူဝ်းဢမ်ႇမီးဝႂ်လႅင်ႇၸိၼ်ႇယူႇ။ လႆႈႁူႉဝႃႈ ပေႃးလိူၼ်ဢေႃးၵၢတ်ႉ 15 ဝၼ်းမႃး တေတႄႇဢဝ်လိူင်ႈတေႉတေႉ ၼႆယဝ်ႉ။
ၸၢႆးၸေႃႇ ၵူၼ်းၵႃႉၵႃး တီႈဝဵင်းတူၼ်ႈတီး ၵေႃႉ႞လၢတ်ႈၼႄဝႃႈ “လိူၼ်ၼႆႉတႄႉ ဢမ်ႇၺွပ်းတၢၼ်ႇလိူၼ်ပူၼ်ႉမႃးၼင်ႇၵဝ်ႇယဝ်ႉၶႃႈ။ တၢင်းၼွၵ်ႈဝဵင်းၸိူဝ်းတႄႉ ၶဝ်ၵႆႉပႂ်ႉယူႇ၊ ၼႂ်းဝဵင်းၵေႃႈ ၼိုင်ႈဝူင်ႈၼိုင်ႈပွၵ်ႈၸိူဝ်းၼႆႉ ပႂ်ႉၺွပ်းယူႇ” ၼႆ ယဝ်ႉ။
ယွၼ်ႉတီႉၺွပ်းၵႃး ဢမ်ႇမီးဝႂ်လႅင်ႇၸိၼ်ႇၼႆလႄႈ ၸုမ်းၸွႆႈထႅမ်ၶႅၵ်ႇလီပၢင်ၸႃႉ၊ ၸွႆႈထႅမ် ၵူၼ်းထူပ်းၽေးၶိုၵ်ႉၶၵ်ႉ ၸိူဝ်းၼၼ်ႉၵေႃႈ လႆႈငိၼ်းဝႃႈ ၵိုတ်းယင်ႉဝႆႉတင်းၼမ် ၼႆယဝ်ႉ။
တႃႇတေတီႉၵမ် လူတ်ႉၵႃးႁၢမ်းဝႂ်လႅင်ႇၸိၼ်ႇၼႆႉ တေႃႇမိူဝ်ႈလဵဝ် လူင်ပွင်ၸိုင်ႈမိူင်းတႆး ပႆႇဢွၵ်ႇၶၢဝ်ႇ၊ ပႆႇလၢတ်ႈသင်သေတႃႉ ၸွမ်ၽွင်းမိူင်းၸေႊမိူင်း မွၼ်းတႄႉလၢတ်ႈဝႆႉဝႃႈ “ၺွပ်းတႄႉတိုၼ်းတေ ၺွပ်းယဝ်ႉ။ ၵူၺ်းၵႃႈ မိူဝ်ႈလဵဝ်ပႆႇၽိူမ်ႉထႅမ်လႆႈ လူတ်ႉၵႃးတေႃႉသူင်ႇၵူၼ်းပဵၼ် တီႈႁူင်းယႃလႆႈလႄႈ တေလႆႈတူၺ်းငဝ်းလၢႆးမၼ်းၵွၼ်ႇ။ ပေႃးဝႃႈ ၶႃႈၶဝ်ၽိူမ်ႉထႅမ်ပၼ်လႆႈယဝ်ႉၼႆတႄႉ တီႉၺွပ်းယဝ်ႉ” ၼႆယဝ်ႉ။
ၸုမ်းၸွႆႈထႅမ်ၶႅၵ်ႇလီပၢင်ၸႃႉ ဢၼ်ဝႃႈၼႆႉ ပဵၼ်ၸုမ်းဢၼ်တူဝ်ႈတၼ်းတႃႇ တႃႇၸွႆႈထႅမ် မိူဝ်ႈမီးၵူၼ်းၺႃးၽေးၶိုၵ်ႉၶၵ်ႉ၊ မိူဝ်ႈမီးၵူၼ်းပဵၼ်၊ ၵူၼ်းတၢႆ၊ ၵူၼ်းမၢတ်ႇၸဵပ်း ၼႂ်းပၢင်တိုၵ်း၊ ပၢင် သိုၵ်းပၢင်သိူဝ်၊ မၢတ်ႇၸဵပ်းယွၼ်ႉၽေးၵိုင်ႉၵၢင်ႉ၊ လူတ်ႉၵႃးၽႃႇၵၼ် ၸိူဝ်းၼႆႉယဝ်ႉ။ ၸုမ်းၸွႆႈထႅမ် ၶႅၵ်ႇလီပၢင်ၸႃႉၼႆႉ တေႃႉသူင်ႇၵူၼ်းမၢတ်ႇၸဵပ်း သူင်ႇထိုင်ႁူင်းယႃ၊ ထိုင်တီႈလွတ်ႈ ၽေးလႆႈၶိုတ်း ၶိုတ်းၸမ်ၸမ်လႄႈ တေလႆႈဝႃႈ ပဵၼ်ၸုမ်းဢၼ် ၵူၼ်းမိူင်းလူဝ်ႇ၊ ဢၼ်ၵူၼ်းမိူင်းလႆႈၸႂ်ယႂ်ႇပိုင်ႈ ဢိင်တေႉတေႉၸုမ်း႞ယူႇယဝ်ႉ။
ၼၢင်းၼူၼ်းမူဝ် ၽူႈထတ်းသဵၼ်ႈ ၵေႃလိၵ်ႈလၢႆး လႄႈ ၾိင်ႈငႄႈတႆး ဝဵင်းတူၼ်ႈတီး ၵေႃႉၶဝ်ႈ ၸွႆႈတူင်ႉၼိုင်ပႃး ၼႂ်းၸုမ်းၼမ်ႉၶူင်း ၶႅၵ်ႇလီပၢင်ၸႃႉတႆး ဝဵင်းတူၼ်ႈတီး လၢတ်ႈၼႄဝႃႈ “သင်ဝႃႈ လူင်ပွင်ၸိုင်ႈႁၢမ်ႈတပ်ႉဝႃႈ တေဢမ်ႇလႆႈၸႂ်ႉၵႃး ဢမ်ႇမီးဝႂ်လႅင်ႇၸိၼ်ႇ ပေႃးၼႆၸိုင် ၵူႊၸုမ်းၸုမ်းတေယၢပ်ႇၸႂ်တေႉတေႉၶႃႈဢေႃႈ။ ပေႃးမီးၵူၼ်း ပဵၼ်သေတီႈတီႈၸိုင် လူင်ပွင်ၸိုင်ႈဢမ်ႇၸွႆႈထႅမ်လႆႈတဵမ်ထူၼ်ႈ၊ ဢမ်ႇၵႂႃႇထိုင်လႆႈႁႂ်ႈၶိုတ်းမိူဝ်ႈ ၶိုတ်းယၢမ်း။ ပေႃးၵပ်းသိုပ်ႇၸူး ၸုမ်းပရႁိတ တီႈ ၼၼ်ႈတီႈၼႆႈၼႆတႄႉ ပေႃးဝၢင်းၾူၼ်းၵေႃႈ ပိူၼ်ႈဢဝ်ၵႃးဢွၵ်ႇၵႂႃႇႁပ်ႉသေ သူင်ႇထိုင်ႁူင်းယႃၵမ်းလဵဝ်” ၼႆယဝ်ႉ။
ၸုမ်းၸွႆႈထႅမ်ၶႅၵ်ႇလီပၢင်ၸႃႉၼႆႉ ယွၼ်ႉဢမ်ႇၸႂ်ႈၸုမ်းဢၼ်ၵိၼ်ငိုၼ်းလိူၼ် သေၸုမ်းၸုမ်း၊ ဢမ်ႇၸႂ်ႈၸုမ်းဢၼ်ႁဵတ်းၵၢၼ်တႃႇသုၼ်ႇတူဝ်။ ၵူၼ်းၸွႆႈထႅမ်ၵၢၼ်ငၢၼ်းၼႂ်းၸုမ်းၵေႃႈ ဢမ်ႇၸႂ်ႈလႆႈၵႃႈလႆႈႁူဝ်သင်လႄႈ သင်ဝႃႈတေလႆႈ ထုၵ်ႇတီႉၺွပ်းၼႆၸိုင်တိုၼ်းတေထူပ်းတၢင်းယၢပ်ႇဢမ်ႇႁၢင်ႉယဝ်ႉ။
ၸၢႆးၵူး ႁူဝ်ပဝ်ႈၸုမ်းၼမ်ႉၶူင်းၶႅၵ်ႇလီပၢင်ၸႃႉတႆး ဝဵင်းၵျွၵ်ႉမႄးလၢတ်ႈဝႃႈ “မိူဝ်ႈၽွင်းၼၼ်ႉႁဝ်းၶႃႈၵေႃႈ လႆႈတူၵ်းလူင်းၵၼ်ဝႆႉ ဝႃႈလွင်ႈ သူင်ႇၵူၼ်းပဵၼ်ၼႆႉ တေၵိုတ်းဝႆႉၵမ်း႞။ ၵွပ်ႈပိူဝ်ႈဝႃႈ ၵူဝ်မီးပၼ်ႁႃ။ ပေႃးပဵၼ်ၵႂႃႇသေလွင်ႈလွင်ႈ ဢၼ်လူတ်ႉတႄႉ ၶႂ်ႈသိမ်းသိမ်း။ ဢၼ်ၵူၼ်းႁဝ်း တေလႆႈၵႂႃႇၶမ် (ၶမ်ၶွၵ်ႈ) ၼၼ်ႉတႄႉမၼ်းတေယၢပ်ႇ။ ပၢႆသလိူဝ် ဢမ်ႇလႆႈၵႃႊလႆႈႁူဝ်သင်သေ သမ်ႉလႆႈၸွႆႈထႅမ်ၵၢၼ်တူင်ႇဝူင်း။ ပေႃးပဵၼ်ၵႂႃႇ သေမဵဝ်းမဵဝ်းပေႃႈမႄႈ၊ လုၵ်ႈလၢင်းၶဝ်ၵေႃႈတေမႆႈၸႂ်” ၼႆယဝ်ႉ။
ဢၼ်လႆႈမႆႈၸႂ် ၸွမ်းၵၢၼ်တီႉၺွပ်း ၵႃးဢမ်ႇမီးဝႂ်လႅင်ႇၸိၼ်ႇၼႆႉ ဢမ်ႇၵွမ်ႉၵူၺ်းၸုမ်းၶႅၵ်ႇလီပၢင်ၸႃႉၵွႆး ပေႃႈမႄႈၵူၼ်းမိူင်း ၸိူဝ်းလႆႈသိုဝ်ႉဝႆႉ ၵႃးဢမ်ႇမီးဝႂ်လႅင်ႇၸိၼ်ႇၼၼ်ႉၵေႃႈ ပႃးယဝ်ႉ။ ၼႂ်းတူင်ႇဝူင်းၵၢၼ်ၵႃႉၶၢႆၵႃး ၼႂ်းမိူင်းမၢၼ်ႊၼႆ ၵၢၼ်ၵႃႉၶၢႆႉၵႃးဢမ်ႇမီးလႅင်ႇၸိၼ်ႇၼမ်သေပိူၼ်ႈ ဝႃႈၼႆၵေႃႈ တေဢမ်ႇၽိတ်းၼင်ႇၵဝ်ႇ။ ယွၼ်ႉဝႃႈ ၵႃးဢမ်ႇမီးဝႂ်လႅၼ်ႇၸိၼ်ႇၼႆႉ သိုဝ်ႉၶၢႆၵၼ်ငၢႆႈ၊ ၵႃႊၶၼ်ထုၵ်ႇသေ ၵႃးဢၼ်မီးဝႂ်လႅင်ႇၸိၼ်ႇပဵၼ်လၢႆလၢႆပုၼ်ႈလႄႈ ၸင်ႇဢွၼ်ၵၼ်သိုဝ်ႉၸႂ်ႉယဝ်ႉ။ ၵႃးပႃးဝႂ်လႅင်ႇၸိၼ်ႇၼႆႉ ၼိုင်ႈလမ်း လႆႈပၼ်မွၵ်ႈ သၢမ်သီႇသိပ်းလၢၼ်ႉပျႃးသေတႃႉ ၵႃးႁၢမ်းသမ်ႉ လႆႈပၼ်မွၵ်ႈ ႁႃႈလၢၼ်ႉ တေႃႇသိပ်းလၢၼ်ႉပျႃးၵွႆး။ ၵႃးတႃႇၸႂ်ႉတိုဝ်းၼႂ်းၵၢၼ်တေႃႉသူင်ႇ၊ ၵၢၼ်မၢၵ်ႈမီးၸိူဝ်းၼၼ်ႉ ပဵၼ်ၵႃးဢၼ်မီးဝႂ်လႅင်ႇၸိၼ်ႇၵမ်ႈၼမ်သေတႃႉ တႃႇၸႂ်ႉတိုဝ်းတီႈႁိူၼ်း၊ သူင်ႇလုၵ်ႈ လၢင်းၶိုၼ်ႈႁဵၼ်းၸိူဝ်းတႄႉ တေလႆႈႁၼ်ၵႃး ဢၼ်ႁၢမ်းဝႂ်လႅင်ႇၸိၼ်ႇၵမ်ႈၼမ်ၼမ်ယူႇယဝ်ႉ။
ၵၢၼ်တီႉၺွပ်းၵႃးဢမ်ႇမီးဝႂ်လႅင်ႇၸိၼ်ႇၼႆႉ မႃးပဵၼ်တၢင်းမႆႈၸႂ်တႃႇ ၵူၼ်းၸိူဝ်းသိုဝ်ႉၵႃးဝႆႉ တႃႇၸႂ်ႉတိုဝ်းၼႂ်းၵၢၼ်ၼႃႈႁိုၼ်း၊ တႃႇႁပ်ႉသူင်ႇ လုၵ်ႈဢွၼ်ႇ ၵႂႃႇႁူင်းႁဵၼ်း ႁႂ်ႈလွတ်ႈလႅတ်ႇလွတ်ႈၽူၼ်ၸိူဝ်းၼၼ်ႉသေတႃႉ တႃႇၵူၼ်းၸိူဝ်းမီးဝႂ်ႇလႅင်ႇၸိၼ်ႇ၊ သႂ်ႇၶွၼ်ႇၸွမ်းၼင်ႇၾိင်ႈမိူင်းသေ ႁဵတ်းၵိၼ်ၵၢၼ်၊ လႅၼ်ႈၵႃးမိူင်းတႂ်ႈမိူင်းၼိူဝ်ၵိၼ် ၸိူဝ်းၼၼ်ႉတႄႉ ပဵၼ်လွင်ႈႁူမ်ႇႁူမ်ႈ လႄႈ လွင်ႈ ၽဵင်ႇပဵင်းဢၼ်႞ ၼႆယဝ်ႉ။
ၸၢႆးလႅင် ၵေႃႉလႅၼ်ႈၵႃး မိူင်းယႆ-လႃႈသဵဝ်ႈ ၵေႃႉ႞လၢတ်ႈဝႃႈ “ပေႃးဢဝ်ၶႃႈဝႃႈတႄႉ ၶႅမ်ႉယူႇၶႃႈၼႃႇၵူၼ်းၸိူဝ်းမီး လႅင်ႇၸိၼ်ႇဢမ်ႇၼႃႇ ပေႃးပဵၼ်ၼၼ်တႄႉ။ ယဝ်ႉၵေႃႈ ပေႃးပဵၼ်ၵႃးဢမ်ႇမီး လႅင်ႇၸိၼ်ႇၼႆ ၵမ်ႈၽွင်ႈၶဝ်ႁေႃႈလိူင်း။ ပေႃးပဵၼ် ၵႂႃႇသေမဵဝ်းမဵဝ်း ဢမ်ႇၸၢင်ႊလမ်းၵၼ်ၶႃႈ ၼႃႇၼေႃႈ” ၼႆယဝ်ႉ။
ပေႃးတူၺ်းၵၢၼ်ၵႃႉၶၢႆ လႄႈ တေႃႉသူင်ႇ ယႃႈမဝ်းၵမ်၊ မႆႉ၊ ၵုၼ်ႇသိၼ်ဢၼ်ၽိတ်းၾိင်ႈမိူင်း ဢၼ်တီႉၵမ်လႆႈၼႂ်းမိူင်းတႆးၸိုင် ၵမ်ႈၼမ်ၼမ် တေလႆႈႁၼ် ပဵၼ်လူတ်ႉၵႃးဢၼ်ႁၢမ်းဝႂ်လႅင်ႇၸိၼ်ႇယဝ်ႉ။ လူတ်ႉၵႃးၽႃႇၵၼ် တွင်ႈယဝ်ႉသေ ၵူၼ်းၶပ်းၵႃး လႅၼ်ႈပၢႆႊၵႂႃႇၸိူဝ်းၼၼ်ႉၵေႃႈ တေလႆႈႁၼ်ပဵၼ်လူတ်ႉၵႃး ဢၼ်ႁၢမ်းဝႂ်လႅင်ႇ ၸိၼ်ႇၵမ်ႈၼမ်ၼမ်။
ၸဝ်ႈၼႃႈတီႈပလိၵ်ႈမိူင်းတႆးၶဝ်တႄႉ ဢွၵ်ႇၶၢဝ်ႇဝႆႉဝႃႈ ဢၼ်ဢိုတ်းႁေႉၵူတ်ႇသွၵ်ႈတီႉၺွပ်းၼႆႉ တီႈတႄႉမၼ်းၵူတ်ႇႁႃ ၵူၼ်းၸိူဝ်းၸႂ်ႉတိုဝ်း ၵႃးႁၢမ်းဝႂ်လႅင်ႇၸိၼ်ႇသေ ၵႃႉၶၢႆယႃႈမဝ်းၵမ်၊ တေႃႉသူင်ႇ ၶူဝ်းၽိတ်းၾိင်ႈမိူင်းၵူၺ်း ၼႆယဝ်ႉ။
ၵူၺ်းၵႃႈ ဝႃႈႁိုဝ်ၵေႃႈယဝ်ႉ သင်ၵႃးၸဝ်ႈၵဝ်ႇဢမ်ႇမီးဝႂ်လႅင်ႇၸိၼ်ႇၸိုင် မိူဝ်ႈၺႃးၸဝ်ႈၼႃႈတီႈၶဝ် ႁေႉၵိုတ်းသေယွၼ်း ၵူတ်ႇထတ်းၼၼ်ႉ ၶေႃႈထၢမ်ဢၼ်ဝႃႈ “ၸွင်ႇပႃးဝႂ်လႅင်ႇၸိၼ်ႇမႃးၶႃႈႁိုဝ်” ၼႆၼၼ်ႉ တိုၼ်းၵူဝ်ၸဝ်ႈၼႃႈတီႈၶဝ်ထၢမ်သေ ပိူၼ်ႈယူႇယဝ်ႉ။
ၵႃးႁၢမ်းဝႂ်ႇလႅင်ႇၸိၼ်ႇၼႆႉ ၵမ်ႈၼမ်ၼမ် ပဵၼ်ၵႃးဢၼ်လုၵ်ႉမိူင်းၵျႃႇပၢၼ်ႇ တေႃႉၶဝ်ႈတင်း မိူင်းထႆး၊ လုၵ်ႉၼႂ်းမိူင်းထႆးသေ တေႃႉၶဝ်ႈမႃး တၢင်းဝဵင်းမျႃႉဝတီႇ ၸေႊမိူင်းယၢင်းၽိူၵ်ႇယဝ်ႉ သိုပ်ႇတေႃႉသူင်ႇၶိုၼ်ႈမႃး တင်းမိူင်းတႆးယဝ်ႉ။ ၸိူဝ်းဢၼ်တေႃႉၶဝ်ႈမႃး တၢင်းဝဵင်းမႄႈသၢႆ-တႃႈၶီႈလဵၵ်းၵေႃႈ မီးယူႇသေတႃႉ ဢမ်ႇၼမ်ပဵင်း ဢၼ်တေႃႉမႃးတၢင်းဝဵင်းမျႃႉဝတီႇ ၼႆယဝ်ႉ။
ၽွင်းယၢမ်းၸိူင်ႉၼႆ ဢၼ်လီလႆႈၾၢင်ႉတႄႉ ၵူဝ်ၺႃး ၵူၼ်းငုမ်းပႃ မိူဝ်ႈၼမ်ႉၶုၼ်ႇၼၼ်ႉယဝ်ႉ၊ ယွၼ်ႉမီးၵၢၼ်တီႉၺွပ်းလႄႈၼႆလႄႈ ၵမ်ႈၽွင်ႈ တေၵူဝ်ႁေသေ ၶၢႆပႅတ်ႈၵႃႊ ၶၼ်ထုၵ်ႇထုၵ်ႇ၊ ၵူၼ်းၵႃႉၶၢႆၵႃးၶဝ် ၵမ်ႈၽွင်ႈသမ်ႉ တေတိူဝ်းယွၼ်းၶၼ် ၵႃးၼမ်ၼမ်ၼၼ်ႉယဝ်ႉ။
ၸၢႆးၸေႃႇ ၵူၼ်းၵႃႉၵႃး ဝဵင်းတူၼ်ႈတီးၵေႃႉ႞ လၢတ်ႈၼႄဝႃႈ – ၵၢၼ်သိုဝ်ႉၶၢႆၵႃးတႄႉ တိုၵ်ႉသိုဝ်ႉၶၢႆၵၼ်မိူၼ်ၵဝ်ႇၵွႆး။ ၵူၺ်းၵႃႈ ၵႃႊၶၼ်ၵႃးတႄႉ မၢင်တီႈၵေႃႈ ၶိုၼ်ႈမႃးႁႅင်း။ ၵမ်ႈၽွင်ႈဝႃႈ ငဝ်းလၢႆးဢမ်ႇလီၼႆသေ ၶိုၼ်ႈၵႃႊၶၼ်ၵႃး ၵႂႃႇၵေႃႈမီး။ ၵမ်ႈ ၽွင်ႈသမ်ႉ ငဝ်းလၢႆးဢမ်ႇလီၼႆသေ ၶၢႆပႅတ်ႈ ၶၼ်ထုၵ်ႇထုၵ်ႇ ၼႆယဝ်ႉ။
ၵၢၼ်တီႉၺွပ်း လူတ်ႉၵႃးဢမ်ႇ မီးဝႂ်လႅၼ်ႇၸိၼ်ႇၼႆႉ ဢမ်ႇၸႂ်ႈပွၵ်ႈၼႆႉ ပွၵ်ႈလဵဝ်ၵွႆး၊ လူင်ပွင်ၸိုင်ႈ ယၢမ်ႈပိုၼ်ၽၢဝ်ႇဝႃႈ တေတီႉၺွပ်းလူတ်ႉၵႃး ဢၼ်ဢမ်ႇမီးဝႂ်လႅင်ႇၸိၼ်ႇတေႉတေႉဝႃႈဝႃႈၼႆမႃး လၢႆလၢႆပွၵ်ႈသေတႃႉ တေႃႇထိုင်မိူဝ်ႈလဵဝ်လူတ်ႉၵႃးဢၼ်ႁၢမ်းဝႂ်လႅင်ႇၸိၼ်ႇပႆႇမူၺ်ႉႁၢႆလႆႈ၊ ယင်းပၢႆ တိူဝ်းၼမ်မႃးလိူဝ်ၵဝ်ႇၵွၼ်ႇယဝ်ႉ။ ယွၼ်ႉၼမ်မႃး ႁႅင်းလႄႈ ဢမ်ႇမီးၽႅၼ်ၵၢၼ် ႁၢင်ႈႁႅၼ်းလူင်ႈၼႃႈ၊ ဢမ်ႇပွင်ႇလႅင်းတမ်းဝၢင်းၽႅၼ်ၵၢၼ်ၼႄ ပေႃႈမႄႈ ၵူၼ်း မိူင်းဢွၼ်တၢင်းသေ တေတီႉၺွပ်း ႁႂ်ႈၵႃး ႁၢမ်းဝႂ်လႅင်ႇၸိၼ်ႇ မူၺ်ႉႁၢႆၵႂႃႇၼႆတႄႉ တေပႆႇပဵၼ်လႆႈငၢႆႈငၢႆႈ။
ၵဵဝ်ႇၵပ်းၵၢၼ်တီႉၺွပ်း ၵႃးဢမ်ႇမီးဝႂ်လႅင်ႇၸိၼ်ႇၼႆႉ ၼၢင်းၸၢၼ်းၸၢၼ်းဢေး ၽူႈတႅၼ်းၽွင်းၸေႊမိူင်း ၶဵတ်ႇလိူၵ်ႈတင်ႈ သီႇပေႃႉ မၢႆ (1) လၢတ်ႈဝႃႈ “လူတ်ႉၵႃးဢမ်ႇမီးဝႂ်ၼႆႉ ဢမ်ႇၶဝ်ႈတၢင်းၵၢၼ်သေတႃႉ ၵူၺ်းၵႃႈ လူတ်ႉၵႃးဢမ်ႇမီးဝႂ် ၼႂ်းမိူင်းတႆးၼႆႉၼမ်ၼႃႇ၊ ပေႃးတေတီႉၵမ် လူတ်ႉၵႃး ဢၼ်ၵူၼ်းမိူင်း ႁိူဝ်ႇလႆၶႆးယွႆႉသေ သိုဝ်ႉဝႆႉၼၼ်ႉၼႆၸိုင် တေလႆႈႁၼ်ဝႃႈ ၵူၼ်းမိူင်း ၵေႃႈ တေတိူဝ်ႉသၢင်ႊယၢပ်ႇၽိုတ်ႇ၊ တႃႇလူင်ပွင်ၸိုင်ႈၵေႃႈ ဢမ်ႇမီးၽွၼ်းလီ၊ ၵွၼ်ႇပႆႇတီႉၵမ်ၼၼ်ႉ တႄႇဢိုတ်းပႅတ်ႈတီႈတၢင်းၶဝ်ႈဢၼ်လၵ်ႉတေႃႉသူင်ႇလူတ်ႉၵႃး၊ ပေႃးယဝ်ႉ ႁဵတ်းပၼ်ဝႂ်လႅင်ႇၸိၼ်ႇဢၼ်ႁေႃႈလႆႈၼႂ်းတူင်ႇတၢင်ႇ၊ ပေႃးၸိူင်ႉ ၼၼ်တႃႇဝၢၼ်ႈမိူင်းၵေႃႈ တေလႆႈၶွၼ်ႇ၊ ယဝ်ႉၵေႃႈ ၽႅၼ်ၵၢၼ်တီႉၵမ်ၼၼ်ႉ တူဝ်ယၢင်ႇမၼ်းတီႈ ဢၼ်တေဝႆႉၵႃးဢၼ်တီႉၵမ်မႃး၊ ၵႃးၸိူဝ်း ၼၼ်ႉ တေၶိုၼ်းႁဵတ်းႁိုဝ်ၸႂ်ႉတိုဝ်း၊ ငိုၼ်းၸိူဝ်းလႆႈမႃး ၼၼ်ႉ တေၸႂ်ႉတိုဝ်းတီႈလႂ်ၸိူဝ်းၼႆႉ ထုၵ်ႇလီ ၶဵၼ်ႇတႅမ်ႈဢွၼ်တၢင်းယဝ်ႉ ၸင်ႇထုၵ်ႇလီတီႉၵမ်” ၼႆယဝ်ႉ။
သင်ၶႂ်ႈႁႂ်ႈၵႃးႁၢမ်းဝႂ်လႅင်ႇၸိၼ်ႇၼႂ်းမိူင်းတႆးမူၺ်ႉႁၢႆၵႂႃ တေႉတေႉၸိုင် ပၼ်တၢင်းႁူႉၵူၼ်းမိူင်း၊ ၶဵၼ်ႇတႅမ်ႈၽႅၼ်ၵၢၼ်ယဝ်ႉ တမ်းဝၢင်းၼႄၵူၼ်း မိူင်းယဝ်ႉ ၸင်ႇႁဵတ်းသၢင်ႈၼႃႈၵၢၼ်ၵႂႃႇၼႆၸိုင် တေသၢင်ႇထုၵ်ႇယူႇ။ ပေႃးဢမ်ႇၸႂ်ႈၸိူင်ႉၼၼ် တေပဵၼ်ၵၢၼ် ပၼ်ႁႅင်းၵူၼ်းငူမ်းပႃ မိူဝ်ႈၼမ်ႉ ၶုၼ်ႇလၢႆလၢႆၵွႆးသေ လူတ်ႉၵႃးႁၢမ်းဝႂ်လႅင်ႇၸိၼ်ႇၵေႃႈ တေဢမ်ႇမူၺ်ႉႁၢႆလႆႈ၊ ၵူၼ်းမိူင်းၵေႃႈ တေလႆႈထူပ်းတၢင်းယပ်ႇၽိုတ်ႇၸိူင်ႉၼႆ ထႅင်ႈလၢႆလၢႆ ၵမ်းၵွၼ်ႇယူႇယဝ်။


text:
ၼႂ်းၶေႃႈတူၵ်းလူင်း ၵိုတ်းတိုၵ်းတူဝ်ႈမိူင်း (NCA) တီႈၵၼ်ႊ (၁)၊ တႂ်ႈႁူဝ်ၶေႃႈ မူႇပိူင်ပိုၼ်ႉ ထၢၼ် ၁ (က) ၼၼ်ႉ တႅမ်ႈပႃးဝႆႉဝႃႈ-
“… ယင်ႇပိုၼ်ႉ တီႈလွင်ႈလွတ်ႈလႅဝ်း၊ လွင်ႈၽဵင်ႇပဵင်း လႄႈ လွင်ႈၽႃႇၵၢင်ဝၢင်းၶိုင်ႈသေ တေၵေႃႇသၢင်ႈ မိူင်းႁူမ်ႈတုမ် ဢၼ်ႁပ်ႉပၢၵ်ႇဝႆႉ သုၼ်ႇလႆႈလိူင်ႈ တီႇမူဝ်ႇၶရေႇၸီႇ၊ လိူင်ႈၸၢဝ်းၶိူဝ်း ၽဵင်ႇပဵင်းၵၼ် လႄႈ လိူင်ႈၸတ်းပွင်လႆႈႁင်းၶေႃ ၸိူဝ်းၼႆႉ တဵမ်တဵမ်ထူၼ်ႈထူၼ်ႈၼၼ်ႉလႂ်၊ ဢၼ်ယင်ႇပိုၼ်ႉ တီႈ တီႇမူဝ်ႇၶရေႇၸီႇ လႄႈ လွၵ်းပိူင်ၾႅတ်ႇတရႄႇၼၼ်ႉလႂ်ၵႂႃႇ ၸွမ်းလူၺ်ႈၽွၼ်း ၵၢၼ် ပၢင်ဢုပ်ႇၵုမ်ၵၢၼ်မိူင်း…” ၼႆ
သေတႃႉ၊ ၸူဝ်ႈၸႃႈႁဵတ်းမႃး ပၢင်ဢုပ်ႇၵုမ် ၵၢၼ်မိူင်းသၢမ်ပွၵ်ႈၼႆႉ ၽၢႆႇၸုမ်းၸၢဝ်းၶိူဝ်းၶဝ် ၸွင်ႇ လႆႈဢုပ်ႇၵုမ်ၵၼ်တင်း ၽၢႆႇလူင်ပွင်ၸိုင်ႈ လွတ်ႈလွတ်ႈလႅဝ်းလႅဝ်း၊ ၸွင်ႇၶဝ်ဝႆႉထၢၼ်ႈၽဵင်ႇပဵင်း ၵၼ်၊ ၸွင်ႇသမ်ႉ ႁၼ်မီး လွင်ႈၽႃႇၵၢင်ဝၢင်းၶိုင်ႈ ႁိုဝ်။
တပ်ႉမတေႃႇသိုၵ်းမၢၼ်ႊ ဢၼ်လူဝ်ႇလႆႈ မီးတႂ်ႈလူင်ပွင်ၸိုင်ႈသေ သမ်ႉပူၵ်းငႃးယူႇႁင်း မၼ်းၽၢႆႇ႞ၼၼ်ႉလူး၊ သိူၵ်ႈသမ်ႇသိုဝ်ႇသၢၼ်တေႃႇ ၸိူင်ႉႁိုဝ်။
ဝၢႆးၸတ်းယဝ်ႉၵႂႃႇ ပၢင်ၵုမ်ၵမ်းထူၼ်ႈသွင် ဢွၵ်ႇမႃး ၶေႃႈတူၵ်းလူင်း မိူင်းႁူမ်ႈတုမ် 37 ၶေႃႈ။ ဝၢႆးပၢင်ၵုမ်ၵမ်းထူၼ်ႈသၢမ်သမ်ႉ ဢွၵ်ႇမႃးၶေႃႈတူၵ်းလူင်း မိူင်းႁူမ်ႈတုမ် 14 ၶေႃႈ။ ၸိူဝ်းၼႆႉ တေ ပဵၼ်မႃး ၶေႃႈလၵ်းၼမ်း ပုၼ်ႈတႃႇမူၼ်ႉမႄး ၶဵၼ်ႇတႅမ်ႈ ပၵ်းပိူင်လၵ်းမိူင်း ဢၼ်မႂ်ႇ၊ ၵွပ်ႈၼႆ တေ သူင်ႇထိုင် ပၢင်ၵုမ်တႅၼ်းၽွင်းမိူင်းႁူမ်ႈတုမ်သေ ယိုၼ်ယၼ်မၵ်းမၼ်ႈၵႂႃႇ။ တီႈၼႆႈၵေႃႈ မီးၶေႃႈ ထၢမ်ယဝ်ႉ။
ပေႃးဝႃႈ ပၢင်ၵုမ်တႅၼ်းၽွင်းမိူင်းႁူမ်ႈတုမ် ယိုၼ်ယၼ်မၵ်းမၼ်ႈယဝ်ႉၼႆ ၶေႃႈတူၵ်းလူင်း မိူင်းႁူမ်ႈတုမ် ဢၼ်ဝႃႈၼၼ်ႉ ၸွင်ႇတေမႄးလႆႈ ၶိုၼ်းႁႃႉ၊ ဢမ်ႇၼၼ် တိုၼ်းတေဢမ်ႇမႄးလႆႈ ယဝ်ႉၼႄႇ။
တႃႇတေလႆႈမႃး ၶေႃႈတူၵ်းလူင်း မိူင်းႁူမ်ႈတုမ် 51 ၶေႃႈၼၼ်ႉၼႆႉ ၽၢႆႇၸုမ်းၸၢဝ်းၶိူဝ်းၶဝ် ၸွင်ႇလႆႈပိၼ်ႇပႆႇဢုပ်ႇဢူဝ်းၸွမ်း လွတ်ႈလႅဝ်း ၵႂၢင်ႈၶႂၢင်သေ ယူႇတီႈႁူဝ်မႃႇပဵင်းၵၼ် ပၼ်သဵင်လႆႈ မႃး ထၢင်ႇႁၢင်ႊယူႇႁႃႉ။ မီးၶေႃႈထၢမ် ယူဝ်တေ ဢမ်ႇမီးၶေႃႈတွပ်ႇၵွၼ်ႇ။
လွင်ႈလွတ်ႈလႅဝ်း၊ လွင်ႈၽဵင်ႇပဵင်း၊ လွင်ႈ ၽႃႇၵၢင်ဝၢင်းၶိုင်ႈ ၸိူဝ်းၼႆႈၼႆႉ ပဵၼ်ငဝ်ႈပိုၼ်ႉ ၶွင် သုၼ်ႇလႆႈၸတ်းသၢင်ႈႁၢင်ႈပွင်ႁင်းၶေႃ ဢၼ်ၵူႊၸၢဝ်းၶိူဝ်းၶဝ် ႁူမ်ႈၶႂ်ႈလႆႈၶႂ်ႈပဵၼ်ယူႇယဝ်ႉလႄႈ၊ ပိူင်ပၢႆးလၢႆးၵၢၼ် ပၢင်ၵုမ်ၵၢၼ်မိူင်း ဢၼ်တူဝ်ၵဝ်ႇ လႆႈၵႂႃႇၶဝ်ႈႁူမ်ႈယူႇၼႆႉလႂ်၊ ဢၼ်တေလႆႈသိုပ်ႇၶဝ်ႈ ႁူမ်ႈထႅင်ႈၼၼ်ႉလႂ် ၸွင်ႇပႆၸွမ်းသၢႆ တၢင်းလွတ်ႈလႅဝ်း၊ ၽဵင်ႇပဵင်း၊ ၽႃႇၵၢင်ဝၢင်းၶိုင်ႈ ယူႇႁိုဝ်ၼႆ ၵူႊ ၸုမ်းၸၢဝ်းၶိူဝ်း ၸိူဝ်းၵႂႃႇၶဝ်ႈႁူမ်ႈၸွမ်း လႄႈ တေ ၵႂႃႇၶဝ်ႈႁူမ်ႈၸွမ်း လီလႆႈဝူၼ်ႉၶပ်ႉၼပ်ႉသွၼ်ႇ တူၺ်း ႁူဝ်တေႃႇႁၢင်၊ ငဝ်ႈတေႃႇပၢႆ၊ တၢၵ်ႇႁၢႆယဝ်ႉ ၶွမ်ႈၶိုၼ်းၵွၼ်ႇဢေႃႈ။
ၸိူဝ်းယူႇၽၢႆႇၼွၵ်ႈ ပၢင်ၵုမ် ႁၼ်ထိုင်တႄႉ ၽၢႆႇလူင်ပွင်ၸိုင်ႈ တိုၼ်းယိပ်းၵႅမ်းဝႆႉ မႆလႅင် ဢၼ်ဝႃႈ တိူင်း လႄႈ ၸေႊမိူင်း တၵ်းလႆႈဝႆႉထၢၼ်ႈ ပဵင်းၵၼ်။ တပ်ႉမတေႃႇသိုၵ်းမၢၼ်ႊ တိုၼ်းယိပ်း ၵႅမ်းဝႆႉ မႆလႅင်ဢၼ်ဝႃႈ တၵ်းလႆႈမီးတပ်ႉသိုၵ်း ၽမႃႉတပ်ႉမတေႃႇ လုၵ်ႈလဵဝ်ၼၼ်ႉသေယဝ်ႉ။ တင်းသွင်ၽၢႆႇ ႁပ်ႉႁူမ်ႈၵၼ်သမ်ႉ ၽူႈလႂ်ၽႂ် ယၢမ်း မိူဝ်ႈလႂ် တိုၼ်းတေဢမ်ႇပၼ်ၽၢတ်ႇဢွၵ်ႇ ဢၼ် ဝႃႈၼၼ်ႉ ၼႆယဝ်ႉ။ မႆလႅင်ၼႆ လိပ်းလိပ်းတၢႆတၢႆ ၶဝ်တိုၼ်းတေၵႅတ်ႇၶေႁေႉၵင်ႈ ၸင်ႈၸိုၼ်ႇလွမ်ႉ လူမ်ႈ ဢမ်ႇႁၢင်ႉ။
ပေႃးၼႆ ၽၢႆႇၸုမ်းၸၢဝ်းၶိူဝ်း ၸွင်ႇပႃႈ ႁူမ်ႈ တမ်း မီးဝႆႉမႆလႅင် ဢၼ်ဢမ်ႇယွမ်း တီႉတွႆႇတုမ်ႉတိူဝ်ႉလႆႈလႃးလႃးၼၼ်ႉယဝ်ႉႁိုဝ်။ ၵႂႃႇၼႃႈ တေမီးထႅင်ႈ ပၢင်ၵုမ်လူင် သၢမ်ပွၵ်ႈ (ၼမ်ၼႃႇ သီႇ-ႁႃႈ)ပွၵ်ႈ) ၵွႆးယဝ်ႉလႄႈ လီလႆႈတမ်းၼႄ မႆလႅင် တူဝ်ၵဝ်ႇၸႅင်ႈလႅင်း ပုတ်းၶၢတ်ႇၵႂႃႇၼၼ်ႉ ၶၼ် ၽႂ်းၽႂ်းၸင်ႇ တေယုၵ်ႉတိၼ်ဢွၵ်ႇလႆႈ ၼႂ်းၼွင်လူမ်ႇဢုင်ဝႆ ပၢင်လူင်သၢဝ်းဢဵတ်းၼၼ်ႉယဝ်ႉ ၶႂ်ႈယွၼ်းပၢမ်ႉထိုင် ၼင်ႇၼႆ။
ၼႂ်းၶေႃႈတူၵ်းလူင်း ၵိုတ်းတိုၵ်းတူဝ်ႈမိူင်း (NCA) တီႈၵၼ်ႊ (၁)၊ တႂ်ႈႁူဝ်ၶေႃႈ မူႇပိူင်ပိုၼ်ႉ ထၢၼ် ၁ (က) ၼၼ်ႉ တႅမ်ႈပႃးဝႆႉဝႃႈ-


text:
မိူဝ်ႈပူၼ်ႉမႃးလိူၼ်မၢတ်ႈ 6 ဝၼ်းၼၼ်ႉ ပၢင်ၽိုၵ်းၽွၼ်ႉ မေႃသွၼ် လိၵ်ႈလၢႆးတႆး ၶၢဝ်းမႆႈလႄႈ ႁူင်းႁဵၼ်းထမ်ႇမ ၵိုၵ်း ပၢင်ၽိူမ်ႉထႅမ် ၼမ်ႉၵတ်ႉ ၵူၼ်းၼုမ်ႇ လႆႈၸတ်းႁဵတ်း ၶၢဝ်းတၢင်း 20 ဝၼ်း တီႈဝဵင်းလွႆၶေႃ မိူင်းယၢင်းလႅင်ၼၼ်ႉ ယဝ်ႉတူဝ်ႈလီငၢမ်းသေ ၸတ်းႁဵတ်း ပွႆးလိုဝ်ႈပၢင်ၵႂႃႇ ၼႆယဝ်ႉ။
မိူဝ်ႈလိူၼ်မၢတ်ႈ 5 ဝၼ်းၼၼ်ႉ တွၵ်ႇတႃႇ ၸၢႆးသၢင်ႇဢၢႆႈ ဢွၼ်ႁူဝ်ၼၢမ်းၼႃႈ ပီႈၼွင်ႉတႆး လၢႆလၢႆၵေႃႉသေ လႆႈၵႂႃႇ ယိုၼ်ႈမွပ်ႈ ငိုၼ်းၵမ်ႉၸွႆႈ ဢၼ်ၸုမ်းပီႈၼွင်ႉတႆး မိူင်းဢေႃးသထရေးလီႇယႃႇ (Australia Shan Community) ဢွၼ်ႁူဝ် ၵမ်ႉၸွႆႈမႃး တႃႇလုၵ်ႈႁဵၼ်းတႆး ၸိူဝ်းႁဵၼ်းယူႇတီႈ ၸၼ်ႉၸွမ်ပၢႆးပၺ်ႇၺႃႇ တိူင်းၸေႊၵႅင်းၼၼ်ႉ ၼႆယဝ်ႉ။
မိူဝ်ႈပူၼ်ႉမႃး ဝၼ်းတီႈ 22/8/2015 ယၢမ်းၵၢင်ၼႂ် 10 မူင်း ၼၼ်ႉ ၵေႃလိၵ်ႈလၢႆးလႄႈၽိင်ႈငႄႈတႆး ၸေႊဝဵင်းၵျွၵ်ႉမႄး ၸတ်းႁဵတ်း ပၢင်ၵုမ်လူင်ၶွပ်ႈၶူပ်ႇ တီႈဝတ်ႉၵျွင်းယွတ်ႈ ပွၵ်ႉ(7) ဝဵင်းၵျွၵ်ႉမႄး မီးၽူႈယႂ်ႇၵူၼ်းလူင် လႄႈ မေႃသွၼ်ၵူႊဝၢၼ်ႈဝၢၼ်ႈ ၶိုတ်ႈႁွတ်ႈ 200 ပၢႆ သေ ၸုမ်းပွင်ၵၢၼ်(2014-2016) ဢုပ်ႇဢူဝ်း သပ်းလႅင်း တၢင်ႇလၢတ်ႈၼေ ၼႃႈၵၢၼ် ၊ လွင်ႈတူင်ႉၼိုင် ဢၼ်လႆႈႁဵတ်းသၢင်ႈမႃး ၼႂ်းပီႊ 2014-2015 ။
မိူဝ်ႈပူၼ်ႉမႃး ဝၼ်းတီႈ 2/9/2015 ၶၢဝ်းယၢမ်း 12:30 ၼၼ်ႉ ၵေႃလိၵ်ႈလၢႆးလႄႈၽိင်ႈငႄႈတႆး ဝဵင်းၵျွၵ်ႉမႄး ၸတ်းႁဵတ်း ပၢင်ၵုမ် ပၢတ်ႈလိူၼ် ပွၵ်ႈၵမ်း 32 လႄႈ ပၼ်ပုၼ်ႈၽွၼ်း မေႃသွၼ်လိၵ်ႈတႆး ၼႂ်းႁူင်းႁဵၼ်း လူင်ပွင်ႊၸိုင်ႈ ဝဵင်းၵျွၵ်ႉမႄး ၸုပ်ႈသွင် တီႈဝတ်ႉၵျွင်းယွတ်ႈ ၸေႊဝဵင်းၵျွၵ်ႉမႄး။
မိူဝ်ႈပူၼ်ႉမႃး ဝၼ်းတီႈ 20/8/2015 ဝၢႆးဝၼ်း 1 မူင်း ၼၼ်ႉ ၵေႃလိၵ်ႈလၢႆးလႄႈၽိင်ႈငႄႈတႆး ၸေႊဝဵင်းၵျွၵ်ႉမႄး လႆႈၸတ်းႁဵတ်း ပၢင်ယိုၼ်ႈဢၢပ်ႈပၼ်ပုၼ်ႈၽွၼ်း မေႃသွၼ် လိၵ်ႈတႆး တႃႇတေသွၼ်လိၵ်ႈတႆး ၼႂ်းႁူင်းႁဵၼ်း လူင်ပွင်ႊၸိုင်ႈ ပဵၼ်တၢင်းၵၢၼ် ၵႂႃႇတီႈ ႁူင်းႁဵၼ်းၸၼ်ႉသုင် မၢႆ( 4) ပွၵ်ႉၼမ်ႉတုမ် ဝဵင်းၵျွၵ်ႉမႄး ။


text:
သင်ဝႃႈ ႁဝ်းၶႂ်ႈႁႂ်ႈ ၸူဝ်ႊပၢၼ်ႁဝ်း မီးလွင်ႈလီၸိုင် ႁဝ်းလူဝ်ႇလႆႈမီး လမ်ႉၵတ်ႉ ဢၼ်မေႃ ပွင်ႇၸႂ်ပိူၼ်ႈ။ ၵၢၼ်မေႃပွင်ႇၸႂ်ပိူၼ်ႈ ဢၼ်ဝႃႈၼၼ်ႉ ဢမ်ႇၸႂ်ႈ ဝႃႈ မီးႁႅင်းႁူမ်ႇငမ်းလႆႈ ၼႂ်းၵၢၼ်ၵႃႉၵၢၼ်ၶၢႆ ၵႃႊၼၼ်ႉၵွၺ်း။ ၸႂ်ႉတိုဝ်းလႆႈ ၵူႊတီႈ ယဝ်ႉ။ ၵၢၼ်မေႃ ပွင်ႇၸႂ် ပၼ်ပိူၼ်ႈ မၼ်းၸွႆႈထႅမ်လႆႈ ၸိူင်ႉႁိုဝ်ၼႆ ႁဝ်း ဢွၼ်ၵၼ် တူၺ်း တူဝ်ယၢင်ႇ ၼႆႉၵွၼ်ႇ။
မႄႈၵေႃႉၼိူင်ႈၶႆႊၼေဝႃႈ-
ၶႃႈပွၺ်ႇလုၵ်ႈၶႃႈ ၵေႃႉမီးမွၵ်ႈသီႇၶူပ်ႇ ဝႆႉၼႂ်းႁိူၼ်းသေ လႅၼ်ႈဢွၵ်ႇၵႂႃႇပႅတ်ႈယုၵ်း ယၢၵ်း တၢင်းၼွၵ်ႈ။ ၽိူဝ်ႇၶႃႈမႃး ပိုတ်ႇၾၵ်းတူ ဢၢင်ႈၶဝ်ႈတၢင်းၼႂ်း ၸိုင် ၾၵ်းတူသမ်ႉပေႃး ၶတ်း ၵႂႃႇယဝ်ႉ။ ၶႃႈႁူႉဝႃႈ ပေႃးတေတဵၵ်းႁႂ်ႈလုၵ်ႈၶႃႈပိုတ်ႇၾၵ်းတူၸိုင် ၵွပ်ႈပဵၼ်လွင်ႈတေ ၶတ်း တင်းၵၢင်ၸႂ်မၼ်းလႄႈ ၶၢဝ်းယၢမ်းတေႁိုင်။ ၵွပ်ႈၼၼ် ၶႃႈၵေႃႈ ဝႆႉတင်းသဵင် မွင်သဝ်ႈ လၢတ်ႈဝႃႈ “ဢၢႆႈလုၵ်ႈ၊ လုၵ်ႈၶင်တူဝ်ၵဝ်ႇဝႆႉတၢင်းၼႂ်းႁိူၼ်းၵွၺ်းဢိူဝ်ႈ” ၼႆ ၾၵ်းတူ ၵေႃႈ ပိုတ်ႇမႃးၵမ်းလဵဝ်။
ၵၢၼ်မေႃပွင်ႇၸႂ်ပိူၼ်ႈၼၼ်ႉ မၼ်းမီးၽွၼ်းယွၼ်ႈၼိူဝ် ႁႅင်းလမ်ႉၵတ်ႉ ၵၢၼ်ၵပ်းသိုပ်ႇၵပ်းသၢၼ် ႁဝ်းတင်းၵူၼ်း တၢင်ႇၵေႃႉတေႉတေႉ။ ၻေးဝိတ်ႉပိူၼ်ႊ ဢၼ်ပဵၼ်ၶူးမေႃယႃလႄႈ ၶူင်းပူင်သွၼ်ၾၢႆႇပၢႆးၸႂ် တီႈၸၼ်ႉၸွမ် ၽႅၼ်ႊၼႂ်ႇသီႇဝေးၼီးယႂ်း ႁူႉႁၼ်မႃးဝႃႈ “တၢင်းၽိတ်းယႂ်ႇလူင် ဢၼ်သူတေႁဵတ်းမႅၼ်ႈ ၽွင်းယၢမ်းၶတ်းၸႂ်လၢတ်ႈၸၼ်ၸႂ်ပိူၼ်ႈၼၼ်ႉ ပဵၼ်လွင်ႈဢၼ်ႁဝ်းဢဝ်တၢင်းၶႆႈၸႂ်ႁဝ်း တၢင်းၶုၺ်ႉႁၼ် ႁဝ်းပိုတ်ႇၼႄ ဢွၼ်တၢင်းယဝ်ႉ။ ဢၼ်ထုၵ်ႇလီႁဵတ်းတေႉတေႉတႄႉ ႁဝ်းလူဝ်ႇလႆႈမေႃထွမ်ႇပိူၼ်ႈ၊ မေႃၼပ်ႉထိုဝ်ပိူၼ်ႈလႄႈ မေႃပွင်ႇၸႂ်ပိူၼ်ႈယဝ်ႉ။
မိူဝ်ႈယၢမ်းပိူၼ်ႈႁၼ်ဝႃႈ ႁဝ်းမီးတၢင်းပွင်ႇၸႂ်ပၼ်ၶဝ်ၼႆၸိုင် ၶဝ်တေတူင်ႉတိုၼ်ႇႁၼ်လီပွင်ႇၸႂ်ၼိူဝ် တၢင်းႁၼ်ထိုင်၊ တၢင်းၶႆႈၸႂ်မႃးယူႇ။ သင်ဝႃႈ ၸဝ်ႈၵဝ်ႇ မေႃႁဵၼ်းႁူႉ တေႁဵတ်းႁိုဝ်ပွင်ႇၸႂ်ပိူၼ်ႈၸိူင်ႉၼင်ႇဝႃႈ ပိူၼ်ႈဝူၼ်ႉၸိူင်ႉႁိုဝ်၊ ပိူၼ်ႈၶုၺ်ႉႁၼ်ဢီႈသင်၊ ဢီႈသင်ပဵၼ် တၢင်းပူၵ်းႁိုၼ်ၶဝ်လႆႈ၊ ပေႃးၺႃးငဝ်းလၢႆးသေဢၼ်ၸိုင် ပိူၼ်ႈဢၼ်ႁဝ်းဝႃႈၼၼ်ႉ ၶဝ်မေႃတုမ်ႉတွပ်ႇၶိုၼ်း ၸိူင်ႉၼင်ႇႁိုဝ်ၼႆၸိုင် ၸဝ်ႈၵဝ်ႇ တေၸၢင်ႊ ပူၵ်းႁိုၼ်ႇယူင်းသူၼ်း လႄႈ ႁူမ်ႇငမ်းပိူၼ်ႈၵူၼ်းၸိူဝ်းၼၼ်ႉ လူၺ်ႈတၢင်းလီယူႇဢမ်ႇႁၢင်ႉ။
ၵွပ်ႈသင်ၵူၼ်းႁဝ်းဢမ်ႇမေႃပွင်ႇၸႂ်ပိူၼ်ႈ
ပေႃးၵဵဝ်ႇၵပ်းတင်းပိူၼ်ႈမႃး လွင်ႈဢမ်ႇမီးတၢင်းပွင်ႇၸႂ်ပၼ်ၼၼ်ႉ ပဵၼ်ငဝ်ႈငိူၼ်ႈလွင်ႈၶဵင်ႈ ၶႅင်ၼႂ်းတူင်ႇၵူၼ်းယၢမ်းၸင်ႇၼႆႉဝႆ့ယူႇ။ မီးၽူႈတၢင်ၼႃႈ ၵေႃႉၼိူင်ႈလၢတ်ႈဝႃႈ “လွင်ႈတွပ်ႇထဵင်လႄႈ လွင်ႈ ၶမ်ၶတ်းၶွင်ႉၶမ်ၵၼ်မွၵ်ႈၶိုင်ႈၼိူင်ႈ ဢၼ်မီးမႃးၼႂ်းၵႄႈၵူၼ်းႁဝ်းၼၼ်ႉ ဢမ်ႇၸႂ်ႈ ယွၼ်ႉပိူဝ်ႈ တၢင်းၶႆႈၸႂ် ပႅၵ်ႈပိူင်ႈၵၼ်လႄႈ လွင်ႈဢမ်ႇၽွမ်ႉၸွမ်းၵၼ်၊ မၼ်းပဵၼ်မႃးၵွပ်ႈပိူဝ်ႈဢမ်ႇမီးလွင်ႈမေႃပွင်ႇၸႂ်ပၼ်ၵၼ် ၼၼ်ႉယဝ်ႉ” ၼႆ။
သင်ႁဝ်းလူတ်းယွမ်းလႆႈ လွင်ႈပွင်ႇၸႂ် ၽိတ်းၵၼ်ၸိုင် တီႈလုမ်းြတႃးၵေႃႈ ၵူၼ်းတေ ဢမ်ႇပေႃးၵိုၼ်းမိူၼ်မိူဝ်ႈလဵဝ်၊ ယဝ်ႉၵေႃႈ တၢင်းႁၢဝ်ႈႁႅင်း လွင်ႈၵေႃႇ ၵၢၼ်ႁၢႆႉလႄႈသင်၊ လွင်ႈၽူဝ်မေး ပႅတ်ႈၵၼ်ၸိူဝ်းၼႆႉလႄႈသင်ၵေႃႈ တေယွမ်းလူင်းမႃး။ သမ်ႉထႅင်ႈ ၸႂ်ႁိပ်ႇႁွမ်ႈ ဢၼ် ၵူၼ်းၵမ်ႈၼမ် လႆႈႁူပ်ႉထူပ်း ယူႇၵူႊဝၼ်းဝၼ်းၼၼ်ႉၵေႃႈ တေယွမ်းလူင်းမႃး။ သင်ဝႃႈ တၢင်းမေႃပွင်ႇၸႂ် ဢၼ်ဝႃႈၼၼ်ႉ ၶိုၵ်ႉၶႅမ်ႉပေႃးတၢၼ်ႇၼႆႉၸိုင် ၵွပ်ႈသင် ၵူၼ်ႁဝ်းဢမ်ႇတိုဝ်းၵမ်ႊႁဵတ်းၸွမ်း။ လွင်ႈတၢင်းမၼ်းၼမ်ဝႆႉၼင်ႇၵဝ်ႇ ဢၼ်ႁဵတ်းႁႂ်ႈၵူၼ်းႁဝ်းဢမ်ႇတိုဝ်းၵမ်ႊ။
တၢင်းၵူဝ်
ၵူၼ်းႁဝ်းၼႆ့ ပေႃးဢမ်ႇပွင်ႇၸႂ်ပိူၼ်ႈမႃးၸိုင် တၢင်းတုမ်ႉတွပ်ႇၶိုၼ်းၵေႃႈ ၵႆႉပႃးတၢင်းၵူဝ်။ ပေႃးၶဝ်မီးၸႂ်ၵူဝ်ပိူၼ်ႈမႃးယဝ်ႉၸိုင် ၶဝ်ဢမ်ႇၶတ်းၸႂ် ႁႂ်ႈပူၼ်ႉလွတ်ႈ တၢင်းၵူဝ် ၼင်ႇႁိုဝ်ပေႃးႁဵတ်းႁူႉလွင်ႈ ပိူၼ်ႈတိူဝ်းမႃး။ ႁဵတ်းၼၼ်ႉသေ ပၼ်ႇ တူင်ႇ ပၼ်ႇတူင်ႇဝႆ့ယူႇ။
ဢၼ်ဢမ်ႇလီၼႆသမ်ႉ တၢင်းၵူဝ်ၼႆႉ ပဵၼ်မႃးသၢၵ်ႈသေႇဢၼ်ၼိူင်ႈတီႈၼႂ်းလႅၼ်ႊၵၢၼ်ငၢၼ်း မိူဝ်ႈ ယၢမ်းလုၵ်ႈၵၢၼ်တုမ်ႉတွပ်ႇၶိုၼ်းတေႃႇ ၵူၼ်းႁူဝ်။ ၵူၺ်းၼႃႇ တီႈၼႂ်းလႅၼ်ႊၵၢၼ်ငၢၼ်းဢၼ်လီၼၼ်ႉ တႅၼ်းတီႈတေထၢင်ႇထိူမ်ပိူၼ်ႈ ယူႇၼၼ်ႉ ႁဝ်းပၼ်ပိူၼ်ႈလႆႈၼႃႈလီသေ၊ တႅၼ်းတီႈ တေႁႂ်ႈ ၵူဝ်ၵၼ်ယူႇ ၼၼ်ႉ ႁဝ်းဢဝ်တၢင်းပွင်ႇၸႂ်မႃးတၢင်ႇသေၸိုင် ၽႂ်ၽႂ်ၵေႃႈ တေၸၢင်ႊႁဵတ်းၵၢၼ်လႆႈလီလီငၢမ်းငၢမ်းမႃး။ ဢၼ်ၵူၼ်းတင်းသဵင်ႈ လူဝ်ႇလႆႈ ႁဵတ်းတႄ့ လူဝ်ႇလႆႈၸွမ်းၶေႃႈပၼ်တၢင်းၶႆႈၸႂ် ၸွမ်ၸိုင်ႈ ႁႄႊရီႊြထႃးမႅၼ်ႊ ၵွၺ်းယဝ်ႉ။ မၼ်းလၢတ်ႈဝႃႈ “မိူဝ်ႈယၢမ်းႁဝ်း ပွင်ႇၸႂ်ပၢႆးႁၼ် ၵူၼ်းတၢင်ႇ ၵေႃႉ၊ ႁဝ်းပွင်ႇၸႂ်ဝႃႈ မၼ်းၶႂ်ႈႁဵတ်းဢီႈသင်ၼႆၸိုင် ၵဝ်ႈပွၵ်ႈၼႂ်းသိပ်းပွၵ်ႈၼၼ်ႉ မၼ်းတေႁဵတ်းမႅၼ်ႈလွင်ႈဢၼ်ထုၵ်ႇ” ၼႆ။
“ၵဝ်” ပဵၼ်ၵၢင်
သင်ဝႃႈ တၢင်းၵူဝ် ဢမ်ႇပဵၼ်တၢင်းႁႄႉႁၢမ်ႈသေတႃႉ လွင်ႈဢၼ်ဢဝ် “ၵဝ်” ပဵၼ်ၵၢင် ၼၼ်ႉသမ်ႉ ၵႆ့လႄႇပဵၼ်တၢင်းႁႄႉႁၢမ်ႈယဝ်ႉ။ လွင်ႈဢၼ် ၵူၼ်းႁဝ်း မေႃဢဝ် “ၵဝ်” ပဵၼ်ၵၢင်ၼၼ်ႉ ၵေႃႈ လႃႈလီႈပဵၼ်ဢမ်ႇၸႂ်ႈ။ မၼ်းတိုၼ်းပဵၼ်ၾိင်ႈတိုၼ်းပဵၼ် ၵူၼ်းႁဝ်း ဢၼ်မေႃ ဝူၼ်ႉသွၼ်ႇပုၼ်ႈ တူဝ်ၵဝ်ႇ ဢွၼ်ႇတၢင်းၼၼ်ႉယဝ်ႉ။ ပေႃးၶႂ်ႈႁၼ်တူဝ်ယၢင်ႇ လွင်ႈၼႆႉၸိုင် ဢဵၼ်ႈၵေႃႉလုၵ်ႈဢွၼ်ႇသွင်ၶူပ်ႇတူၺ်းလူး။ လုၵ်ႈဢွၼ်ႇၼၼ်ႉ တေလိူၵ်ႈ ဢဝ် ႁုၼ်ႇၵူၼ်း ဢၼ်လီ သုတ်း တႃႇမၼ်းသေ တေဢမ်ႇပၼ်ပိူၼ်ႈယိပ်းတူၺ်း။
လၢႆးလဵဝ် တႃႇတေၶၢမ်ႈပူၼ်ႉလႆႈ တၢင်းဢဝ် “ၵဝ်” ပဵၼ်ၵၢင်ၼၼ်ႉတႄႉ လူဝ်ႇလႆႈၶတ်းၸႂ်မေႃ ႁၼ်ပၢႆးႁၼ်ပိူၼ်ႈ တၢင်ႇ ၵေႃႉ။ ဢၢတ်းမွတ်းထႅလ်း ဢၼ်ပဵၼ်ၽူႈတႅမ်ႈလိၵ်ႈ World Class Selling ၼၼ်ႉ လၢတ်ႈၼေတူဝ်ထူပ်းမၼ်းဝႃႈ “မိူဝ်ႈ လႂ်လႄႈ ပေႃးတေႃႇၶျႅသ်ႉသုမ်းၸိုင် ၵဝ်ၵႆႉ လုၵ်ႉၸုၵ်း သေ ၵႂႃႇယူႇပႃႈလင်ၽူႈသဵင်ႇသေ တူၺ်းၽၢင်ၶျႅသ်ႉ။ ၼၼ်ၸင်ႇ ယူႇတီႈၽၢႆႇပၢႆးႁၼ်မၼ်းသေ ၵဝ်ႁၼ် လွင်ႈၵဝ်ငိူဝ်ႈသေ ၶၢႆႉလွၵ်းၽိတ်း ၸိူင်ႉႁိုဝ် လၢႆလၢႆ” ၼႆ။
တႃႇတၢင်းၵပ်ႈသိုပ်ႇၵၼ်လီၼၼ်ႉၵူၼ်းႁဝ်းလူဝ်ႇလႆႈႁူႉဝႆ့ဝႃႈ ၶေႃႈဢမ်ႇလမ်ႇလွင်ႈတီႈသုတ်းပဵၼ် “ၵဝ်”။ ၶေႃႈလမ်ႇလွင်ႈတီႈသုတ်းပဵၼ် “ႁဝ်း”။ ၵႂၢမ်းသၢမ်တူဝ်ဢၼ်လမ်ႇလွင်ႈတီႈသုတ်း ပဵၼ် “ၶွပ်ႈၸႂ်ၶႃႈ” ဢမ်ႇၼၼ်ၵေႃႈ “ယိၼ်းၸူမ်း ၶႃႈ”။ ယဝ်ႉၵေႃႈ သမ်ႉလူဝ်ႇလႆႈယိပ်းၶေႃႈဢၼ်ဝႃႈ “သူလူးႁၼ်ထိုင် ၸိူင်ႉႁိုဝ်” ၼႆၼၼ်ႉယိုၼ်ႈပၼ်ပိူၼ်ႈၼင်ႇႁဝ်းယိုၼ်ႈၶႅပ်းႁဵင်းသဝ်း။ သေဢမ်ႇၵႃး သမ်ႉတေလႆႈမေႃပၼ် သူးဢၼ်ဝႃႈ “သူႁဵတ်းလႆႈလီတေႉ”။ ၼွၵ်ႈသေၼၼ်ႉ “ႁဝ်း ၶႂ်ႈတိူဝ်းပွင်ႇၸႂ်ၼိူဝ်သူဢိူဝ်ႈ” ၼႆၵေႃႈ တေလႆႈ ထႅမ်ပၼ်သူးလဝ်ႇၸႂ်ယူႇ။
လွင်ႈဢမ်ႇမေႃႁူမ်ၸူမ်း တီႈပႅၵ်ႇပိူင်ႈၵၼ်
ထႅင်ႈၶၵ်ႉၼိူင်ႈ ဝၢႆးသေၶၢမ်ႈပိူၼ်ႈလွင်ႈဢဝ် “ၵဝ်” ပဵၼ်ၵၢင်ယဝ်ႉၼၼ်ႉ တေလႆႈမေႃႁဵၼ်းႁူႉ မၵ်းမၼ်ႈလႄႈ ၼပ်ႉထိုဝ် ဝႃႈ ၵူၼ်းၵူႊၵေႃႉၼႆႉ ဢမ်ႇမိူၼ်ၵၼ်။ ပဵၼ်ဝႆႉႁၢင်းၽႂ်ႁၢင်းမၼ်း။ ၽိူဝ်ႇတႃႉတေ ၵႂႃႇလၢတ်ႈပိူၼ်ႈဝႃႈ တႃႉမႂ်းပဵၼ်ၼႆ တႃႉသူပဵၼ်ၼၼ်ယူႇၼႆၼၼ်ႉ၊ တႃႉႁဵၼ်းႁူႉ ႁႂ်ႈမေႃ ႁူမ်ၸူမ်းမၵ်းမၼ်ႈ လွင်ႈပႅၵ်ႈပိူင်ႈပိူၼ်ႈၼၼ်ႉ ဢမ်ႇတိူဝ်းလီႁိုဝ်။ သင်ပိူၼ်ႈမေႃ ဢၼ်ၸဝ်ႈၵဝ်ႇဢမ်ႇပေႃးၸိုင် ၵေႃႈလီယူႇလူး။ သင်ၾိင်ႈငႄႈ သေၵေႃႉၵေႃႉ ပႅၵ်ႇပိူင်ႈတင်းၸဝ်ႈၵဝ်ႇ ၸိုင် ၊ မႄႇၶႂၢၵ်ႈလႅၼ်ႊႁူႉၸဝ်ႈၵဝ်ႇလႄႈ၊ ႁဵၼ်း ႁူႉတီႈၶဝ်ၵႃႊပဵၼ်လႆႈတႃႉ။ တၢင်းႁူႉမႂ်ႇမႂ်ႇသူၼၼ်ႉ တေၸွႆႈ ႁႂ်ႈသူ မီး တၢင်းၵွင်ႉၵၢႆႇတင်းၶဝ်သေဢမ်ႇၵႃး ၊ တေပႃးတင်းပိူၼ်ႈၵွၼ်ႇ။
သင်ဝႃႈႁဝ်းႁူႉၸၵ်း တၢင်းပႅၵ်ႈပိူင်ႈၵူၼ်းယဝ်ႉၼႆ ႁဝ်းတေဢွၼ်ႁူဝ်ၶဝ်ၵေႃႈလီ တေယူင်းသူၼ်း ၶဝ်ၵေႃႈလီ တေငၢႆႈမႃးတႃႇႁဝ်း။ ပေႃးႁဝ်း ဢမ်ႇႁူႉတၢင်းပႅၵ်ႈပိူင်ႈပိူၼ်ႈၼႆ ႁဝ်းတေႁဵတ်းႁိုဝ်ႁူႉလႆႈဝႃႈ ပေႃးႁဝ်းလၢတ်ႈမဵဝ်းၼိူင်ႈ ၶဝ်တေတုမ်ႉတွပ်ႇၼင်ႇႁိုဝ် ဢမ်ႇၸႂ်ႈႁိုဝ်။
ဢမ်ႇမေႃမၵ်းမၼ်ႈ လွင်ႈမိူၼ်ၵၼ်
ၵႃႊပဵၼ်လွင်ႈဢၼ်ၵိူတ်ႇပဵၼ်ယူႇႁိမ်းႁွမ်းႁဝ်းၼႆႉ ႁဝ်းမီးတၢင်းၶုၺ်ႉႁၼ်တုမ်ႉတွပ်ႇတေႃႇၶိုၼ်း ၵူႊၵေႃႉၵေႃ့ယဝ်ႉ။ ၼင်ႇႁိုဝ်တေတိူဝ်း မေႃပွင်ႇၸႂ် ပိူၼ်ႈၼၼ်ႉ၊ ဢဝ်တူဝ်ၸဝ်ႈၵဝ်ႇၵႂႃႇတႅၼ်းတီႈၵူၼ်း ၵေႃႉဢၼ်ၸဝ်ႈၵဝ်ႇ ၵပ်းသိုပ်ႇ လၢတ်ႈတေႃႇယူႇၼၼ်ႉတူၺ်းလူး၊ ၸဝ်ႈၵဝ်ႇတေၶုၺ်ႉႁၼ်ၼင်ႇႁိုဝ်။ ၼၼ် ၸင်ႇ ၸဝ်ႈၵဝ်ႇတေႁူႉမႃးဝႃႈ ငဝ်းလၢႆး ၸိူင်ႉႁိုဝ်လႄႈ ၸဝ်ႈၵဝ်ႇသမ်ႉၶႂ်ႈပဵၼ်ၼင်ႇႁိုဝ်။ ၶႂ်ႈဝႃႈၼႆ့ ၵူၼ်းၵေႃႉ ဢၼ်ၸဝ်ႈၵဝ်ႇ လႆႈၵပ်းသိုပ်ႇ လၢတ်ႈတေႃႇယူႇၼၼ်ႉ မီးတၢင်းၶုၺ်ႉႁၼ်မိူၼ်ၸဝ်ႈၵဝ်ႇ ၵမ်ႈၼမ်ယဝ်ႉ။
လွင်ႈဢၼ်ၵူၼ်းၵူႊၵေႃႉ လူဝ်ႇလႆႈပွင်ႇၸႂ်လွင်ႈပိူၼ်ႈ
ၵၢၼ်ႁူႉဝႃႈပိူၼ်ႈၶႂ်ႈလႆႈသင်လႄႈ လူဝ်ႇသင်ၼႆၸိုင် ပဵၼ်ၵၢၵ်ႇသေႃးတၢင်ႇပိုတ်ႇ တၢင်းပွင်ႇၸႂ် ပိူၼ်ႈယဝ်ႉ။ ယဝ်ႉၵေႃႈ သင်ဝႃႈ ၸဝ်ႈၵဝ်ႇ ၸၢင်ႊပွင်ႇၸႂ် ပိူၼ်ႈလႆႈယဝ်ႉၸိုင် ၸဝ်ႈၵဝ်ႇတေၸၢင်ႊ ႁူမ်ႇငမ်း လႄႈမီးႁႅင်းယွၼ်ႈၼိူဝ်ၸူဝ်ႊပၢၼ်ၵူၼ်းဢၼ်ပဵၼ်ပိူၼ်ႈၼၼ်ႉ လူၺ်ႈတၢင်းလီ။ ၵၢၼ်မေႃပွင်ႇၸႂ် ပၼ် ပိူၼ်ႈၼၼ်ႉ တေမိူၼ်ၸိူင်ႉၼင်ႇၶပ်ႉလူင်းပႃႈတႂ်ႈၼႆ့ယူႇ…။
1. ၽႂ်ၵေႃႈၶႂ်ႈပဵၼ် သေၵေႃႉၵေႃႉယူႇ
တေဢမ်ႇမီးၽႂ်ယူဝ်ႉၼႂ်းလူၵ်ႈၼႆႉ ဢၼ်ဢမ်ႇၶႂ်ႈပဵၼ်သင်ဢၼ်ဝႃႈၼၼ်ႉ။ တေၶႂ်ႈမီးတၢင်းလၢၵ်ႈလၢႆး ထၢင်ႇၸႅင်ႈ ႁၢင်း ၽႂ်မၼ်းယူႇ။ တေႃႈၼင်ႇ ၵူၼ်းၸိူဝ်းဢၼ်ဢမ်ႇပေႃးမီးတၢင်းယိူင်းဢၢၼ်း သုင်ၶဝ်ၸိူဝ်း ၼၼ်ႉၵေႃႈ ယင်းမေႃၶႂ်ႈလႆႈတၢင်းၼပ်ႉထိုဝ်လႄႈ တၢင်းမၵ်းမၼ်ႈ တီႈပိူၼ်ႈ တၢင်ႇၵေႃ့ ယူႇၼင်ႇၵဝ်ႇ။
ဢၼ်ၶႃႈတွင်းလႆႈလီသေပိူၼ်ႈတႄႉ မိူဝ်ႈတၢင်းၶုၺ်ႉႁၼ်ၸိူင်ႉၼၼ် ဢီးသူၼ်းၶႃႈၼၼ်ႉ ပဵၼ် မိူဝ်ႈမၢၵ်ႇၼင်ႇပၢင်ႁူင်းႁဵၼ်း မိူဝ်ႈၸၼ်ႉသီႇ ၼၼ်ႉ ယဝ်ႉ။ ၶႃႈၸုၵ်းႁိမ်းဢူၺ်းၵေႃႉသေ တူၺ်းဝႆႉယူႇ။ ဢၼ်ၶႃႈတွင်းလႆႈလီသေ ပိူၼ်ႈတႄႉဢမ်ႇၸႂ်ႈလွင်ႈပၢင်လဵၼ်ႈ။ ပဵၼ်ၶေႃႈပိုၼ်ႊၽၢဝ်ႇတီႈ ၽူႈပိုၼ်ႊၽၢဝ်ႇ ၼၼ်ႉၵွၺ်း။ ပေႃးၽူႈပိုၼ်ႊၽၢဝ်ႇ ပၢဝ်ႇၸိုဝ်ႈၸိုင် ၽူႈလဵၼ်ႈၸိူဝ်းၼၼ်ႉ လႆႈလႅၼ်ႈဢွၵ်ႇ မႃးၼႄတူဝ် သေ ႁပ်ႉဢဝ် သဵင်တူပ်းမိုဝ်း တီႈၵူၼ်းတူၺ်းၼၼ်ႉယဝ်ႉ။
ယၢမ်းၼၼ်ႉၶႃႈၵေႃႈဝူၼ်ႉဝႃႈ “ႁႂ်း! ၵဝ်ၵေႃႈတႃႉၶႂ်ႈပဵၼ်ၸိူင်ႉၼၼ်လႃႈ” ၼႆ။ ဝၢႆးသေ ၶေႃႈပိုၼ်ႊၽၢဝ်ႇယဝ်ႉၵႂႃႇၸိုင် ၶႃႈၵေႃႈလၢတ်ႈဢူၺ်းၵေႃ့ၶႃႈဝႃႈ “ဢၢႆႈ၊ ပေႃးၵဝ်ၽႅဝ်ၵႂႃႇ ႁူင်းႁဵၼ်းၸၼ်ႉသုင်ၸိုင် ၶဝ်တေႁွင်ႉပိုၼ်ႊၸိုဝ်ႈၵဝ်၊ ယဝ်ႉ ၵေႃႈ ၵဝ်ႇတေလႅၼ်ႈဢွၵ်ႇမႃးၼႄ တူဝ်သေ တေလႆႈႁပ်ႉ သဵင်တူပ်းမိုဝ်းၸိူင်ႉၼႆဢိူဝ်ႈ၊ ၵွပ်ႈဝႃႈ ၵဝ်တေတေပဵၼ်မႃးသေၵေႃႉၵေႃႉ ဢၼ်ဝႃႈၼၼ်ႉယဝ်ႉ” ၼႆယူႇ။
2. ပိူၼ်ႈဢမ်ႇသူၼ်ၸႂ် လွင်ႈသူႁူႉၵႃႊႁိုဝ် တေႃႇထိုင်ၶဝ်ႁူႉဝႃႈ သူသူၼ်ၸႂ်ၶဝ်ၵႃႊႁိုဝ်
ပေႃးဝႃႈ ပိူၼ်ႈႁူႉသူသူၼ်ၸႂ်ၶဝ်ႈၵႃႊႁိုဝ်ၸိုင်၊ လၢႆးဝူၼ်ႉပိူၼ်ႈလႄႈ တၢင်းၶုၺ်ႉႁၼ်ပိူၼ်ႈ ဢၼ်မီးတေႃႇ သူၵေႃႈ တေလႅၵ်ႈလၢႆႊ။ ၵၢၼ်ၼႄပိူၼ်ႈ လွင်ႈဝႃႈ ႁဝ်းသူၼ်ၸႂ်တေႃႇၶဝ်ဢၼ်ဝႃႈၼၼ်ႉ ဢမ်ႇၸႂ်ႈလွင်ႈ ငၢႆႈငၢႆႈ။ ၶၢဝ်းယၢမ်းဢၼ်လီတီႈသုတ်းတႃႇသူလႄႈ ၶၢဝ်းယၢမ်းဢၼ်ယၢၵ်ႈယိူၼ်း တႃႇသူၼၼ်ႉ မၼ်းတေ ၶဝ်ႈမႃးမိူဝ်ႈလဵဝ်ၵၼ်။ လွင်ႈလႆႈ သဵင်ႇတႃႉတႄ့ၵေႃႈ ပဵၼ်ၸိူင်ႉႁိုဝ်မႃး ၵေႃႈယဝ်ႉ ယႃႇပေႇပွၺ်ႇၽႃႈ တၢင်းသူၼ်ၸႂ်သူ ဢၼ် မီး တေႃႇၶဝ်(ပိူၼ်ႈ)ၼၼ်ႉ လႃးလႃး။
ၶႃႈယၢမ်ႈလူဢၢၼ်မႅၼ်ႈလိၵ်ႈသွၼ်ၸႂ်ဢၼ်ၼိူင်ႈလၢတ်ႈဝႆ့ဝႃႈ- ၵူၼ်းႁဝ်းၼႆ့ တေဢမ်ႇမီး လွင်ႈ မီးတၢင်း ၶႂ်ႈႁဵတ်း သင်ၵေႃႈႁဵတ်းႁွတ်းလူင်ၵႂႃႇ၊ ယဝ်ႉၵေႃႈ တေဢဝ် “ၵဝ်” ပဵၼ်ၵၢင်၊ ၵူၺ်းၼႃႇၸိူင်ႉႁိုဝ် ၵေႃႈ ႁၵ်ႉၶဝ်လႄႈ။ ႁဝ်းႁဵတ်းလွင်ႈလီသေတႃႉ ပိူၼ်ႈတိုၵ်ႉမၢပ်ႇၼေးႁဝ်းယူႇၵေႃႈ သိုပ်ႇႁဵတ်း ၵႂႃႇလႄႈ လွင်ႈလီၼၼ်ႉ။ သင်ႁဝ်းဢွင်ႇမၢင်ႇမႃးၸိုင် ႁဝ်းတေလႆႈမႃးဢူၺ်းၵေႃႉၵႅၵ်းလႄႈ ၽူႈၶဵၼ်တေႉ၊ ၸိူင်ႉ ႁိုဝ်ၵေႃႈ ဢဝ် လႄႈတၢင်းဢွင်ႇမၢင်ႇ ၼၼ်ႉ။ တၢင်းလီဢၼ်ႁဝ်းႁဵတ်း ဝၼ်းမိူဝ်ႈၼႆ့ၼႆ့ မိူဝ်ႈၽုၵ်ႈမႃး ပိူၼ်ႈတေလိုမ်းပႅတ်ႈသေတႃႉၵေႃႈ ႁဵတ်းလႄႈတၢင်းလီၼၼ်ႉ။ တၢင်းသိုဝ်ႈသႂ်လႄႈ တၢင်းပိုတ်ႇၸႅင်ႈလႅင်းၼၼ်ႉ တေႁဵတ်းႁႂ်ႈႁဝ်းဢူၼ်ႈဢွၼ်ႇသေတႃႉၵေႃႈ သိုပ်ႇသိုဝ်ႈသႂ်ပိုတ်ႇၸႅင်ႈလႅင်း လီၵႂႃႇလႄႈ။ ႁူမ်ႊဝႃႈ ၽူႈၵူၼ်း ယႂ်ႇလူင် တီႈသုတ်း ၵေႃႉၼိူင်ႈၼၼ်ႉ ၸၢင်ႊၺႃးတၢင်းၽူႈၵူၼ်းလဵၵ်ႉ တီႈသုတ်းယိုဝ်းတၢႆၼႆသေတႃႉယူႇၵေႃႈ သိုပ်ႇဝူၼ်ႉယႂ်ႇယႂ်ႇတႃႉ။
ဢၼ်ႁဝ်းႁဵတ်းသၢင်ႈၼၼ်ႉ တေၸၢင်ႊထုၵ်ႇယႃႉလဵဝ်ၼႂ်းၶိုၼ်းလဵဝ် ဝၼ်းလဵဝ်သေတႃႉ ၸိူင်ႉႁိုဝ် မႃးၵေႃႈ သိုပ်ႇႁဵတ်းသၢင်ႈလႃႈ။ ၵူၼ်းၶဝ် တေလူဝ်ႇ တၢင်းၸွႆႈထႅမ် တေ့တေႉ၊ ၵူၺ်းၼႃႇ ပေႃးသူ ၸွႆႈၶဝ် ၶဝ်တေတေႃႇသူႈသူၶိုၼ်း၊ ၸိူင်ႉႁိုဝ်ၵေႃႈယဝ်ႉ ၸွႆႈထႅမ်ၶဝ်တႃႉ။ ပၼ်လူၵ်ႈလုမ်ႈၾႃႉ ၼႆ့ ဢၼ်လီတီႈသုတ်းဢၼ်သူမီးသေ သူတေထုၵ်ႇပိုတ်ႇထိပ်ႇၶဵဝ်ႈပေႃးႁူင်ႈၵေႃႈ သိုပ်ႇပၼ်ဢၼ်လီ တီႈသုတ်းဢၼ်သူမီးၼၼ်ႉ တေႃႇလူၵ်ႈ လုမ်ႈၾႃႉ တႃႉ။ သင်ၸိူဝ်ႈဝႃႈ “လွင်ႈတိူဝ်းလီလိူဝ်” ဢၼ် ဝႃႈၼၼ်ႉပဵၼ်ႇယူႇၸိုင် “လီ”ဢၼ်ဝႃႈၼၼ်ႉတႄႉ ယင်းပႆႇၵုမ်ႇထူၼ်ႈၵွၼ်ႇ။
ၼႆ့ယဝ်ႉပဵၼ်လၢႆးသၢင်ႇထုၵ်ႇတႃႇတေၵပ်းသိုပ်ႇၵူၼ်း။ ၼွၵ်ႈသေၼႆ့ ၵူၼ်းဢၼ်သူႁူမ်ႇ ငမ်းဝႆ့ယူႇၼၼ်ႉ တေလုၵ်ႈၶိုၼ်း မႃးလႄႈ ႁဵတ်းလွင်ႈ လႅၵ်ႈလၢႆႊ တီႈၸူဝ်ႊပၢၼ်သူလႄႈ ၵူၼ်းတၢင်ႇၵေႃ့ၼၼ်ႉ မိူဝ်ႈလႂ်ဢၼ်ဝႃႈၼၼ်ႉ သူယင်းတေဢမ်ႇ မီးဝၼ်းႁူႉၵွၼ်ႇ။
3. ၽႂ်ၽႂ်ၵေႃႈ လူဝ်ႇၵေႃႉသေႈ
ၵူၼ်ႁဝ်းၼႆ့ လူဝ်ႇၵေႃႉသေႈ၊ လူဝ်ႇတၢင်းပၼ်ႁႅင်းၸႂ်လႄႈ တၢင်းၸွႆႈထႅမ်။ ၵူၼ်းႁဝ်းၼႆႉ ပေႃး ႁဵတ်းၵေႃႉလဵဝ်ၸိူဝ်းဢၼ်ယဝ်ႉတူဝ်ႈလႆႈၼၼ်ႉ ပေႃးၼိူင်းတင်း ဢၼ်ၶဝ်ႁူမ်ႈပိူၼ်ႈသေ ႁဵတ်းသၢင်ႈၸိုင် မီးဢိတ်းဢီႈၵွၺ်း။ ၵၢၼ်ႁဵတ်း ၵၢၼ်ႁူမ်ႈၵူၼ်းတၢင်ႇၵေႃႉၼႆ့ ၸၢင်ႊႁႂ်ႈလႆႈ မီးတၢင်း ပဵင်းပေႃးၸႂ်။ ၸဝ်ႈၾႃႉ သေႃႊလမွၼ်း မိူင်းဢိသ်ႉရေႊပၢၼ်ၵွၼ်ႇၼၼ်ႉ လၢတ်ႈၼေၵႃႊၶၼ် ၵၢၼ် ႁဵတ်းႁူမ်ႈၵၼ်ၼၼ်ႉဝႃႈ…
သွင်ၵေႃႉၼႆလီသေၵေႃႉလဵဝ်၊ ၵွပ်ႈဝႃႈ ၸၢင်ႊႁႂ်ႈၵၢၼ်ငၢၼ်းယဝ်ႉတူဝ်ႈဝႆး။ ပေႃးၵေႃႉ ၼိူင်ႈလူမ်ႉ၊ ၵေႃႉၼိူင်ႈၸၢင်ႊ ၸၼ်လုၵ်ႉၶိုၼ်ႈ။ ၵူၺ်းၵႃႊ ၵူၼ်း ၵေႃႉဢၼ် လူမ်ႉၵႂႃႇသေ ဢမ်ႇမီး ၵူၼ်းၸွႆႈၸၼ်လုၵ်ႉၶိုၼ်ႈၼၼ်ႉ လီဢီးလူတေႉ။ ယဝ်ႉၵေႃႈ သင်ဝႃႈလူမ်ႈၵႂႃႇတင်းသွင်ၵေႃႉၸိုင် ယင်းတိုၵ်ႉ ပၼ်လွင်ႈဢုၼ်ႇၸႂ်တေႃႇၵၼ်လႆႈယူႇ။ ၵူၺ်းၼႃႇ ပေႃးၵေႃႉလဵဝ်တႄႉ တေၸၢင်ႊၵႂႃႇ ဢဝ်တၢင်းဢုၼ်ႇၸႂ်တီႈလႂ်မႃး။ ႁူမ်ႊဝႃႈ ၵေႃႉလဵဝ် တေမီးႁႅင်း လူၼ်ႉလိူဝ်သေတႃႉ၊ သွင် ၵေႃႉၸိုင် ၸၢင်ႊႁႄ့ၵင်ႈတူဝ်ၶဝ်လႆႈၶိုၼ်း။ သၢမ်ၵေႃႉၸိုင် ၼိုင်ႊၶႅၼ်းဢမ်ႇလူမ်ႉငၢႆႈယဝ်ႉ။
ၽႂ်ၽႂ်ၵေႃႈ လူဝ်ႇမီးသေၵေႃႉၵေႃႉမီးႁိမ်းၶၢင်ႈသေပၼ်ႁႅင်းၸွႆႈထႅမ်။ သင်သူပွင်ႇၸႂ်လွင်ႈ ၼႆ့သေ ပဵင်းပေႃးၸႂ် တႃႇတေၸွႆႈထႅမ်ပိူၼ်ႈလႄႈ ပႂ်ႉပႃးဝႆႉ ၸႂ်ဢၼ်သိုဝ်ႈသႂ်ၸိုင် ၸူဝ်ႊပၼ်ၶဝ် (ပိူၼ်ႈ)လႄႈသူၵေႃႈ တေမီးတၢင်းလႅၵ်ႈလၢႆႊယူႇယဝ်ႉ။
4. ၽႂ်ၵေႃႈယဝ်ႉ ပေႃးၵူၼ်းပွင်ႇၸႂ်ပၼ်လႄႈ တမ်းၸႂ်ၸိုင် ဢီႈသင်ၵေႃႈပဵၼ်လႆႈ
မိူဝ်ႈလႂ်သူမေႃပွင်ႇၸႂ်လႄႈ တမ်းၸႂ်ၵူၼ်းၸိုင်၊ ဢီႈသင်ၵေႃႈယဝ်ႉ ၵူၼ်းၸိူဝ်းၼၼ်ႉ ႁဵတ်းပဵၼ် လႆႈဢိူဝ်ႈ။ ယဝ်ႉၵေႃႈ ၼင်ႇႁိုဝ် ၶဝ်တေမီး ပေႃးတေမီး ႁႅင်းၸၢင်ႊပွင်ပဵၼ်လႆႈၼၼ်ႉ ဢမ်ႇတပ်ႈ လူဝ်ႇသႂ်ႇႁႅင်းၼမ်။ ဢၼ်လဵၵ်ႉလဵၵ်ႉသေတႃႉ ပေႃးၺႃးမႅၼ်ႈတီႈယမ်မၼ်းမႅၼ်ႈမိူဝ်ႈမႅၼ်ႈယၢမ်း ၸိုင် ၸၢင်ႊႁဵတ်းႁႂ်ႈၵိူတ်ႇပဵၼ်တၢင်းလႅၵ်ႈလၢႆႊယႂ်ႇလူင်ၵွၼ်ႇ။
မိူဝ်ႈလႂ် ပဵၼ်ၵမ်းလိုၼ်းသုတ်း ဢၼ်သူႁဵတ်းႁႂ်ႈၵူၼ်းတၢင်ႇၵေႃႉ လႆႈၶုၺ်ႉႁၼ်ၶိုၵ်ႉၶၢႆး။ ၸဝ်ႈၵဝ်ႇတေမီးတၢင်းႁူမ်ႇငမ်း ၼိူဝ်ပိူၼ်ႈ ၵႃႊႁိုဝ် ဢၼ်ဝႃႈၼၼ်ႉ မၼ်းဢိင်ၼိူဝ်ဝႃႈ ၸဝ်ႈၵဝ်ႇ လူင်းတိုၼ်းၵႃႊႁိုဝ်ဝႆ့ယဝ်ႉၼႆယူႇ။ ၵူၼ်းၵူႊၵေႃႉဢၼ်သူႁူႉၸၵ်းလႄႈ ဢၼ်လႆႈႁူပ်ႉထူပ်းယူႇ ၸိူဝ်းၼၼ်ႉ ၸၢင်ႊမီးႁႅင်းတၢင်းလမ်ႇလွင်ႈတေႃႇၸူဝ်ႊပၢၼ်ၵူၼ်းတၢင်ႇၵေႃႉ။ ဢၼ်လူဝ်ႇလႆႈ ႁဵတ်းၼၼ်ႉတႄႉ ပဵၼ်ၵၢၼ်ပၼ်ႁႅင်းၸႂ်လႄႈ ၵၢၼ်ပူၵ်းႁိုၼ်ႇတိုၼ်ႇ တီႈသူဢၼ်တေဢီးႁႂ်ႈၶဝ် လႆႈႁႅင်း ၸိူဝ်းၼၼ်ႉမႃးၵွၺ်း။
5. ၵူၼ်းမေႃၸွႆထႅမ်ပိူၼ်ႈၼႆ့ မီးတၢင်းႁူမ်ႇငမ်းၼိူဝ်ၵူၼ်းတင်းလၢႆ
ၶေႃႈလိုၼ်းသုတ်း ဢၼ်သူ လူဝ်ႇလႆႈပွင်ႇၸႂ် ဝႆ့ လွင်ႈၵူၼ်းႁဝ်းၼၼ်ႉ ပဵၼ်လွင်ႈဢၼ်ဝႃႈ မိူဝ်ႈယၢမ်း သူၸွႆႈထႅမ်ၵူၼ်းၵေႃႉၼိူင်ႈၼၼ်ႉ သူမီးႁႅင်း ႁူမ်ႇငမ်းယွၼ်ႈၼိူဝ်ၵူၼ်းတင်းၼမ်လၢႆတေ့တေ့။လွင်ႈ ဢၼ်သူပၼ်ၵူၼ်းၵေႃႉၼိူင်ႈၵႂႃႇၼၼ်ႉ လႆၵႂႃႇၸူးၵူၼ်းတင်းၼမ်လၢႆ ဢၼ်ၵွင်ႉၵၢႆၵၼ်တင်း ၵူၼ်းၵေႃႉဢၼ်သူၸွႆႈထႅမ်ၼၼ်ႉယဝ်ႉ။ လၢႆးလီတႃႇတေႁူမ်ႇငမ်းၵူၼ်းၼၼ်ႉ ပဵၼ်ၵၢၼ်ၵုၼ်းၵူၼ်း ယဝ်ႉ။ ဢၼ်သူပၼ်ၵႂႃႇၼၼ်ႉ ၶိုၼ်းမႃး တေႃႇ သူ ၶိုၼ်း။ ၵူၼ်းႁဝ်းၼႆႉ ပေႃးပိူၼ်ႈႁဵတ်းလီတေႃႇ ၸိုင် တႃႇတေတွပ်ႇတႅၼ်းၵုင်ႇမုၼ်ၶိုၼ်းၼၼ်ႉ ၶဝ်ဢမ်ႇထိူင်း။
လိူၵ်းသဵၼ်ႈတင်း မေႃပွင်ႇၸႂ်ပိူၼ်ႈ
တေၶွတ်ႈယွတ်ႈပၢႆလိၵ်ႈဝႃႈ လမ်ႉၵတ်ႉမေႃပွင်ႇၸႂ်ပိူၼ်ႈဢၼ်ဝႃႈၼႆ့ၵေႃႈ ပဵၼ်တၢင်းလိူၵ်ႈဢၼ် ၼိူင်ႈယဝ်ႉ။ မၢင်ႊၵေႃႉ ၼႆ့ ၵိူတ်ႇမႃးၵေႃႈ မီးပႃႇရမီႇ ဢၼ်မေႃပွင်ႇၸႂ်ပိူၼ်ႈဝူၼ်ႉၸိူင်ႉႁိုဝ်လႄႈ ၶုၺ်ႉႁၼ် ၸိူင်ႉႁိုဝ်။ ၵူၺ်းၼႃႇ ႁူမ်ႊဝႃႈ သူဢမ်ႇပဵၼ်ၽူႈမီးပႃႇရမီႇၸိူင်ႉၼၼ်သေတႃႉ သူၸၢင်ႊ ယုၵ်ႉ လမ်ႉၵတ်ႉသူ လူၺ်ႈႁဵတ်းၵၢၼ်ႁူမ်ႈၵူၼ်းတၢင်ႇၵေႃႉ။ ၽႂ်ၽႂ်ၵေႃႈ ၸၢင်ႊမေႃမီးလမ်ႉၵတ်ႉ ပွင်ႇၸႂ်ပိူၼ်ႈ၊ ပူၵ်းႁိုၼ်ႇတိုၼ်ႇ သူၼ်းပိူၼ်ႈလႄႈ ႁူမ်ႇငမ်း ပိူၼ်ႈလႆႈယူႇ။
ထမ်ႈသိူဝ် (ပိၼ်ႇတႅမ်ႈ )


text:
ၼႂ်းပၢင်တိုၵ်း ၸုမ်းသိုၵ်း PSLF/TNLA ပိုတ်ႇၼႃႈသိုၵ်း လေႃႇတိုၵ်း တပ်ႉသိုၵ်းၸိုင်ႈတႆး RCSS/SSA 3-ဢွင်ႈတီႈၼၼ်ႉ ၽၢႆႇ PSLF/TNLA မီးလွင်ႈလူႉတၢႆမၢတ်ႇၸဵပ်း ၼမ်လိူဝ် လႄႈ ပႃးၽူႈၵွၼ်းတပ်ႉ လူႉတၢႆ 1-ၵေႃႉ သေတႃႉ ၵေႃႉသိုၵ်းႁၢၼ် ၽၢႆႇ RCSS/SSA ၵေႃႈ လႆႈလူႇၼိူဝ်ႉလိူတ်ႈသၢႆၸႂ် ၵႂႃႇၼႂ်းပၢင်တိုၵ်း 6-ၵေႃႉ မၢတ်ႇၸဵပ်း 3-ၵေႃႉ မိူၼ်ၵၼ် ၼႆယဝ်ႉ။
မိူဝ်ႈဝၼ်းထီႉ 04 July 2016 ယၢမ်းၵၢင်ၼႂ်မွၵ်ႈ 09:15-မူင်းထိုင် ယၢမ်းဝၢႆးဝၼ်းမွၵ်ႈ 15:40-မူင်း ပူၼ်ႉမႃးၼၼ်ႉ ၸုမ်းသိုၵ်း PSLF/TNLA ၶိုၼ်ႈယိုဝ်းတပ်ႉသိုၵ်းၸိုင်ႈတႆး RCSS/SSA တီႈလွႆဢၢင်ႇ ၼႂ်းၵႄႈၵၢင် ဝၢၼ်ႈႁူးသူၼ်-ဝၢၼ်ႈၵဵင်ႇၵၢႆႇ ဢိူင်ႇႁူးသူၼ် ဝဵင်းၵွျၵ်ႉမႄး တီႈၼိုင်ႈ လႄႈ တီႈႁိမ်းဝၢၼ်ႈပၢင်တွင်း ဢိူင်ႇလွႆလႅင် ထႅင်ႈတီႈၼိုင်ႈ သေ ပၢင်တိုၵ်း 2-ဢွင်ႈတီႈၼႆႉ ၵေႃႉသိုၵ်းႁၢၼ် ၽၢႆႇ-RCSS/SSA လႆႈလူႇၼိူဝ်ႉလိူတ်ႈသၢႆၸႂ် ၵႂႃႇၼႂ်းပၢင်တိုၵ်း 6-ၵေႃႉ မၢတ်ႇၸဵပ်း 3-ၵေႃႉ ၼႆယဝ်ႉ။
ၽၢႆႇၸုမ်းသိုၵ်း PSLF/TNLA ၵေႃႈ လႆႈလူႉတၢႆၵႂႃႇၼႂ်းပၢင်တိုၵ်း 13-ၵေႃႉ ၼႂ်းၼၼ်ႉ ပႃးၽူႈၵွၼ်းတပ်ႉ ၸိုဝ်ႈႁွင်ႉ တႃႉၵေႇတူႈ 1-ၵေႃႉ၊ မၢတ်ႇၸဵပ်း ဢၼ်လႆႈႁူႉမီး 14-ၵေႃႉ၊ တေႃႇမိူဝ်ႈလဵဝ် ဢၼ်ႁၢႆလၢႆဝႆႉမီး 10-ၵေႃႉ (လၵ်ႉပၢႆႁိုဝ် တၢႆႁိုဝ် ၵေႃႈပႆႇႁူႉ) လိူဝ်သေၼၼ်ႉ မီးၵူၼ်းမၢတ်ႇၸဵပ်း ဢၼ်ဢမ်ႇလႆႈႁူႉၸွမ်း ထႅင်ႈတင်းၼမ်၊ မၢၵ်ႇမိုဝ်ႉၸိုၼ်းယၢမ်း လႄႈ ၶူဝ်းၶွင်ၸႂ်ႉသိုၵ်း ၸုမ်းသိုၵ်း PSLF/TNLA ၵေႃႈလႆႈသုမ်းၸွမ်းတင်းၼမ် ၼႆယဝ်ႉ။
လႆႈႁူႉဝႃႈ ယွၼ်ႉၽူႈၵွၼ်းတပ်ႉ တႃႉၵေႇတူး ၸုမ်းသိုၵ်း PSLF/TNLA လူႉတၢႆၵႂႃႇၼႂ်းပၢင်တိုၵ်းသေ ၸိူဝ်းပဵၼ် ၵေႃႉၵူၼ်းသိုၵ်း TNLA ၵေႃႈ ဢွၼ်ၵၼ် ထွႆဢွၵ်ႇပၢင်တိုၵ်းၵႂႃႇ ၵေႃႉႁူးၵေႃႉတၢင်း လႄႈ ပၢင်တိုၵ်းၸင်ႇယဵၼ်ၵႂႃႇသေ ဢၼ်ပၢႆႈၵႂႃႇတၢင်း ဝၢၼ်ႈၶိုမ်းၵဝ်ႇ မီး 2-ၸုမ်း၊ တၢင်းဝၢၼ်ႈႁိူၼ်းဝူဝ်း 1-ၸုမ်း၊ တၢင်းပၢင်ႁူႈ 1-ၸုမ်း ၼႆယဝ်ႉ။
2-ၸုမ်း ဢၼ်ထွႆပၢႆႈၵႂႃႇတၢင်း ဝၢၼ်ႈၶိုမ်းၵဝ်ႇ ၼၼ်ႉ ၵူၼ်းမိူင်းႁၼ် မီးၵူၼ်းမၢတ်ႇၸဵပ်းတႃႇ 8-ႁၢမ် (8-ၵေႃႉ)သေ ၶိုၼ်းဢဝ်ပူၼ်ႉၶိုၼ်ႈၵႂႃႇ တၢင်းပွတ်း ပၢင်လေႃႉ/ပၢင်လူမ်း၊ ထႅင်ႈၸုမ်းၼိုင်ႈ ဢၼ်ထွႆၵႂႃႇတၢင်း ဝၢၼ်ႈပၢင်ႁူႈၼၼ်ႉသမ်ႉမီး ၵူၼ်းမၢတ်ႇၸဵပ်း 4-ႁၢမ် လႄႈ ဢၼ်တၢင်ႇလူတ်ႈၶိူင်ႈဝႆႉ 2-ၵေႃႉ (ႁူမ်ႈ 6-ၵေႃႉ)သေ ၼႂ်းၵူၼ်းမၢတ်ႇ 6-ၵေႃႉၼၼ်ႉ ပႃးၽူႈမီးၸၼ်ႉ ၵေႃႉၼိုင်ႈလႄႈ လႆႈၶိုၼ်းမႄးလႅၵ်ႈလၢႆႈ တၢင်ႇၵႃးၵႂႃႇတၢင်း ဝၢၼ်ႈပႃႇလႅင် ဢိူင်ႇပႃႇလႅင် ၼႆယဝ်ႉ။
တီႈပၢင်တိုၵ်း လွႆဢၢင်ႇၼၼ်ႉ လႆႈႁူႉဝႃႈ ၽၢႆႇၸုမ်းသိုၵ်း PSLF/TNLA ၸႂ်ႉႁႅင်းသိုၵ်းမွၵ်ႈ 260-ၵေႃႉပၢႆသေ ၶိုၼ်ႈတိုၵ်းယိုဝ်း တပ်ႉသို်ၵ်းၸိုင်ႈတႆး RCSS/SSA ၊ တီႈပၢင်တိုၵ်း ႁိမ်းဝၢၼ်ႈပၢင်တွင်း PLF/TNLA ၸႂ်ႉႁႅင်းသိုၵ်းမွၵ်ႈ 200-ၵေႃႉပၢႆပၢႆ သေ မိူဝ်ႈလဵဝ်ၼႆႉ လႆႈႁူႉဝႃႈ တီႈပႃႇလႅင်ၼႆႉ မီးသိုၵ်း PLF/TNLA ယူႇမွၵ်ႈ 200-ၵေႃႉပၢႆ၊ တီႈတေႃႉသၢင်ႇ 100-ၵေႃႉပၢႆ လႄႈ တီႈပၢင်ႁူႈထႅင်ႈ 100-ၵေႃႉပၢႆ ၼႆယဝ်ႉ။
ၸွမ်းၼင်ႇ ၶေႃႈၵႂၢမ်း ၵႅမ်ၸွမ်ႁၢၼ် တႃႉၵျူတ်ႉၵျႃႇ (TNLA) တွပ်ႇၶေႃႈထၢမ် တီႈၽူႈသိုဝ်ႇၶၢဝ်ႇ ၼၼ်ႉသေ လႆႈႁူႉဝႃႈ ဢၼ်ၸုမ်းသိုၵ်း PSLF/TNLA ပိုတ်ႇၼႃႈသိုၵ်းတိုၵ်းယိုဝ်း တပ်ႉသိုၵ်းၸိုင်ႈတႆး RCSS/SSA ယူႇ ၼင်ႇမိူဝ်ႈလဵဝ်ၼႆႉ ယွၼ်ႉမီးၶေႃႈၸိသင်ႇ ၽၢႆႇၼိူဝ်သေ ၸုမ်းသိုၵ်း PSLF/TNLA လႆႈတမ်းဝၢင်းၽႅၼ်ၵၢၼ်ဝႆႉ တႃႇလမ်းတိုၵ်း တပ်ႉသိုၵ်းၸိုင်ႈတႆး RCSS/SSA ႁႂ်ႈပၢႆႈဢွၵ်ႇၵႂႃႇ ၼႂ်းမိူင်းတႆးပွတ်းႁွင်ႇ သဵင်ႈသဵင်ႈ၊ ၼင်ႇၵႃႈ တပ်ႉသိုၵ်းၸိုင်ႈတႆး တိုၵ်ႉသိုပ်ႇမီးယူႇ ၼႂ်းမိူင်းတႆးပွတ်းႁွင်ႇ ယူႇတိၵ်းတိၵ်းတႄႉ တိုၼ်းတေသိုပ်ႇသွၵ်ႈတိုၵ်းယိုတ်း ထႅင်ႈတိၵ်းတိၵ်း ဝႃႈၼႆ။
ၵဵဝ်ႇလူၺ်ႈလွင်ႈၼႃႈတီႈ ၸိူဝ်းၼႆႉသေ ၶွင်ႇသီႇဢဝ်ၶိုၼ်းၸိုင်ႈတႆး/ တပ်ႉသိုၵ်းၸိုင်ႈတႆး (RCSS/SSA) လႆႈတူင်ႉၼိုင်ယူႇသဝ်းမႃး တင်ႈတႄႇ မိူဝ်ႈပီႊ-2006 (ႁိုင် 10-ပီႊပၢႆ) ဢွၼ်တၢင်းၸုမ်းသိုၵ်း PSLF/TNLA ဢၼ်တိုၵ်ႉၶိုၼ်ႈမႃးမႂ်ႇ ၼႂ်းပီႊ-2011 ၼႆႉ 4-ပီႊ။
ပၢင်တိုၵ်း ၼႂ်းၵႄႈၵၢင် တပ်ႉသိုၵ်းၸိုင်ႈတႆး RCSS/SSA လႄႈ ၸုမ်းသိုၵ်း PSLF/TNLA ဢၼ်လႆႈတႄႇၵိူတ်ႇၶိုၼ်ႈ မိူဝ်ႈဝၼ်းထီႉ 27 November 2015 ပူၼ်ႉမႃးသေ ၵမ်းၵမ်းလႆႈသိုပ်ႇ ပဵၼ်ပၢင်တိုၵ်း တေႃႇထိုင် မိူဝ်ႈၼႆႉဝၼ်းထီႉ 06 July 2016 ၼႆႉ PSLF/TNLA ပဵၼ်ၽၢႆႇတႄႇပိုတ်ႇၼႃႈသိုၵ်းၸူး RCSS/SSA ဢွၼ်တၢင်း။
မိူဝ်ႈၼႆႉဝၼ်းထီႉ-06 ၵေႃႈ သွင်ၽၢႆႇလႆႈသိုပ်ႇပဵၼ်ပၢင်တိုၵ်းၵၼ်ထႅင်ႈ တၢင်းမိူင်းမေႃႈ ဝၢၼ်ႈဢီ လႄႈ တီႈလွႆပၢင်ဝႃႈ ဝၢၼ်ႈၼႃး ၸႄႈဝဵင်းမၢၼ်ႈတူင်ႈ မိူၼ်ၵၼ်၊ ၵဵဝ်ႇလူၺ်ႈၶေႃႈမုလ်း ႁူဝ်ယွႆႈပၢင်တိုၵ်းမိူဝ်ႈၼႆႉတႄႉ ပႆႇလႆႈႁူႉၸွမ်း။
တႆးလွတ်ႈလႅဝ်း


text:
မိူဝ်ႈၵျူႇလၢႆႇ 13 ဝၼ်းၼႆႉ ၸုမ်းၸၢဝ်းၶိူဝ်း ယိပ်းၵွင်ႈၵၢင်ႇ ၸိူဝ်းလူင်းလၢႆးမိုဝ်း ၶေႃႈတူၵ်းလူင်း ၵိုတ်းတိုၵ်းတူဝ်ႈမိူင်း (NCA) လႆႈႁူပ်ႉထူပ်းဢုပ်ႇဢူဝ်းၵၼ်တင်း ၽူႈၵိူဝ်းၵုမ်ၸိုင်ႈမိူင်း တေႃႇဢွင်ႇသၢၼ်းၸုၵျီႇ တီႈလုမ်းပွင်ၵၢၼ် ၵၢၼ်ငမ်းယဵၼ် လႄႈ ၵၢၼ်ၸိူဝ်ႉၸၢတ်ႈလီတေႃႇၵၼ်ၶိုၼ်း ဝဵင်းလူင် ၼေႇပျီႇတေႃႇ ၼႆယဝ်ႉ။
တီႈပၢင်ႁူပ်ႉထူပ်းၼၼ်ႉ ၽၢႆႇၸုမ်းၸၢဝ်းၶိူဝ်း ယိပ်းၵွင်ႈၵၢင်ႇ ၸိူဝ်းလူင်းလၢႆးမိုဝ်း ၶေႃႈတူၵ်းလူင်း ၵိုတ်းတိုၵ်းတူဝ်ႈမိူင်းၼၼ်ႉ ၸွမ်သိုၵ်းလူင် မူႇတူးသေးၽူဝ်း လႄႈ ပတူဝ်ႇၵွႆႇထူးဝိၼ်း ၽၢႆႇႁူဝ်ပဝ်ႈ ႁူမ်ႈတုမ် ၸိူဝ်ႉၸၢတ်ႈယၢင်းၽိူၵ်ႇ (KNU)၊ ၵႅမ်ၸွမ်ႁၢၼ်ပွင်ၶိူဝ်း လႄႈ ၸဝ်ႈသိုၵ်းလူင် ၸၢႆးငိုၼ်း ၽၢႆႇၶွင်ႇသီႇဢဝ်ၶိုၼ်းၸိုင်ႈတႆး (RCSS) ၼၢႆထေႃးမုၼ်ႇ လႄႈ ၼၢႆႁူင်သႃ ၽၢႆႇပႃႇတီႇမိူင်းမွၼ်းမႂ်ႇ (NMSP) ၶႅင်ႇၸူဝ်းၼႅင်ႇဢွင်ႇ ၽၢႆႇပႃႇတီႇပူတ်းပွႆႇမိူင်းရၶႅင်ႇ (ALP)၊ ပူႇၸိၼ်ႇၵျူင်း ၽၢႆႇတႅဝ်းႁူမ်ႈၸိူဝ်ႉၸၢတ်ႈၶျၢင်း (CNF)၊ ၶုၼ်ႇမျိၼ်ႉထုၼ်း ၽၢႆႇမုၵ်ႉၸုမ်းပူတ်းပွႆႇၸိူဝ်ႉၸၢတ်ႈပဢူဝ်း (PNLO) ဢူးတၢၼ်ႇၶႄး တႅဝ်းႁူမ်ႈတီႇမူဝ်ႇၶရႅတ်ႉလုၵ်ႈႁဵၼ်း မိူင်းမၢၼ်ႊ ပတ်းပိုၼ်ႉ (ABSDF)၊ ၸေႃးမူႇသျေး ၽၢႆႇတပ်ႉသိုၵ်းယၢင်းၽိူၵ်ႇပုၼ်ႈပၢင်ႇတီႇမူဝ်ႇၶရေႇၸီႇ (DKBA)၊ ၼေႃႇၵပေႃႇထူး ၽၢႆႇ KNU/KNLA (PC) လႄႈ ၵျႃႇႁႃး ႁူမ်ႈတုမ် တီႇမူဝ်ႇၶရႅတ်ႉတိၵ်ႉ လႃးႁူႇ ၶဝ် သိပ်းၸုမ်း ၶဝ်ႈႁူမ်ႈ ၼႆယဝ်ႉ။
ဢုပ်ႇၵုမ်ၵၼ်သင်ၼႆ ပႆႇလႆႈႁူႉႁူဝ်ယွႆႈမၼ်းသေတႃႉၵေႃႈ ဢုပ်ႇၵုမ်ၸွမ်းႁူဝ်ၶေႃႈ ၼင်ႇႁိုဝ် တေၵေႈလိတ်ႈလႆႈ ပၼ်ႁႃ ဢၼ်ၶွင်ႈၶမ်ဝႆႉ ၼႂ်းၶၵ်ႉၵၢၼ်ငမ်းယဵၼ် ဝႃႈၼႆ။
ၸုမ်းၸၢဝ်းၶိူဝ်းယိပ်းၵွင်ႈၵၢင်ႇ ၸိူဝ်းလူင်းလၢႆးမိုဝ်း ၶေႃႈတူၵ်းလူင်း ၵိုတ်းတိုၵ်းတူဝ်ႈမိူင်းၼၼ်ႉ မိူဝ်ႈၵျူႇလၢႆႇ 12 ဝၼ်းၼၼ်ႉ ၵႂႃႇႁူပ်ႉထူပ်းဢုပ်ႇဢူဝ်းၵၼ်တင်း ၸွမ်ပွင်သိုၵ်း မိၼ်းဢွင်ႇလႅင်ႇ ၼႆယဝ်ႉ။
This slideshow requires JavaScript.


text:
မၢၵ်ႇၽႃႈပဵၼ်ယႃႈယႃ
ၽွင်းၵႂႃႇတၢင်းၼွၵ်ႈႁိူဝ်ႉမႃး ၵူၼ်းၵမ်ႈၼမ် ၵႆႉၵႆႉ ဢွၼ်ၵၼ်ၶႂ်ႈၵိၼ်ၼမ်ႉမၢၵ်ႇၽႃႈဢၼ်ၵတ်းၵတ်း ယွၼ်ႉမၼ်း ႁဵတ်းႁႂ်ႈ ႁၢႆႁိုဝ်ႉလႄႈ ၸႂ်ၸိုၼ်ႈၸၢင်ႇၵတ်းယဵၼ်လႆႈၼႆယူႇ။ ၵမ်ႈၽွင်ႈသမ်ႉဢဝ်မၢၵ်ႇၽႃႈလေႃးၼမ်ႉၽိုင်ႈႁဵတ်းယႃႈ ၵႄႈဢႆႁၢႆၸိူဝ်းၼႆႉၵေႃႈမီးယဝ်ႉ။
ၵူၺ်းၵႃႈၼမ်ႉမၢၵ်ႇၽႃႈ မႆႈမႆႈ ဢုၼ်ႇဢုၼ်ႇၼၼ်ႉ မၼ်းၸၢင်ႈလၢင်ႉပၼ် ငူၼ်ႉ(သၢၼ်ႊၽိတ်ႊ) ၸိူဝ်းဢမ်ႇလီ ၼႂ်း တူဝ်ၶိင်းၵူၼ်းႁဝ်းဢွၵ်ႇလႆႈသေ ႁဵတ်းႁႂ်ႈတူဝ်ၸႂ်ၸိုၼ်ႈၸၢင်ႇ၊ ပၢႆးယူႇလီၵေႃႈၶႅမ်ႉလႅပ်ႈ ၼႆယဝ်ႉ။
လွၵ်းလၢႆးၵိၼ်မၼ်းတႄႉမိပ်ႇဢဝ်ၼမ်ႉမၢၵ်ႇၽႃႈသႂ်ႇလေႃးၼမ်ႉဢုၼ်ႇသေၵိၼ် ၵွၼ်ႇၵိၼ်တၢင်းၵိၼ်တၢင်ႇၸိူဝ်ႉ တၢင်ႇပိူင်၊ သင်ပဵၼ်လႆႈၵိၼ်ၽွင်းလုၵ်ႉမႃးၵၢင်ၼႂ်ၸဝ်ႉၸဝ်ႉၵမ်းလဵဝ်ၼၼ်ႉၸိုင်တေလီလိူဝ်ပိူၼ်ႈၼႆယဝ်ႉ။
လိူဝ်သေၼၼ်ႉတႃႇၵူၼ်းၶႂ်ႈတိုတ်းလႅၼ်းယႃႈၶဝ်ၵေႃႈ မၢၵ်ႇၽႃႈၸွႆႈလႆႈၼမ်တေႉတေႉၼႆယဝ်ႉ။ ၶူင်းၵၢၼ်ၽၢႆႇတိုတ်း လႅၼ်းယႃႈၶဝ်လၢတ်ႈဝႃႈ ၽွင်းၵူၼ်းမီးၸႂ်ၶႂ်ႈလုတ်ႇလႅၼ်းယႃႈမႃးၼၼ်ႉထိူဝ်ဢဝ်မၢၵ်ႇၽႃႈပဵၼ်ပွတ်းလဵၵ်ႉလဵၵ်ႉ ဢဝ် ပႃးပိူၵ်ႇမၼ်း မိူဝ်ႈၶႂ်ႈလုတ်ႇလႅၼ်းယႃႈၼၼ်ႉႁႂ်ႈၵဵဝ်ႉၵိၼ်မၢၵ်ႇၽႃႈ ဢဝ်ၼမ်ႉသူမ်ႈမၼ်းဢွၵ်ႇမႃးယဝ်ႉၸင်ႇၵဵဝ်ႉပိူၵ်ႇ မၼ်း 3- 5 ၼႃးထီး ယဝ်ႉၸင်ႇၵိၼ်ၼမ်ႉလူင်းၸွမ်းၼိုင်ႈၵႅဝ်ႈ၊ ပေႃးႁဵတ်းၼႆၸိုင် ၽွင်းၵူၼ်းတိတ်းလႅၼ်း ယႃႈၶဝ် လုတ်ႇလႅၼ်းယႃႈၼၼ်ႉ မၼ်းတေႁဵတ်းႁႂ်ႈ သူပ်းၶူမ်သေဢမ်ႇၶႂ်ႈလုတ်ႇ။ တိုတ်းလႅၼ်းယႃႈလႆႈၼႆယဝ်ႉ။
လိူဝ်သေမၢၵ်ႇၽႃႈၼႆႉယဝ်ႉ ၵူၼ်းတိတ်းလႅၼ်းယႃႈၶဝ် ၸၢင်ႈၵိၼ်မၢၵ်ႇမႆႉ တၢင်ႇဢၼ် လေႃး (တႅၼ်းတီႈ) မၢၵ်ႇၽႃႈ ၼႆႉလႆႈထႅင်ႈၼႆယဝ်ႉ။


text:
ၽႂ်ယႃႇပၼ်ပဵၼ်ၵူၼ်းၸိုၵ်း
ၼီႈပိုၼ်း
လမ်ႉၵတ်ႉဢၼ်မႂ်းမီး ထုၵ်ႇႁဵတ်းပၼ်ၵၢၼ်ၼီႈပိုၼ်း ....ပၢႆးဝူၼ်ႉတီႈမႂ်းမီးၼမ် ထုၵ်ႇၸွႆႈတႃႇဢဵၼ်းဢၢၼ်းၵၢၼ်ပိုၼ်း....ၶိုၵ်ႉႁိုဝ်ဢမ်ႇၶိုၵ်ႉၵေႃႈယႃႇ သင်တၢႆၵေႃႈပႃးမိူဝ်းမူတ်းဢိူဝ်ႈ ...ဢၼ်ၵိုၵ်းတူဝ်မႂ်း ၸိူဝ်းၼၼ်ႉတင်းသဵင်ႈ ...
ၸူးၼမ်ႉၸႂ်ဝႆႉၶိုၵ်ႉ ဢမ်ႇဝႃႈၸိုၼ်ႇထႅမ်ၶွၼ်ႈႁႅင်း ... ဝၵ်ႉၵေႃႉၵမ်ၵူၺ်းၵေႃႈလီ သွၼ်ႇပဵၼ်တႃႇႁႅင်းၽွမ်ႉၵၼ်လႄႈ ...ႁူႉသေဢမ်ႇႁဵတ်းၼႆႉ တေပဵၼ်ၼီႈပိုၼ်းဝၢႆးမႃးဢိူဝ်ႈ ... ဝူၼ်ႉၶိုၼ်းတူဝ်လူး ပေႃးၵူဝ်ယၢမ်းပူၼ်ႉလၢႆ ....
* တႃႇၸိူဝ်ႉၶိူဝ်း၊ ဝၢၼ်ႈမိူင်း ၶိုၼ်ႈယႂ်ႇမႂ်ႇသုင်ၼၼ်ႉ ဢိင်ႈပိုင်ၼိူဝ် ဢဵၼ်ႁႅင်းၵူၼ်းၼုမ်ႇ တႄႉတႄႉဝႃႈဝႃႈလႄႈ .... ၵူၼ်းၼုမ်ႇႁဝ်း ႁႂ်ႈလႆႈဢွၼ်ၵၼ်ၶတ်းၸႂ်ၵူႊၵေႃႉၼႆ ၶႂ်ႈယွၼ်းတိုၵ်းသူၼ်းယူႇၶႃႈဢေႃႈ ...*
ၸၢႆးသႅင်ၸွမ်ၾႃႉ


text:
ၶၢဝ်ႇ
သိုၵ်းမၢၼ်ႈ တီႉၺွပ်းႁူဝ်ပဝ်ႈ ၊ ၵႅမ်ႁူဝ်ပဝ်ႈ ၽၢႆႇၵေႃႇသၢင်ႈလွင်ႈငမ်းယဵၼ် ၼႃႈၵ NSCN-K လႄႈ ပိုတ်ႇဢဝ်တၢင်းၽိတ်း 17/1
- Details
- Created on 29 March 2019
- Written by တႆးလွတ်ႈလႅဝ်း
မိူဝ်ႈဝၼ်းထီႉ 09 March 2019 သိုၵ်းမၢၼ်ႈ တီႉၺွပ်းဢဝ် ႁူဝ်ပဝ်ႈ လႄႈ ၵႅမ်ႁူဝ်ပဝ်ႈ ဢိၵ်ႇတင်း လုၵ်ႈၸုမ်း ၽၢႆႇၵေႃႇသၢင်ႈ လွင်ႈငမ်းယဵၼ် ၼႃႈၵ NSCN-K မိူဝ်ႈၽွင်းၵႂႃႇပၢင်ၵုမ် ၵဵဝ်ႇလူၺ်ႈလွင်ႈငမ်းယဵၼ် တီႈဝဵင်းၶမ်းတီး သေ ထိုင်ဝၼ်းထီႉ 26 March 2019 ထုၵ်ႇသိုၵ်းမၢၼ်ႈ ပိုတ်ႇဢဝ် တၢင်းၽိတ်း ၽူႈဢွၼ်ႁူဝ်ၼႃႇၵ လူၺ်ႈ 17/1 ဝႃႈၼႆ။
သိုၵ်းမၢၼ်ႈ လႄႈ လုၵ်ႈၸုမ်းဢူၺ်းလီသိုၵ်းပွတ်းႁွင်ႇ ပဵၼ်ပၢင်တိုၵ်းၵၼ်ႁၢဝ်ႈႁႅင်းထႅင်ႈ ပွၵ်ႈၵမ်း 2 ၼႂ်းၶၢဝ်းတၢင်း ၵိုတ်းလိုဝ်ႈလွင်ႈတူင်ႉၼိုင် သိုၵ်းမၢၼ်ႈ
- Details
- Created on 28 March 2019
- Written by တႆးလွတ်ႈလႅဝ်း
သိုၵ်းမၢၼ်ႈ လႄႈ သိုၵ်းပလွင်ႈ TNLA ဢိၵ်ႇတင်း တပ်ႉသိုၵ်းၸိုင်ႈတႆး SSPP/SSA ဢၼ်ပဵၼ်လုၵ်ႈၸုမ်း ၸုမ်းဢူၺ်းလီ သိုၵ်းပွတ်းႁွင်ႇ ပဵၼ်ပၢင်တိုၵ်း 3 ဝၼ်းထပ်းၵၼ် တီႈၼႂ်းဢိူင်ႇမိူင်းမူႉ ၸႄႈဝဵင်းၼမ်ႉတူႈ ၸိုင်ႈတႆးပွတ်းႁွင်ႇ ၼင်ႇႁၢဝ်ႈႁႅင်ႈ သေ ၵူၼ်းမိူင်းၼႂ်းပိုၼ်ႉတီႈ ဢွၼ်ၵၼ် ပၢႆႈၽၢတ်ႇဢွၵ်ႇယၢၼ်ႁိူၼ်းယေး တင်းၼမ်။
လူတ်ႉၶိူင်ႈ လႄႈ ၵႃး ၽႃႇၵၼ် တီႈဝဵင်းမိူင်းပၼ်ႇ မီးၵူၼ်းတၢႆ 1 ၵေႃႉ
- Details
- Created on 28 March 2019
- Written by တႆးလွတ်ႈလႅဝ်း
မိူဝ်ႈဝၼ်းထီႉ 26 March 2019 ယၢမ်းၵၢင်ၶမ်ႈ 19:00 မူင်း ၵူၼ်းႁေႃႈ လူတ်ႉၶိူင်ႈ လႄႈ ၵူၼ်းႁေႃႈၵႃး ၽႃႇၺႃးၵၼ် တီႈၼႂ်းဝဵင်းမိူင်းပၼ်ႇသေ ၵူၼ်းၶီႇၸွမ်း လူတ်ႉၶိူင်ႈတၢႆ 1 ၵေႃႉ ဝႃႈၼႆ။
တပ်ႉသိုၵ်းၸိုင်ႈတႆး RCSS/SSA ဢၼ်ပၵ်းသဝ်း ၼႂ်းၼႃႈသိုၵ်း လႆႈႁပ်ႉတင်းၸွႆႈထႅမ် ၸုမ်းတႆးၽွမ်ႉ ၵၼ် လႄႈ ၸုမ်းၶူင်ႈပဝ်ႈသၢႆသိုၵ်း
- Details
- Created on 28 March 2019
- Written by တႆးလွတ်ႈလႅဝ်း
ၸုမ်းတႆးၽွမ်ႉၵၼ် လႄႈ ၸုမ်းၶူင်ႈပဝ်သၢႆသိုၵ်း လႆႈႁပ်ႉငိုၼ်တွင်း တီႈၽူႈမီးၼမ်ႉၸႂ် ၸေႇတၼႃႇၶဝ် လၢႆတီႈလၢႆတၢင်းသေယဝ်ႉ သိုပ်ႇဢဝ် ငိုၼ်းသိုဝ်ႉ ၽၵ်းၵပ်းၶဝ်ႈ ၊ သႅင်လႅတ်ႈ (Solar) ၊ ၶိူင်ႈၸႂ်ႉ ၽၢႆႇယူတ်းယႃ ၸွႆႈထႅမ်ပၼ် ၵေႃႉသိုၵ်း တပ်ႉသိုၵ်းၸိုင်ႈတႆး RCSS/SSA ဢၼ်ပၵ်း သဝ်းဝႆႉ တီႈၼႂ်းၼႃႈသိုၵ်း ၸိုင်ႈတႆးပွတ်းႁွင်ႇ။
ယွၼ်ႉမၢၵ်ႇလူင်ပၢင်တိုၵ်းသိုၵ်းမၢၼ်ႈ လႄႈ လုၵ်ႈၸုမ်းဢူၺ်းလီ သိုၵ်းပွတ်းႁွင်ႇသေ ၾႆးမႆႈႁိူၼ်း ၵူၼ်းမိူင်း ၼႂ်းဢိူင်ႇမိူင်းမူႉ
- Details
- Created on 27 March 2019
- Written by တႆးလွတ်ႈလႅဝ်း
မိူဝ်ႈၼႆႉ သိုၵ်းမၢၼ်ႈ တပ်ႉမ 101 ၊ တပ်ႉၶမယ 255 ၊ တပ်ႉၶမယ 259 ၊ တပ်ႉၶမယ 145 လႄႈ လုၵ်ႈၸုမ်း ၸုမ်းဢူၺ်းလီ သိုၵ်းပွတ်းႁွင်ႇ ပဵၼ်ပၢင်တိုၵ်းၵၼ် တီႈၼႂ်း ဢိူင်ႇမိူင်းမူႉ ၸႄႈဝဵင်းၼမ်ႉတူႈ ၸိုင်ႈတႆးပွတ်းႁွင်ႇ သေ မၢၵ်ႇလူင်တူၵ်း တိူဝ်ႉၸပ်းႁိူၼ်း ၵူၼ်းမိူင်း လႄႈ ၾႆးမႆႈႁိူၼ်း ၼႆယဝ်ႉ။
More Articles...
- မေႃယႃ တပ်ႉသိုၵ်းၸိုင်ႈတႆး RCSS/SSA ဢၼ်ပၵ်းသဝ်းဝႆႉ ၼႂ်းၼႃႈသိုၵ်း လုမ်းလႃးယူတ်းယႃ တူၺ်းထိုင်ပၼ် ပၢႆးယူႇလီ ပေႃႈမႄႈၵူၼ်းမိူင်း
- သိုၵ်းမၢၼ်ႈ လႄႈ ပလိၵ်ႈမၢၼ်ႈ ပေႃႉထုပ်ႉၵူၼ်းမိူင်း တီႈမိူင်းပၼ်ႇ
- တႆးလွတ်ႈလႅဝ်း ယွမ်းၼွမ်းထိုင်တီႈ ၽူႈၵဵဝ်ႇၶွင်ႈၶႅပ်းႁၢင်ႈပၢင်လူင်းၵၢၼ်သွၼ် လိၵ်ႈလၢႆးတႆး ၾိင်ႈငႄႈပုတ်ႉထ လႄႈ ပၢင်တွၼ်ႈသူးလုၵ်ႈႁဵၼ်း ၽွင်ႇတေႃႇဢူး ဝဵင်းလိူဝ်ႇ
- သိုၵ်းပလွင်ႈ TNLA တီႉမတ်ႉၵူၼ်းမိူင်း လႄႈ ယိုဝ်းတၢႆၵူၼ်းမိူင်း ဢၼ်ဢမ်ႇမီးတၢင်းၽိတ်းသင်
- မိူဝ်ႈၼႆႉ SSPP/SSA ၶိုၼ်ႈလေႃႇတိုၵ်း တပ်ႉပၢင်သဝ်း RCSS/SSA 2 ဢွင်ႈတီႈ
- မိူဝ်ႈၼႆႉမၢၵ်ႇတႅၵ်ႇ တီႈဝဵင်းမႂ်ႇ ၼႂ်းၼႃႈလိၼ်ၽွင်းငမ်း ဝ
- လုၵ်ႈၸုမ်းဢူၺ်းလီ သိုၵ်းပွတ်းႁွင်ႇ ၶိုၼ်ႈလေႃႇတိုၵ်း တပ်ႉပၢင်သဝ်း RCSS/SSA လႄႈ ၵၢဝ်ႇၼႄးဝႃႈ RCSS/SSA ပဵၼ်ၽၢႆႇ ၶိုၼ်ႈလေႃႇတိုၵ်း


text:
ၸၼ်ႉၶၢဝ်ႇ – ၶၢဝ်ႇၸုမ်းၸၢဝ်းၶူဝ်းယိပ်းၵွင်ႈၵၢင်ႇ
လိူၼ်ေဢႃးၵၢတ်ႉ 6 ဝၼ်း ပီႊ 2018 ၼီႊ
တႃႇႄၼၽၢင်ႁၢင်ႈသိုၵ်း ၼႂ်းပၢင်ပွႆးဢဝ်လွင်ႈငမ်းယဵၼ် ၶွပ်ႈၶူပ်ႇ(30)ပီႊတဵမ်ၼၼ်ႉ တပ်ႉၸုမ်းၸိူဝ်းယူႇ ပႃႈတႂ်ႈၵုမ်းၵမ် တပ်ႉသိုၵ်းၶွတ်ႇလိူတ်ႈၽွမ်ႉႁူမ်ႈၸိူဝ်ႉၸၢတ်ႈမိူင်းဝ(UWSA) လႆႈၸတ်းႁွင်ႉၼၢင်းယိင်း ၼႂ်းၼႃႈတီႈ ဢႃႇယူႉ 15-20 ၶူပ်ႈ မႃးၽိုၵ်းၽွၼ်ႉၵၢၼ်သိုၵ်း ၶၢဝ်းတၢင်း 9 လိူၼ်လူင်ႈၼႃႈပၢင်ပွႆး ဝႃႈၼႆ။
ၼႂ်းဝၼ်းတီႈလိူၼ်ၵျႍႇလၢႆႇ ပီႊ 2018 ၼီႊၼၼ်ႉ လႆႈႄတႇၸတ်းႁွင်ႉၼၢင်းယိင်း ဢႃႇယူႉ 15-20 ၶူပ်ႇ ၼႂ်းပၢင်ဝၢႆ၊ ၼႃးၽႅင်း၊ မိူင်းေမႃး၊ ပၢင်သၢင်း ၸိူဝ်းယူႇပႃႈတႂ်ႈၵုမ်းၵမ် UWSA ႄလႈ သၢပ်ႇလႅၼ်လိၼ်ထႆး ၼႃႈတီႈၵုမ်းၵမ်တပ်ႉဝ ၸိူဝ်းၼၼ်ႉေသ ၼႂ်းလိူၼ်ေဢႃးၵၢတ်ႉ 1 ဝၼ်းၼၼ်ႉ ႄတႇပိုတ်ႇၽုၺ်ႇ ပၢင်ၽိုၵ်းၽွၼ်ႉ လူင်ႈၼႃႈပၢင်ပွႆးၶွပ်ႈၶူပ်ႇ(30)ပီႊ ၶၢဝ်းတၢင်း 9 လိူၼ်ၼႆယဝ်ႉ။ ၼႂ်းပၢင်ၽိုၵ်းၽွၼ်ႉ ၼၼ်ႉ ေတၸႅၵ်ႇယႅၵ်ႈပၢင်သွၼ် ၽၢႆႇႄၼၽၢင်ႁၢင်ႈသိုၵ်း တပ်ႉႁၢၼ်ယိင်း၊ ၽၢႆႇႁပ်ႉတွၼ်ႈၶႅၵ်ႇ၊ ၽၢႆႇၵႃႈဝႅၼ်ႁႆႇတိုင်ႈ ၸိူဝ်းၼႆႉၼႆယဝ်ႉ။
တွၼ်ႈတႃႇပၢင်ပွႆးဢဝ်လွင်ႈငမ်းယဵၼ် ၶွပ်ႈၶူပ်ႇ(30)ပီႊတဵမ်ၼၼ်ႉ တပ်ႉၸုမ်းလူင်(5)ၸုမ်း ဢၼ်မီးၼႂ်း ေၸႊတွၼ်ႈမိူင်းသၢတ်ႇႄလႈ တႃႇၶီႈလဵၵ်း မိူင်းတႆးပွတ်းၸၢၼ်း သၢပ်ႇလႅၼ်လိၼ်ထႆး ၼႂ်ႈၼႃႈလိၼ် ၵုမ်းၵမ်တပ်ႉဝ(WNO)ႄလႈ တပ်ႉၸုမ်းလူင်(4)ၸုမ်း ဢၼ်မီးၼႂ်းမိူင်းတႆးပွတ်းႁွင်ႇ သၢပ်ႇလႅၼ်လိၼ် မိူင်းႄၶႇ ၼႂ်းၼႃႈလိၼ်ၵုမ်ၵမ်(UWSA)ၸိူဝ်းၼႆႉ လႆႈၸႅၵ်ႇယႅၵ်ႈ ၵၢၼ်ငၢၼ်းပၼ်ၵၼ်ေသ ဢဝ်ပုၼ်ႈ ၽွၼ်းၼိူဝ်ၵၢၼ်ငၢၼ်းသိုဝ်ႈၽႂ်မၼ်းဝႆႉ ၼႆယဝ်ႉ။
ၼႂ်းၼႃႈတီႈ တပ်ႉၸုမ်း(468) ဢၼ်တင်ႈသဝ်းဝႆႉ တီႈမိူင်းပွၵ်ႉၼၼ်ႉ မိူၼ်ၼင်ႇမိူင်းပွၵ်ႉ၊ မိူင်းၽႅၼ်၊ ႁူဝ်တဝ်း၊ မိူင်းငႅမ်း၊ ၼမ်ႉၽၢႆၸိူဝ်းၼႆႉ ၼိုင်ႈတွၼ်ႈလိၼ်လႂ် လႆႈၸတ်းႁွင်ႉၼၢင်းယိင်း 50 ေၵႃႉေသ ေပႃးၼႃႈတီႈၵႂၢင်ႈေၵႃႈ ေတၼမ်လိူဝ် 50 ေၵႃႉဝႃႈၼႆယဝ်ႉ။
မိူဝ်ႈပီႊ 1989 ၼီႊ လိူၼ်ေဢႇပီႇ 17 ဝၼ်းၼၼ်ႉ တပ်ႉဝ(UWSA)ၼႆႉ လႆႈတႅၵ်ႇဢွၵ်ႇၼႂ်းပႃႇတီႇၶွမ်ႇ မိဝ်ႇၼိတ်ႉမိူင်းမၢၼ်ႈေသ ဢဝ်ငမ်းယဵၼ်ၵၼ်တင်းလူင်ပွင်ၸိုင်ႈတပ်ႉသိုၵ်ႈမၢၼ်ႈ(ၼဝတ – ၼဢၽ) ၶဝ်မႃး ေတႃႇထိုင်ဝၼ်းမိူဝ်ႈၼႆႉယဝ်ႉ။
တႅမ်ႈၶၢဝ်ႇ – မွၵ်ႇၶမ်းၶူင်း


text:
လိူၼ်ေဢႃးၵၢတ်ႉ(3)ဝၼ်း ပီႊ 2018 ၼီႊ
ၼႅင်ႈၶၢဝ်ႇၵလူဝ်ႇပိူဝ်ႊၼိဝ်ႊ(Global News)တၢင်ႇပၢႆးႄၼဝႆႉဝႃႈ ႁၢင်ႊပၢၼ်းသီ ေတႃႇဢွင်ႇသၢၼ်းသုၵျီႇ ေၵႃႉပဵၼ်ၽူးဢွၼ်ၽၢႆႇၵၢၼ်မိူင်း မိူင်းမၢၼ်ႈ ဢၼ်မီးဝႆႉ ၼႂ်းဢွင်ႈႄၼပိုၼ်းငဝ်ႉငဝ်ႈသုၼ်ႇလႆႈသုၼ်ႇပဵၼ် ၵူၼ်း မိူင်းၶေၼႇတိူဝ်ႊၼၼ်ႉ ထုၵ်ႇလူတ်းပႅတ်ႈ ဝႃႈၼႆ။
ယူႇတီႈဢွင်ႇႄၼပိုၼ်း ဝိၼ်ႇၼီႇပႅၵ်ႉ လၢတ်ႈႄၼဝႃႈ “ လွင်ႈဢၼ်လႆႈပဵၼ်ၵႂႃႇၸိူင်ႉၼႆေၵႃႈ မၼ်းဢိင်ၼိူဝ် ငဝ်းလၢႆးပၼ်ႁႃသုၼ်ႇလႆႈသုၼ်ႇပဵၼ်ၵူၼ်း ဢၼ်မိူင်းမၢၼ်ႈလႆႈေတႃႇသူႈဝႆႉၼၼ်ႉ” ၼႆယဝ်ႉ။
ႄဢႇၵျႍႇလႃႇၵႅတ်ႊၸီႇ ၽူႈမီးၽွၼ်းၼႂ်းဢွင်ႈႄၼပိုၼ်းၼၼ်ႉ လၢတ်ႈဝႃႈ “ ႁၢင်ႊပၢၼ်းသီႇ ေတႃႇဢွင်ႇ သၢၼ်းသုၵျီႇ ဢၼ်ပၢႆးႄၼဝႆႉ ၵိုၵ်းၵၼ်တင်းႁၢင်ႊပၢၼ်းသီၽူႈၸိူဝ်းတူင်ႉၼိုင်ၶတ်းသၢင်ႈတႃႇၵၢၼ်သုၼ်ႇ လႆႈသုၼ်ႇပဵၼ်ၵူၼ်း တီႈၼႂ်းဢွင်ႇႄၼပိုၼ်းဝႅၼ်ႇၼီႊပႅၵ်ႉၼၼ်ႉ လႆႈထုၵ်ႇလူတ်းပႅတ်ႈယဝ်ႉ” ဝႃႈၼႆ။
လူင်ႈၼႃႈမိူဝ်ႈပႆႇလူတ်းပႅတ်ႈႁၢင်ႊပၢၼ်းသီႇ ေတႃႇဢွင်ႇသၢၼ်းသုၵျီႇၼၼ်ႉ ၽူႈမီးပုၼ်ႈၽွၼ်းၼႂ်းဢွင်ႈ ႄၼပိုၼ်းဝႅၼ်ႇၼီႇပႅၵ်ႉ လႆႈႁူပ်ႉဢုပ်ႇၵၼ်တင်း ၶိူဝ်းၵူၼ်းရူဝ်ႇႁိၼ်ႇၵျႍႇ ၸိူဝ်းတဝ်ႈႁွတ်ႈထိုင်မိူင်းၶေၼႇ တိူဝ်ႊၼၼ်ႉေသ လႆႈႁပ်ႉႁူႉၵၢင်ၸႂ်ၵူၼ်းၶိူဝ်းရူဝ်ႇႁိၼ်ႇၵျႍႇၶဝ်တၢင်ႇလၢတ်ႈဝႃႈ “ ေပႃးလႆႈႁၼ် ႁၢင်ႊပၢၼ်း သီေတႃႇဢွင်ႇသၢၼ်းသုၵျီႇၼႆႉ ဢွၼ်ၵၼ်ၶုၺ်ႉၸႂ်ႁၼ်ထုင်ဝႃႈ မိူၼ်ၵၼ်တင်း ႁၢၵ်းလင်ေတႃႇ ၸၢဝ်းၶိူဝ်း ဢွၼ်ႇ ရူဝ်ႇႁိၼ်ႇၵျႍႇႁဝ်း ” ၼႆယဝ်ႉ။
တႅမ်ႈ – မွၵ်ႇၶမ်းၶူင်း


text:
မႂ်ႇသုင် ပီႈၼွင်ႉႁဝ်းၶဝ်တင်းသဵင်ႈ ဝၼ်းမိူဝ်ႈၼႆႉ ၸဝ်ႈတႆးၼုမ်ႇ တေမႃးၽၢၵ်ႇတွၼ်ႈပၼ်
ငဝ်းႁၢင်ႈပူင်သွၼ်ပၼ် လၢႆးၸႂ်ႉတိုဝ်းPhotoshop Cs 3 ၼႆယဝ်ႉ
ယိူင်းဢၢၼ်းတႃႇ ႁႂ်ႈပဵၼ်တီႈမၢႆတွင်း Jao Tai Num Facebook Page ၼႆႉ Like တဵမ် သွင်ႁဵင် ၼႆယဝ်ႉ
ငဝ်းႁၢင်ႈပူင်သွၼ်ပၼ် လၢႆးၸႂ်ႉတိုဝ်းPhotoshop Cs 3 ၼႆႉ သႅၼ်းမီး ပဵၼ် (1.58 GB ) ၵမ်းလဵဝ်
တေလႆႈဝႃႈ သဵၼ်းမၼ်းယႂ်ႇဝႆႉၼႆယဝ်ႉ ယွၼ်ႉၼၼ်ႉႄလႈ ၼင်ႇႁိုဝ်ပေႃးတေၸၼ်လႆႈငၢႆႈၼၼ်ႉ
ၸင်ႇလႆႈၸႅၵ်ႇႁဵတ်းၾႆၢႇမၼ်းဝႆႉ ပႅတ်ႇဢၼ် ၼိုင်ႈဢၼ်မီး (150 MB ) ၼႆယဝ်ႉ
ပေႃးလႅင်းၼႅတ်ႉဢမ်ႇၶႅမ်ႉႄတႉ တႃႇတေၸၼ်ႄတႉ ဢမ်ႇငၢႆႈ
သင်ၸိူဝ်ႉဝႃႈ သူၼ်ၸႂ်ယူႇၼႆၸိုင် ၸၼ်ဢဝ်တီႈလိင်ႉတႂ်ႈၼႆႉတႃႉ လၢႆးလိတ်ႈၾႆၢႇမၼ်းၵေႃႈ တႅမ်ႈၼႄဝႆႉယူႇ။
သင်ၸိူဝ်ႉဝႃႈ ၸၼ်ဢဝ်မူတ်းယဝ်ႉၼႆၸိုင် တင်းသဵင်ႈ တေမီးယူႇ ပႅတ်ႇၾႆၢႇ
တႃႇတေလိတ်ႈၽႆၢႇမၼ်းၼၼ်ႉ ၼဵၵ်းတီႈ Photoshop Cs3 Part 01 ၼၼ်ႉသေ ၼဵၵ်းၼူၶႂၼ်ၶႂႃ သိုပ်ႇၼဵၵ်ႇၼဵၵ်းတီႈExtract file တႃႉ။
သိုပ်ႇၼဵၵ်းOK တႃႉ
ၽွင်းတိုၵ်ႉလိတ်ႈယူႇၼၼ်ႉ လႆႈႁၼ်ၼင်ႇၼႆယဝ်ႉ
ပေႃးလိတ်ႈယဝ်ႉၸိုင် ၾႆၢႇမၼ်းလႆႈႁၼ်ၼင်ႇၼႆ ၼဵၵ်းသွင်ၵမ်းသေၽုၺ်ႇတူၺ်းလႆႈယဝ်ႉ။
ၼဵၵ်းတီႈAutorunၼၼ်ႉ သွင်ၵမ်းသေ တေလႆႈႁၼ်တႃႇလဵပ်ႈႁဵၼ်းလၢႆးၸႂ်ႉတိုဝ်းPhotoshop Cs3 ယူႇယဝ်ႉ။
ၸဝ်ႈတႆးၼုမ်ႇ (ဝၢၼ်ႈလဝ်း)
ၵုၼ်ႁဵင်


text:
မိူဝ်ႈပီႊ ၁၉၉၉ လိူၼ်ဢေႃးၵၢတ်ႈ ၆ ဝၼ်း၊ ၵူၼ်းလဵၼ်ႈ ပေႉသပေႃး (baseball) ၼႂ်းၸၼ်ႉပၢင်မေႇၵျႃႇလိၵ်ႉ (major-league) ၵေႃႉ႞ ၸုၵ်းယူႇ တီႈၽတ်ႉမၢၵ်ႇ (home plate) ၼႂ်းပၢင်ႇလဵၼ်ႈ တီႈဝဵင်းမွၼ်းထရီႇရႄႊ (Montreal)။ ၼႆႉပဵၼ်ပွၵ်ႈထူၼ်ႈ ၅,၁၁၃ တႃႇ ၼႃႈၵၢၼ်လဵင်ႉတွင်ႉမၼ်းယဝ်ႉသေ မိူဝ်ႈဝၵ်ႉၵမ်ၶွၼ်ႉသေ ႁပ်ႉၽတ်ႉမၢၵ်ႇ ဢၼ်ပိူၼ်ႈဝိုတ်ႉမႃးၼၼ်ႉ ဢမ်ႇတိူဝ်ႉၵေႃႈ ယၢမ်ႈမီးမႃးတင်းၼမ်ယဝ်ႉ။ ၼိုင်ႈပၢင်လႂ် မၼ်းတၼ်းလႆႈယၢမ်ႈၽတ်ႉ မွၵ်ႈသီႇၵမ်းၵွႆး။ မၼ်းတေလႆႈလဵၼ်ႈ တႃႇၶၢဝ်းပၢင်ႇလဵၼ်ႈ ပႅတ်ႇၶၢဝ်း (တင်းသဵင်ႈတေမီး ၁,၂၇၈ ပၢင်) သေတႃႉ ပႆႇယၢမ်ႈလႅၼ်ႈလႆႈ ထိုင်ဢွင်ႈတီႈၼိုင်ႈ (first base) ၼၼ်ႉ သေပွၵ်ႈ။
တင်းလၢႆ တေထၢင်ႇဝႃႈ ၶမ်ႈၼၼ်ႉ ထၢတ်ႈၸႂ်ၵူၼ်းလဵၼ်ႈၵေႃႉၼၼ်ႉ တေတူၵ်းဝႆႉၵႃႊႁိုဝ် ၼႆယဝ်ႉ။ ၵူၺ်းၵႃႈ ဢမ်ႇတူၵ်းၵွႆး။ တီႈပၢင်ၼၼ်ႉ မၼ်းလႅၼ်ႈပတ်ႉလႆႈထိုင် ဢွင်ႈတီႈၼိုင်ႈ ဝၢႆးလင် ၽတ်ႉမၢၵ်ႇၼၼ်ႉယဝ်ႉၵွၼ်ႇ (plate apearance)။ ၵူၼ်းယၢမ်ႈလႅၼ်ႈထိုင်လႆႈ ဢွင်ႈတီႈၼိုင်ႈၸိူင်ႉၼႆၼႆႉ ၼႂ်းပိုၼ်းယၢမ်ႈမီး ၂၁ ၵေႃႉၵွႆး။ ဝၢႆးၼၼ်ႉ မၼ်းယၢမ်ႈၽတ်ႉတိူဝ်ႉမၢၵ်ႇ တဵမ် ၃,၀၀၀ ၵမ်းၵွၼ်ႇယဝ်ႉ။ ၸိုဝ်ႈၵူၼ်းလဵၼ်ႈၵေႃႉၼၼ်ႉ ႁွင်ႉဝႃႈ ထူဝ်းၼီႇၵႂိၼ်း (Tony Gwynn) တီႈၸုမ်း သႅၼ်ႇတီႇယေႇၵူဝ်ႇ ပႃးတရဵတ်ႈ (San Diego Padres) ၼၼ်ႉယဝ်ႉ။
မိူဝ်ႈပၢင်လဵၼ်ႈပေႉသပေႃးဝၼ်းၼၼ်ႉတႄႉ ထူဝ်းၼီႇ ၽတ်ႉတိူဝ်ႉလႆႈမၢၵ်ႇ သီႇၵမ်း ၼႂ်းပိူၼ်ႈဝိုတ်ႉမႃး ႁႃႈၵမ်း။ မိူဝ်ႈၵူႊပွၵ်ႈ မၼ်းဢမ်ႇၽတ်ႉတိူဝ်ႉလႆႈမိူၼ်ၼႆသေပွၵ်ႈ။ ၵူႊပွၵ်ႈၼႆႉ ပေႃးပိူၼ်ႈဝိုတ်ႉမႃး သၢမ်ၵမ်း မၼ်းယၢမ်ႈတႃႇသွင်ၵမ်းၸိူဝ်းၼၼ်ႉ။ ပေႃးပဵၼ်ၸိူင်ႉၼၼ် ၵူၼ်းတၢၼ်ႇတၢၼ်ႇတႄႉ ထၢတ်ႈၸႂ်တူၵ်းယူႇယဝ်ႉ။ ၵူၺ်းၵႃႈ ၸဝ်ႈၵဝ်ႇ ႁူႉလွင်ႈပေႉသပေႃးယူႇ ဢမ်ႇၸႂ်ႈႁိုဝ်။ ၵူၼ်းၸိူင်ႉ ထူဝ်းၼီႇ ပိူၼ်ႈဝိုတ်ႉသၢမ်ၵမ်း ၽတ်ႉတိူဝ်ႉလႆႈၼိုင်ႈၵမ်းၼႆႉ ဝၢႆးလိုၼ်းမႃး ၶတ်းၸႂ်သေ ပဵၼ်မႃးၵူၼ်းၽတ်ႉမၢၵ်ႇ ၵတ်ႉၶႅၼ်ႇသေပိူၼ်ႈ ၼႂ်းပၢၼ်မၼ်းယူႇယဝ်ႉ။ ထူဝ်းၼီႇတႄႉ ယွမ်းႁပ်ႉႁၼ်ထိုင်ဝႃႈ ၼင်ႇႁိုဝ် တေၽတ်ႉလႆႈၼမ်တၢၼ်ႇၼႆႉ မၼ်းယၢမ်ႈလႆႈလုတ်ႈမႃးၵၢတ်ႈမႃး တင်းၼမ် ၼႆယဝ်ႉ။
ပၼ်ႁႃ ဢၼ်ယိုင်ႈယႂ်ႇလိူဝ်သေပိူၼ်ႈ ပုၼ်ႈတႃႇၵူၼ်း ၵဵဝ်ႇၵပ်း လွင်ႈတူၵ်းသုမ်းၼႆႉတႄႉ ၵူၼ်းၵမ်ႈပႃႈၼမ်ၼႆႉ ၼႅတ်ႈထတ်းသၢင်တေႃႇၸူဝ်ႈပၢၼ်တူဝ်ၵဝ်ႇ ၽႂ်ဢမ်ႇမီးၸွမ်းၼၼ်ႉသေ ႁၼ်ထိုင်ဝႃႈ တူဝ်ၵဝ်ႇတူၵ်းသုမ်းယဝ်ႉ ၼႆယဝ်ႉ။ ၽိူဝ်ႇတေႁၼ်ထိုင်ၸိူင်ႉၼၼ်ႉ တႃႉၶဝ်ထုၵ်ႇလီမိုၼ်းတႃတူၺ်း ႁႂ်ႈႁၼ်ၵႂၢင်ႈၶႂၢင်လိူဝ်ၼႆႉ။ ၵူၼ်းၸိူင်ႉၼင်ႇ ထူဝ်းၼီႇၵႂိၼ်း တႄႉ ၵဵဝ်ႇၵပ်း လွင်ႈမၼ်းၽတ်ႉမၢၵ်ႇ ဢမ်ႇတိူဝ်ႉၼၼ်ႉ မၼ်းဢမ်ႇႁၼ်ထိုင်ဝႃႈ ပဵၼ်လွင်ႈတူၵ်းသုမ်း။ မၼ်ႁၼ်ထိုင်ဝႃႈ ပိူင်ပဵၼ် ပွတ်းဢွၼ်ႇတွၼ်ႈ႞ တႃႇတေပဵၼ်ယႂ်ႇၼၼ်ႉၵွႆး ၼႆယဝ်ႉ။ တၢင်းႁၼ်ထိုင်မၼ်းၼႆႉ ပၼ်ႁႅင်းၸႂ်မၼ်းလႆႈ ၼင်ႇႁိုဝ် တေဢမ်ႇၾႃႈဢမ်ႇယွၼ်ႇ။ ၸႂ်ဢမ်ႇၾႃႈဢမ်ႇယွၼ်ႇၼၼ်ႉၵေႃႈ ႁဵတ်းႁႂ်ႈမၼ်း သိုပ်ႇၶီးၸႂ်ၵႂႃႇလႆႈ ၼႂ်းတူင်ႇဝူင်း ပၢင်လဵၼ်ႈ မၢၵ်ႇပေႉသပေႃးၼၼ်ႉ။ ယွၼ်ႉပိူဝ်ႈ မၼ်းသိုပ်ႇၶီးၸႂ်လႆႈၶၢဝ်းႁိုင်လႄႈ မၼ်းၸင်ႇမီးတိုဝ်ႉတၢင်း တႃႇတေဢွင်ႇပေႉယိုင်ႈယႂ်ႇမႃးၸိူင်ႉၼႆယဝ်ႉ။
-Failing Forward
လွင်ႈတူၵ်းသုမ်းၸဝ်ႈၵဝ်ႇၸိူဝ်းၼႆႉ ဝႆႉၼင်ႇ ပိူင်ပဵၼ်ပွတ်းဢွၼ်ႇတွၼ်ႈ႞ ၼႂ်းၵၢၼ်တေပဵၼ်ယႂ်ႇမႃးၼၼ်ႉလႃႈ။


text:
ၸဝ်ႈၶွင်ႁူင်းၵၢၼ်ႁူင်းငၢၼ်း မၢၵ်ႈမီးငိုၼ်းႁူဝ်လၢၼ်ႉ ဢႅၼ်ႇတရူး ၶႃႇၼႄႇၵျီႇ (Andrew Carnegie) ယၢမ်ႈလၢတ်ႈၸိူင်ႉၼႆ- “သင်ဝႃႈ ၵူၼ်းၼိုင်ႈၵေႃႉၼႆႉ တၢမ်တူဝ်မၼ်း ဢမ်ႇပႃးၸႂ်ၼႆ ၸဝ်ႈၵဝ်ႇ ဢီးသူၼ်းၸိူင်ႉႁိုဝ်ၵေႃႈယဝ်ႉ မၼ်းတေဢမ်ႇၵၢၼ်းၶိုၼ်ႈၶူဝ်လႆ” ၼႆယဝ်ႉ။ ပုၼ်ႈတႃႇ ၵူၼ်းၼိုင်ႈၵေႃႉ တီႈသဵၼ်ႈတၢင်း ဢၼ်ၵႂႃႇၸူး လွင်ႈဢွင်ႇပေႉဢွင်ႇမၢၼ်ၼႆႉၵေႃႈ တေႃႈမိူၼ်ၼၼ်ယဝ်ႉ- မၼ်းတိုၼ်းတေဢမ်ႇသိုပ်ႇၵႂႃႇလႆႈ တၢင်းၼႃႈ တေႃႇထိုင် မၼ်းပေႃးမီးၸႂ် ၶႂ်ႈယၢင်ႈၵႂႃႇတၢင်းၼႃႈၼၼ်ႉ။ ယိူင်းမၢႆ ၸၢင်ႊၸွႆႈထႅမ်ပၼ် ႁႅင်းၸႂ်ဢီးသူၼ်းၼၼ်ႉ။ ပေႃႊမၢႆႇယႃႇ (Paul Myer) ႁၼ်ထိုင်ဝႃႈ “ၽူႈလႂ်ၽႂ်သေမဝ်ႇဝႃႈ ဢမ်ႇမီးၶေႃႈယိူင်းဢၢၼ်းႁေ ႁဵတ်းၵၢၼ်ယႂ်ႇၵၢၼ်လူင် ယဝ်ႉတူဝ်ႈလီငၢမ်းၼႆႉ ဢမ်ႇယၢမ်ႈမီးမႃးသေပွၵ်ႈ။ မၵ်းမၼ်ႈတမ်းဝၢင်း ၶေႃႈယိူင်းဢၢၼ်းၼႆႉ ပဵၼ်ဢဵၼ်ႁႅင်းၵူၼ်း ဢၼ်ၵႅၼ်ႇၶႅင်တီႈသုတ်း တႃႇတူဝ်ၵဝ်ႇ တေမီးႁႅင်း သိုပ်ႇၵႂႃႇလႆႈတၢင်းၼႃႈ” ၼႆယဝ်ႉ။
ဝူၼ်ႉတူၺ်းဢိတ်း႞လႄႈ။ လွင်ႈတၢင်း ဢၼ်ဢီးသူၼ်းႁႂ်ႈၵူၼ်း သိုပ်ႇၵႂႃႇလႆႈတၢင်းၼႃႈ ယိုင်ႈယႂ်ႇသုတ်းၼႆႉ တေပဵၼ်လွင်ႈသင်?။ တၢင်းဢွင်ႇပေႉ တၢင်းဢွင်ႇမၢၼ်ၼၼ်ႉယဝ်ႉ။ မိူဝ်ႈၸဝ်ႈၵဝ်ႇ တေႁဵတ်းၵၢၼ်ယႂ်ႇၵၢၼ်လူင်ၼၼ်ႉ (ၼင်ႇ ၸဝ်ႈၵဝ်ႇဝူၼ်ႉၽၼ်ၸႂ်လႆဝႆႉၵႂႃႈ) ၸႅၵ်ႇမႅင်ႇပႅတ်ႈ ပဵၼ်ပွတ်းပဵၼ်တွၼ်ႈ ႁႂ်ႈၵုမ်းၵမ်ၸတ်းႁဵတ်းလႆႈငၢႆႈငႅမ်ႈ (ၸႅၵ်ႇဝႆႉပဵၼ်ယိူင်းမၢႆ လၢႆလၢႆၶၵ်ႉ)။ ၸႅၵ်ႇမႅင်ႇဝႆႉ ၼင်ႇၸဝ်ႈၵဝ်ႇ တေပေႉတူဝ်ၼၼ်ႉၵွႆးလႄႈ မိူၼ်တင်း ဢဝ်တူဝ်ၸဝ်ႈၵဝ်ႇ တင်ႈသဝ်းဝႆႉ ၼိူဝ်သဵၼ်ႈတၢင်း ဢွင်ႇမၢၼ်ၼၼ်ႉယူႇယဝ်ႉ။ မိူဝ်ႈလႂ်ႁွတ်ႈထိုင် ယိူင်းမၢႆဢွၼ်ႇဢၼ်႞ၵေႃႈ ၸဝ်ႈၵဝ်ႇ တေလႆႈႁူႉဝႃႈ လွင်ႈဢွင်ႇမၢၼ်ၼၼ်ႉ ပဵၼ်ၸိူင်ႉႁိုဝ်။ ၼၼ်ႉပဵၼ် ႁႅင်းဢီးသူၼ်းလူင် ဢၼ်တေႁဵတ်းႁႂ်ႈ ၸဝ်ႈၵဝ်ႇ သိုပ်ႇၵႂႃႇလႆႈထႅင်ႈ တၢင်းၼႃႈတိၵ်းတိၵ်းယဝ်ႉ။ သင်ဝႃႈ ႁဵတ်းၵၢၼ်ယဝ်ႉတူဝ်ႈ ထိုင်ယိူင်းမၢႆဢွၼ်ႇၸိူဝ်းၼႆႉ ၵမ်းဢၼ်ဢၼ်ၼႆ ၸဝ်ႈၵဝ်ႇ တေမီးဢဵၼ်မီးႁႅင်း တႃႇတေသိုပ်ႇၵႂႃႇလႆႈတၢင်းၼႃႈ ၼင်ႇၶႂ်ႈလႆႈၶႂ်ႈပဵၼ်၊ တႃႇတေၽိူမ်ႉထႅမ် ၼမ်ႉၵတ်ႉတူၼ်တူဝ်ၸဝ်ႈၵဝ်ႇ။
ယိူင်းမၢႆ ဢၼ်ဝႃႈၼႆႉ တေၸွႆႈထႅမ်ၸဝ်ႈၵဝ်ႇ ႁႂ်ႈမီးႁႅင်းၸႂ် တႃႇသိုပ်ႇၵႂႃႇလႆႈတၢင်းၼႃႈ ၼင်ႇၸဝ်ႈၵဝ်ႇ ၶႂ်ႈလႆႈၶႂ်ႈပဵၼ်ၼႆႉၵွႆးမဝ်ႇၵႃး ယင်းၸွႆႈထႅမ်ပႃး ႁႂ်ႈၸဝ်ႈၵဝ်ႇ သိုပ်ႇမီးႁႅင်းၸႂ်ၵႂႃႇလႆႈထႅင်ႈ ၵမ်းၶၵ်ႉၶၵ်ႉၵွၼ်ႇယဝ်ႉ။ သင်ဝႃႈ ထိုင်ဝႆႉၼိူဝ်သဵၼ်ႈတၢင်းဢွင်ႇမၢၼ်ယဝ်ႉၼႆၸိုင် တႃႇတေၵိုတ်းပႅတ်ႈၼၼ်ႉ ပေႃးၶႂ်ႈယၢပ်ႇယဝ်ႉ။ ၶၵ်ႉၵၢၼ်ၼႆႉ မိူၼ်ၵၼ်တင်း လႅင်ၾႆးယဝ်ႉ။ တႃႇတေတႄႇဢွၵ်ႇၼၼ်ႉၵွႆး ပဵၼ်ၵၢၼ်ဢၼ်ယၢပ်ႇယဵၼ်းလိူဝ်ပိူၼ်ႈ။ သင်ဝႃႈ လႅင်ၾႆး ၵိုတ်းဝႆႉၼႆ မႆႉဢွၼ်ႇဢိတ်း မွၵ်ႈၼိုင်ႈႁၵ်းမိုဝ်း ဢၼ်မီးၶင်ႉဝႆႉ တီႈၽၢႆႇၼႃႈ မၢၵ်ႇလေႃႉၼႆၵေႃႈ တႃႇတေတႄႇၵႂႃႇၼႆႉ ယၢပ်ႇတေႉတေႉ။ ၵူၺ်းၼႃႇ သင်ဝႃႈ လႅင်ၾႆး လႆႈတႄႇဢွၵ်ႇယဝ်ႉသေ ဝႆးမႃးယဝ်ႉပေႃးၼႆ ၽႃဢုတ်ႇလူင် ၼႃမွၵ်ႈႁႃႈထတ်း ဢၼ်ပႃးလဵၵ်းလွၼ်ႉၼၼ်ႉ ႁေႉဝႆႉၽၢႆႇၼႃႈၵေႃႈ တိုၼ်းတေပုင်ႈၽႃႇပူၼ်ႉၶၢမ်ႈၵႂႃႇပႅတ်ႈယူႇယဝ်ႉ။
-Your Road Map for Success
တမ်းဝၢင်း ယိူင်းမၢႆ လၢႆလၢႆဢၼ် ၸိူဝ်းဢၼ်တႄႇတင်ႈပၼ်လႆႈ ႁႅင်းဢီးသူၼ်း၊ ၸိူဝ်းဢၼ် ႁဵတ်းႁႂ်ႈၵၢၼ်တေၸဵဝ်းတေဝႆးမႃးၼၼ်ႉလႄႈ။


text:
ၼႂ်းမိူင်းႁူမ်ႈတုမ်မျၢၼ်ႇမႃႇ မီးဝႆႉၸုမ်း သိုၵ်းၸၢဝ်းၶိူဝ်းၶဝ် ၸိူဝ်းဢမ်ႇၸႂ်ႈၽၢႆႇလူင်ပွင်ၸိုင်ႈၼၼ်ႉ တင်းၼမ်။ ပေႃးဢဝ်သဵၼ်ႈမၢႆၶၵ်ႉ ၵၢၼ်ငမ်းယဵၼ်ဝႃႈတႄႉ တင်းမူတ်း မီးယူႇ 21 ၸုမ်း။ ၼႂ်းၼၼ်ႉသိပ်းၸုမ်းသမ်ႉလူင်းလၢႆးမိုဝ်း ၶေႃႈတူၵ်းလူင်းၵိုတ်းတိုၵ်းတူဝ်ႈမိူင်း (NCA) ယဝ်ႉယဝ်ႉ။ ၵူၺ်းၵႃႈ ၸိူဝ်းပႆႇလူင်းလၢႆးမိုဝ်းၼၼ်ႉ ၵိုတ်းဝႆႉ 11 ၸုမ်းယူႇယဝ်ႉ။
ၸုမ်းၸိူဝ်းပၵ်းၸွမ်း လႅၼ်ႊလိၼ်ၶႄႇ ပဵၼ်ၸုမ်းႁႅင်းယႂ်ႇ
ၼႂ်းၸုမ်းၸိူဝ်း ပႆႇလူင်းလၢႆးမိုဝ်းၼၼ်ႉ ၸုမ်းဢူၺ်းလီၽၢၵ်ႈၼိူဝ် ၸဵတ်းၸုမ်း ၸိူဝ်းပဵၼ် လုၵ်ႈၸုမ်း ၵေႃႇမတီႇဢုပ်ႇဢူဝ်းၵၢၼ်မိူင်း မိူင်း ႁူမ်ႈတုမ် (FPNCC) ၼၼ်ႉ ဢဵၼ်ႁႅင်းယႂ်ႇလိူဝ် ပိူၼ်ႈယဝ်ႉ။ ပေႃးဝႃႈ သိုၵ်းလုၵ်ႉၽိုၼ်ႉ ၼႂ်းမိူင်း ႁူမ်ႈတုမ် မီးၼိုင်ႈပၢၵ်ႇၵေႃႉပေႃးၼႆၸိုင် ၶဝ်ၸဵတ်း ၸုမ်းႁူမ်ႈၵၼ်ဝႆႉၼၼ်ႉ မီးယူႇ 70-80 ၵေႃႉယူႇ ယဝ်ႉ။
ၸုမ်းၸိူဝ်းၼႆႉသမ်ႉ ဢိင်လင်တေႃႇလႅၼ်ႊ လိၼ်မိူင်းၶႄႇသေ လႆႈတေႃႇသူႈယူႇတင်း သိုၵ်း မၢၼ်ႊလႄႈ ၵူႊသမ်ႇသႅၼ်ပိူင် လႆႈဢိင်ပိုင်ႈၸႂ်ယႂ်ႇ ၶႄႇဝႆႉ ၵမ်ႈပႃႈၼမ်ယူႇယဝ်ႉ (ဢမ်ႇမၢႆထိုင်ဝႃႈ ၶႄႇ ၵမ်ႉၸွႆႈပၼ် ၶဝ်၊ ပွင်ႇဝႃႈ ၶဝ်ၶႂ်ႈလႆႈသင်ၵေႃႈ လႆႈ သိုဝ်ႉဢဝ်ၼႂ်း မိူင်းၶႄႇ၊ ၵႂႃႇလႆႈမႃးလႆႈ ၼႂ်းမိူင်းၶႄႇ ၼင်ႇၸဝ်ႈၼႃႈတီႈၶႄႇၶဝ် ၶႂၢင်းပၼ်)။ မၢင်ၸိူဝ်း ၶဝ်ႈဢွၵ်ႇၵႂႃႇမႃးလႆႈ တၢင်းမိူင်းထႆးၵေႃႈ မီးယူႇ ၽွင်ႈ။
ၵွပ်ႈၼႆ သင်ဝႃႈ ၸုမ်းၸိူဝ်းၼႆႉ ပႆႇၶဝ်ႈပႃး မႃးၼႂ်းၶၵ်ႉၵၢၼ်ငမ်းယဵၼ်၊ ပၢင်ဢုပ်ႇဢူဝ်းၵၢၼ် မိူင်းၼႆၸိုင် ပၼ်ႁႃမိူင်းမၢၼ်ႊၼႆႉ တေပႆႇၸၢင်ႊ ၵေႈလိတ်ႈ ႁႂ်ႈပေႃးယဝ်ႉတူဝ်ႈလႆႈလီငၢမ်းသႄႈ။
ၼႂ်းၸုမ်းယိပ်းၵွင်ႈၵၢင်ႇ ၽၢၵ်ႈတႂ်ႈၼၼ်ႉ မီးၶွင်ႇသီႇဢဝ်ၶိုၼ်းၸိုင်ႈတႆး လႄႈ ၸုမ်းသိုၵ်း ယၢင်းၽိူၵ်ႇၶဝ်ၼၼ်ႉၵွႆး ပဵၼ်ႁႅင်းသိုၵ်းယႂ်ႇသေ တၢင်ႇမူႇတၢင်ႇၸုမ်းၼၼ်ႉ ႁႅင်းသိုၵ်းယင်းဢမ်ႇ တဵမ်ၼိုင်ႈႁဵင်။ မၢင်ၸုမ်းယင်းဢမ်ႇမီးသိုၵ်းသင် တေႉတေႉ။ မၢင်ၸုမ်းတိုၵ်ႉမႃးႁႃၵေႃႇတင်ႈ ႁႅင်း သိုၵ်း ဝၢႆးလင် ၵိုတ်းတိုၵ်းယဝ်ႉၼၼ်ႉၵွႆး။
ၶႄႇၶႂ်ႈႁႂ်ႈမိူင်းမၢၼ်ႊၵတ်းယဵၼ်ၼႃႇယဝ်ႉ
မိူဝ်ႈပီႊ 2013 ၸွမ်ၸိုင်ႈမိူင်းၶႄႇ သျီၵျိၼ်ႉ ၽိင် ပိုၼ်ၽၢဝ်ႇ ၽႅၼ်ၵၢၼ်လူင်မၼ်း တူင်ႇလဵဝ် တၢင်းလဵဝ် (One Belt One Raod) ပိူဝ်ႈတႃႇ ႁဵတ်းၵၢၼ်မၢၵ်ႈမီးတေႃႇလုမ်ႈၾႃႉ ၵူႊမိူင်းမိူင်း ၼၼ်ႉ။ လူင်းတိုၼ်းၽင်လၢင်း ပဵၼ်ၵွၼ်ႈပဵၼ်မၢမ်ႈ။ ၼႂ်းၽႅၼ်ၵၢၼ်လူင် သျီၵျိၼ်ႉၽိင်ၼႆႉ မိူင်းမၢၼ်ႊၵေႃႈ ၶဝ်ႈပဵၼ်ပွတ်းဢွၼ်ႇ တွၼ်ႈ႞ ဢမ်ႇပႃးဢမ်ႇပဵၼ်ၼၼ်ႉယဝ်ႉ။
ၽႅၼ်ၵၢၼ်တႃႇမိူင်းမၢၼ်ႊၼႆႉ ၶဝ်ႁွင်ႉဝႃႈ သဵၼ်ႈတၢင်း ၵၢၼ်မၢၵ်ႈမီး မိူင်းၶႄႇ-မိူင်းမၢၼ်ႊ (China-Myanmar Economic Corridor) ၼႆ ယဝ်ႉ။ တႃႇတေၵေႃႇသၢင်ႈ သဵၼ်ႈတၢင်းၼႆႉ သွင် ပႃႈသွင်ၽၢႆႇ ဢုပ်ႇၵုမ်လႆႈၸႂ်ၵၼ် ပိူင်ယုၵ်းယၢင်ႇ မၼ်း ၸဵမ်မိူဝ်ႈလိူၼ်ၾႅပ်ႇဝႃႇရီႇ ၼႂ်းပီႊ 2018 ဝႆႉသေတႃႉ ဢမ်ႇပႆႇလႆႈႁူႉဝၼ်းလႂ် တေလူင်းလၢႆး မိုဝ်းၶေႃႈပွင်ႇထုင်ႈ (MoU) ဢၼ်ပႃး ၶေႃႈလႆႈၸႂ် 15 ၶေႃႈၼႆႉ။ ၵူၺ်းၵႃႈ တင်းၼမ်တႄႉ ႁၼ်ထိုင် ဝႃႈ ႁူဝ်ၼႃႈ သွင်မိူင်း တေပဵၼ် လူင်းလၢႆးမိုဝ်းၵၼ် လႆႈ ၼႂ်းပီႊ 2018 ၼႆႉ။
မိူၼ်ၼင်ႇ ၶူင်းၵၢၼ် တႃႈႁိူဝ်းပၢင်ႇလၢႆႇ လႄႈ ပၢင်ၵၢၼ်မၢၵ်ႈမီးၶိုၵ်ႉတွၼ်း တီႈၵျွၵ်ႉၽိဝ်ႇ မိူင်းရၶႅင်ႇၼၼ်ႉ ဢၼ်တႄႇမႃး ၸဵမ်မိူဝ်ႈလႂ်ၼႆႉ ၵေႃႈ တိုၼ်းပဵၼ်ပွတ်းဢွၼ်ႇတွၼ်ႈ႞ ၼႂ်းသဵၼ်ႈ တၢင်းၵၢၼ်မၢၵ်ႈမီးမိူင်းၶႄႇ-မိူင်းမၢၼ်ႊယူႇယဝ်ႉ။ ၶူင်းၵၢၼ်ၼႆႉ တေသဵင်ႈငိုၼ်းတေႃႇလႃႇ ၼိုင်ႈ မိုၼ်ႇလၢၼ်ႉ (10 ပီႇလီႇယၼ်ႇ)။ ငိုၼ်းတႃႇၵေႃႇ သၢင်ႈၼႆႉ မၢၼ်ႊလႆႈၵူႈတီႈၶႄႇ (ဝႃႈတေႉၵေႃႈ တၢမ်တူဝ်ၶႄႇ ဢဝ်ၶေႃႈ တူၵ်းလူင်းတီႈမၢၼ်ႊသေ ဢွၵ်ႇငိုၼ်း မႃးၵေႃႇသၢင်ႈႁင်းၵွႆးယဝ်ႉ ႁႂ်ႈမၢၼ်ႊ တႅၼ်းၶိုၼ်းငိုၼ်းၸိူဝ်းၼၼ်ႉ)။ မိူဝ်ႈလဵဝ် လူင်ပွင် ၸိုင်ႈမၢၼ်ႊ လွမ်ၵူဝ်ဝႆႉ၊ ၵူဝ်ၶႄႇၸႂ်ႉငိုၼ်းလူၼ်ႉ ၼမ် တီႈၶူင်းၵၢၼ်ၼႆႉ။ သင်ၼမ်ၼႃႇဢႃးလႃး ၵူဝ် ဢမ်ႇတႅၼ်းလႆႈၶိုၼ်း။ တီႈမိူင်းသီရိလင်းၵႃၵေႃႈ ယၢမ်ႈမီးတူဝ်ယၢင်ႇ။ ၶႄႇၶဝ် ၵႂႃႇၵေႃႇသၢင်ႈပၼ် တႃႈႁိူဝ်း တီႈသီရိလင်းၵႃ၊ ၸဝ်ႈႁိူၼ်းဢမ်ႇတႅၼ်း လႆႈ ၼီႈၵေႃႇသၢင်ႈတႃႈႁိူဝ်းလႄႈ ထိုင်တီႈ လႆႈမွပ်ႈ ပၼ်ၶႄႇ ႁဵတ်းၵိၼ် 99 ပီႊ။ မိူဝ်ႈလဵဝ် ၶႄႇၵေႃႈ ၶႂ်ႈ လႆႈ သုၼ်ႇႁဵတ်းၵိၼ် တီႈၵျွၵ်ႉၽိဝ်ႇမွၵ်ႈ 75 ပီႊ ၸိူဝ်းၼၼ်ႉ။
မိူဝ်ႈလဵဝ် ၼင်ႇၶႄႇမႃးလူင်းတိုၼ်းဝႆႉ တီႈ မိူင်းမၢၼ်ႊၼႆႉ မီးတေႃႇလႃႇ သွင်မိုၼ်ႇလၢၼ်ႉ (20 ပီႇလီႇယၼ်ႇ) ၸမ်ၸမ် ယူႇယဝ်ႉ။ ၼႆႉပႆႇၼပ်ႉ ပႃးၶူင်းၵၢၼ်ၵျွၵ်ႉၽိဝ်ႇဢၼ်ၶႄႇ မႃးလူင်းတိုၼ်း ထႅင်ႈ တီႈမိူင်းမၢၼ်ႊ ၼႂ်းပီႊၼႆႉၵွႆးၵေႃႈ တိူဝ်းမႃး ထႅင်ႈတေႃႇလႃႇ ၼိုင်ႈႁဵင်လၢၼ်ႉယူႇယဝ်ႉ။ မိူင်း ၸိူဝ်းဢၼ်မႃး လူင်းတိုၼ်း ၼႂ်းမိူင်းမၢၼ်ႊၼႆႉ မီးယူႇ 49 မိူင်းသေ မိူင်းၶႄႇၼႆႉ လူင်းတိုၼ်းဝႆႉ ၼမ်လိူဝ်တၢင်ႇမိူင်း။ ၶမ်ႇပၼီႇမိူင်းၶႄႇ မႃးလူင်း မၢႆၽၢင်ဝႆႉတီႈ မိူင်းမၢၼ်ႊၼႆႉ မီး1,252 ၸုမ်း ၼႆယဝ်ႉ။
ၽႅၼ်ၵၢၼ် သဵၼ်ႈတၢင်းၵၢၼ်မၢၵ်ႈမီးမိူင်း ၶႄႇ-မိူင်းမၢၼ်ႊၼႆႉ ၶုၼ်ၽွင်းလူင် ၵၢၼ်မိူင်း ၼွၵ်ႈ မိူင်းၶႄႇ ဝၢင်ယီႉ မႃးၼႄႉၼမ်းတီႈမိူင်းမၢၼ်ႊ။ မၼ်းမႃးႁူပ်ႉ တေႃႇဢွင်ႇသၢၼ်းၸုၵျီႇ ၼႂ်းပီႊ 2017 သေ လႆႈၶေႃႈၽွမ်ႉၸႂ်လူင်ႈၼႃႈၵႂႃႇ။ ၼႂ်းပီႊ 2018 မိူဝ်ႈလိူၼ်ၵျုၼ်ႇ 28 ဝၼ်းၼၼ်ႉ ၶုၼ်ၽွင်းလူင် ဝၢင်ယီႉ ၽၢႆႇမိူင်းၶႄႇ လႄႈ ၶုၼ်ၽွင်းလူင် ဢူးၵျေႃႇတိၼ်ႉသူၺ်ႇ ၵၢၼ်လုမ်းၽူႈ ၵိူဝ်းၵုမ် ႁူပ်ႉထူပ်းၵၼ် တီႈပိူၺ်ၵျိင်းသေ ဢုပ်ႇၵၼ်ထႅင်ႈ။ မိူဝ်ႈၼၼ်ႉ ဝၢင်ယီႉ လၢတ်ႈဝႃႈ ပိူင်ယႂ်ႇ မၼ်း လႅၼ်ႊလိၼ်သွင်မိူင်းၸပ်းၵၼ်ၼၼ်ႉ တေ လႆႈၵတ်းယဵၼ် ၼႆယဝ်ႉ။
ၵွပ်ႈၼႆ ၶႄႇၼႆႉ တိုၼ်းၶႂ်ႈႁႂ်ႈလႅၼ်ႊလိၼ် မိူင်းၶႄႇ-မိူင်းမၢၼ်ႊ တိတ်းၸပ်းၵၼ်ၼၼ်ႉ ႁႂ်ႈ ၵတ်းယဵၼ်ဝႆးဝႆးၼႃႇယဝ်ႉ။ ပၢင်တိုၵ်းၸိူဝ်းၵိူတ်ႇ ပဵၼ်ၸွမ်း သဵၼ်ႈတၢင်းလူင် မူႇၸေႊ-လႃႈသဵဝ်ႈ- ဝဵင်းလိူဝ်ႇၼၼ်ႉ တုမ်ႉတိူဝ်ႉ ၵၢၼ်ၵႃႉၶၢႆလႄႈသင်၊ ပၢင်တိုၵ်းၵဝ်ႈၵၢင်ႉ တုမ်ႉတိူဝ်ႉ လွင်ႈၵတ်းယဵၼ် လႅၼ်ႊလိၼ်လႄႈသင် ၽၢႆႇလူင်ပွင်ၸိုင်ႈၶႄႇ ဢမ်ႇႁၼ်လီ ပၢင်တိုၵ်းၸိူဝ်းၼၼ်ႉ။
မိူဝ်ႈၼႂ်းလိူၼ်မေႇ ပီႊၼႆႉ သိုၵ်းလွႆ ၶဝ်ႈ ယိုဝ်း တႃႈႁိူဝ်းၼွင်ယၢင်းသေ ပဵၼ်ပၢင်တိုၵ်းၵၼ် တီႈၶဝ်ႈဝဵင်းမူႇၸေႊၼၼ်ႉလႄႈ ၵူၼ်းမိူင်းၶႄႇ သၢမ်ၵေႃႉ လႆႈတၢႆထင်တီႈ။ မိူဝ်ႈၼၼ်ႉ ၽိူဝ်ႇႁူႉဝႃႈ မိူင်းၶႄႇၸႂ်လမ်တေႃႇလွင်ႈတုမ်ႉတိူဝ်ႉ ၵူၼ်းမိူင်း ၶႄႇၼၼ်ႉ သိုၵ်းလွႆ ဢွၵ်ႇလိၵ်ႈဝႃႈ ယွၼ်ႉၵူၼ်း ၼႂ်းမိူင်းဢိၵ်ႇ ၵူၼ်းတၢင်းမိူင်းၶႄႇ မႃးတေႃႇလွင်း ၵၼ် တီႈႁူင်းတေႃႇလွင်း ဢၼ်မီး ၼႂ်းပွၵ်ႉမၢၼ်ႈ ဝဵင်းလႄႈ ၸင်ႇၵႂႃႇၽဵဝ်ႈပႅတ်ႈ ၼႆယဝ်ႉ။ ၵူၺ်းၵႃႈ တီႈႁူင်းတေႃႇလွင်းၼၼ်ႉ ၼွၵ်ႈလိူဝ် ၵူၼ်းၼႂ်း ႁူင်းတေႃႇလွင်း လႆႈပၢႆႊၶဝ်ႈမိူင်းၶႄႇၼၼ်ႉ ဢမ်ႇ မီးလွင်ႈလူႉသုမ်းသင် ယႂ်ႇၼမ်။ ၵူၺ်းၵႃႈ ၵူၼ်း တီႈတႃႈႁိူဝ်းၼွင်ယၢင်းတႄႉ လႆႈထုၵ်ႇသိုၵ်းလွႆ ယိုဝ်းတၢႆပႅတ်ႈ ၸဵမ်ၵူၼ်းၸၢႆးၵူၼ်းယိင်းယူႇ ယဝ်ႉ။
မိူဝ်ႈပဵၼ် ပၢင်တိုၵ်းၵဝ်ႈၵၢင်ႉၼၼ်ႉၵေႃႈ ၸဝ်ႈၼႃႈတီႈၶႄႇၶဝ် ႁႃဢိုတ်းႁၢမ်ႈ သဵၼ်ႈမၢႆယေး ငိုၼ်းၼႂ်းမိူင်းၶႄႇ ၸိူဝ်းၵွင်ႉၵၢႆႇၵၼ်ဝႆႉတင်း သိုၵ်း ၵဝ်ႈၵၢင်ႉၶဝ်ၵေႃႈ ယၢမ်ႈမီးမႃးယဝ်ႉ။
ၵွပ်ႈၼႆ ၶႄႇၼႆႉ ၶႂ်ႈႁႂ်ႈမိူင်းမၢၼ်ႊၵတ်းယဵၼ် လီငၢမ်း ၼင်ႇႁိုဝ် သဵၼ်ႈတၢင်းၵၢၼ်မၢၵ်ႈမီးမိူင်း ၶႄႇ-မိူင်းမၢၼ်ႊ တေၸဵဝ်းပဵၼ်သေ လႆႈတမ်းၸႂ် ဝၢင်းၶေႃး လွင်ႈႁူမ်ႇလူမ်ႈမၼ်းၼၼ်ႉ။
ၶႄႇၶဝ်ႈပႃးၼႂ်းၶၵ်ႉၵၢၼ်ငမ်းယဵၼ် မိူင်းမၢၼ်ႊ
ၸဵမ်မိူဝ်ႈပၢၼ်ၸွမ်ၸိုင်ႈ ဢူးတဵင်းၸဵင်ႇ ၶိုၼ်ႈမႃးသေ ႁဵတ်းၵၢၼ်ငမ်းယဵၼ် မိူင်းၼႂ်းလုမ်ႈ ၾႃႉ ဢွၼ်ၵၼ်မႃးၸွႆႈထႅမ်ပၼ်။ ၼႂ်းၼၼ်ႉ ပႃး မိူင်းတၢင်းလိုမ်လိၼ်ယူႇရူဝ်းပႃႇ ဢိၵ်ႇတင်း မိူင်း ၵျႃႇပၢၼ်ႇ လႄႈ မိူင်းၶႄႇ။ မိူဝ်ႈၼၼ်ႉ ၸုမ်းၸၢဝ်း ၶိူဝ်းၶဝ် ၽွတ်ႈႁႅၼ်းဝႆႉ ၶွင်ႇၸီႇၾႅတ်ႇတရႄႇ ၸၢဝ်းၶိူဝ်းၽွမ်ႉႁူမ်ႈ (UNFC) သေ ၼွၵ်ႈလိူဝ် ၸုမ်းဝႃႉ လႄႈ ၸုမ်းမိူင်းလႃး ၸုမ်းၸၢဝ်းၶိူဝ်းၵမ်ႈ ပႃႈၼမ် ၶဝ်ႈပႃးဝႆႉၼႂ်းမၼ်း။ မိူင်းယူႇရူဝ်းပႃႇၶဝ် တင်းၵျႃႇပၢၼ်ႇၵေႃႈ ၸွႆႈထႅမ်တီႈၶဝ် တေႉတေႉဝႃႈ ဝႃႈ။ မိူဝ်ႈၼၼ်ႉ တွၼ်ႈၵၢၼ်မိူင်းၶႄႇ ဢမ်ႇလႆႈ ႁၼ်ယႂ်ႇၵႃႊႁိုဝ်။
မိူဝ်ႈပၢၼ်ဢူးတဵင်းၸဵင်ႇၼႆႉ ၸီႉသင်ႇ ၵိုတ်းယင်ႉပႅတ်ႈ ၽႅၼ်ၵၢၼ် ၾၢႆလူင်ႁူဝ်ၵဵဝ် (မျိတ်ႉသူင်ႇ) ဢၼ်ၶႄႇလူင်းတိုၼ်းဝႆႉၼၼ်ႉလႄႈ လွင်ႈၵပ်းသိုပ်ႇ မိူင်းၶႄႇ-မိူင်းမၢၼ်ႊၵေႃႈ ဢမ်ႇလီ ၵႃႊႁိုဝ်။ လူင်ပွင်ၸိုင်ႈမၢၼ်ႊ မိူဝ်ႈၼၼ်ႉဢိၵ်ႇ တင်းသိုၵ်းမၢၼ်ႊ ၶတ်းၸႂ်ၶဝ်ႈႁႃ မိူင်းဝၼ်းတူၵ်း ၶဝ်။ မိူဝ်ႈပၢင်တိုၵ်းၵဝ်ႈၵၢင်ႉ 2015 ၼၼ်ႉ ၶႄႇ တင်းမၢၼ်ႊ ၶဵင်ႈၶႅင်ၵၼ်သုင်သုတ်းၼႆၵေႃႈ ဝႃႈ လႆႈယူႇယဝ်ႉ။
ဝၢႆးလင် 2015 လူင်ပွင်ၸိုင်ႈၼူၵ်ႉယုင်း ၶိုၼ်ႈမႃးယဝ်ႉၵေႃႈ ၶႄႇၶိုၼ်းၶဝ်ႈႁႃ လူင်ပွင်ၸိုင်ႈ မႂ်ႇၵမ်းလဵဝ်။ ယွၼ်ႉပိူဝ်ႈ ပၼ်ႁႃ သုၼ်ႇလႆႈၵူၼ်း တီႈမိူင်းရၶႅင်ႇၼၼ်ႉသေ လၢႆဝၢၼ်ႈလၢႆမိူင်း ၼႂ်း လုမ်ႈၾႃႉ ႁိပ်ႇႁွမ်ႈလႄႈ လူင်ပွင်ၸိုင်ႈမၢၼ်ႊၵေႃႈ ၵႃႊလႆႈၸႂ်ယႂ်ႇမိူင်းၶႄႇၶိုၼ်း။ ဝၢႆးလင်ၼၼ်ႉ လႆႈ ႁၼ်ႁွႆးတိၼ်ၶႄႇ ၼမ်သွၼ်ႉၵၼ်မႃး ၼႂ်းၶၵ်ႉ ၵၢၼ်ငမ်းယဵၼ်မိူင်းမၢၼ်ႊ။
မိူဝ်ႈပီႊ 2017 လိူၼ်မေႇ ပၢင်လူင် ၸူဝ်ႈ ပၢၵ်ႇပီႊ သၢဝ်းဢဵတ်း ပွၵ်ႈၵမ်းသွင်ၼၼ်ႉတႄႉ ၸုမ်းၽၢၵ်ႈၼိူဝ်ၶဝ် ၸဵတ်းၸုမ်း ယၢမ်ႈမႃးၶဝ်ႈႁူမ်ႈ ပွႆးပိုတ်ႇပၢင်ၵုမ်လူင်။ ၼႆႉၵေႃႈ မိူင်းၶႄႇႁဵတ်းၶဵဝ် ပၼ်သေ လုၵ်ႉမိူင်းၶႄႇ ၶီႇၶိူင်ႈမိၼ် မႃးၸူး ၼေႇပျီႇတေႃႇ။ လႆႈႁူပ်ႉဢုပ်ႇဢူဝ်းၵၼ်တင်း တေႃႇ ဢွင်ႇသၢၼ်းၸုၵျီႇသေတႃႉ ဢမ်ႇလႆႈႁူပ်ႉဢုပ်ႇၵၼ် တင်း ၸွမ်ပွင်ၵၢၼ်သိုၵ်း။
ဝၢႆးသေ ပၢင်လူင် ၸူဝ်ႈပၢၵ်ႇပီႊ သၢဝ်းဢဵတ်း ပွၵ်ႈၵမ်းသွင်ယဝ်ႉယဝ်ႉ၊ သုၼ်းၵေႃသျႅင် လႅၼ်ႈၵၢၼ်ႁဵတ်းၶဵဝ် ၵႄႈၵၢင် လူင်ပွင်ၸိုင်ႈမၢၼ်ႊ၊ သိုၵ်းမၢၼ်ႊ လႄႈတင်း ၸုမ်းၽၢၵ်ႈၼိူဝ်ၶဝ် ၸဵတ်းၸုမ်းၼၼ်ႉ။
တူဝ်တႅၼ်းၶိုၵ်ႉတွၼ်းမိူင်းၶႄႇ ၵဵဝ်ႇၵပ်း လူၺ်ႈၼႃႈၵၢၼ် မိူင်းဢေးသျႃး သုၼ်းၵေႃသျႅင် ႁွင်ႉထူပ်း တူဝ်တႅၼ်း ၸုမ်းၽၢၵ်ႈၼိူဝ် ၸဵတ်းၸုမ်း ၵႂႃႇထိုင် ဝဵင်းၶုၼ်းမိင်သေ တိုၵ်းသူၼ်းဝႃႈ သင်လူင်ပွင်ၸိုင်ႈမၢၼ်ႊ မွၵ်ႇပၢင်ၵုမ်မႃး ႁႂ်ႈၵႂႃႇၶဝ်ႈႁူမ်ႈ ၼႆယဝ်ႉ။
မိူဝ်ႈၵျူႇလၢႆႇ 11 ဝၼ်း ႁႂၢင်ၶုၼ်းမိင် လုၵ်ႈ ၸုမ်း ၸုမ်းဢွၼ်ႁူဝ်ၵၢၼ်မိူင်း၊ ၽူႈၼၢမ်းၼႂ်း လုမ်းၽူႈပွင်ၵၢၼ်လူင် ၵူႊလွင်ႈလွင်ႈ၊ ၶုၼ်ၽွင်း လူင် ႁွင်ႈၵၢၼ်ပိုၼ်ၽၢဝ်ႇ တီႈၵေႃႇမတီႇငဝ်ႈငုၼ်း ပႃႇတီႇၶွမ်ႇမိဝ်ႇၼိတ်ႈမိူင်းၶႄႇ မႃးႁူပ်ႉထူပ်း တေႃႇ ဢွင်ႇသၢၼ်းၸုၵျီႇ တီႈၼေႇပျီႇတေႃႇၵွၼ်ႇ။ မၼ်း ဢမ်ႇၸႂ်ႈဝႃႈ မႃးသူင်ႇ ႁူဝ်ၼႃႈ ၸုမ်းၽၢၵ်ႈၼိူဝ်ၶဝ်၊ မႃးႁင်းၵွႆးမၼ်းၶေႃၶေႃ။ ၽၢႆႇလူင်ပွင်ၸိုင်ႈမၢၼ်ႊ တႄႉ ဢွၵ်ႇၶၢဝ်ႇဝႃႈ လႆႈဢုပ်ႇၵုမ်ၵၼ် လွင်ႈငမ်း ယဵၼ်မိူင်းမၢၼ်ႊ၊ တႃႇသွင်မိူင်း တေႁူမ်ႈမိုဝ်းၵၼ် တီႈၵၢၼ်သိုဝ်ႇၶၢဝ်ႇ၊ ၵၢၼ်ထွင်ႈတဵဝ်း ၸိူဝ်းၼႆႉ ၼႆယဝ်ႉ။
ႁွႆးတိၼ်ၶႄႇ ၼႂ်းပၢင်လူင်သၢဝ်းဢဵတ်း
မိူဝ်ႈၵျူႇလၢႆႇ 5 ဝၼ်းၼႆႉၵေႃႈ ႁူင်လႅင်ႉ ၶုၼ်ၽွင်းတၢင် မိူင်းၶႄႇ တီႈမိူင်းမၢၼ်ႊ ဢဝ်ၵႃး Volvo XC60 သိပ်းလမ်း ဢၼ်လူင်ပွင်ၸိုင်ႈ ၶႄႇ လူႇပၼ်ၼၼ်ႉ မႃးမွပ်ႈပၼ် တီႈလုမ်းပွင်ၵၢၼ် ငမ်းယဵၼ် လႄႈ ၵၢၼ်ၶိုၼ်းလီၵၼ် ပိူဝ်ႈတႃႇၸႂ်ႉ တိုဝ်းၼႂ်း ၼႃႈၵၢၼ် ၵေႃႁူမ်ႈၵၢၼ်ပႂ်ႉတူၺ်း ၵၢၼ် ၵိုတ်းတိုၵ်း (JMC) ၼႆယဝ်ႉ။ ၵႃးၸႃႉၼႆႉ သင်ဝႃႈ တေသိုဝ်ႉဢဝ်တၢင်းၼွၵ်ႈတႄႉ ၼိုင်ႈလမ်းလႂ်ၼႆ ၵိုင်ႇငိုၼ်းတေႃႇလႃႇ သီႇမိုၼ်ႇ (ငိုၼ်းမၢၼ်ႊ ႁႃႈပၢၵ်ႇသႅၼ်ပၢႆ) ယူႇယဝ်ႉ။ ဢမ်ႇၸႂ်ႈၵႃးမိူင်းၶႄႇ ႁဵတ်းဢွၵ်ႇ။ ပဵၼ်ၵႃးမိူင်းသုၺ်းတိၼ်ႇၶဝ် ႁဵတ်းဢွၵ်ႇၼၼ်ႉယဝ်ႉ။
မိူဝ်ႈပီႊၵၢႆၵေႃႈ လူင်ပွင်ၸိုင်ႈၶႄႇ ယၢမ်ႈၸွႆႈ ငိုၼ်းတီႈ JMC ငိုၼ်းတေႃႇလႃႇ ႁႃႈသႅၼ်သေ ပီႊ ၼႆႉၵေႃႈ တေသိုပ်ႇၸွႆႈၵႂႃႇထႅင်ႈ ၼႆယဝ်ႉ။
ၼင်ႇႁိုဝ် ၸုမ်းၽၢၵ်ႈၼိူဝ် ၸဵတ်းၸုမ်း တေၶဝ်ႈႁူမ်ႈ ပၢင်လူင်ၸူဝ်ႈပၢၵ်ႇပီႊ သၢဝ်းဢဵတ်း ပွၵ်ႈၵမ်းသၢမ်ၼႆႉ ၽၢႆႇလူင်ပွင်ၸိုင်ႈ လႆႈဢဝ်လိၵ်ႈ မွၵ်ႇ ၽၢၵ်ႇတီႈလုမ်းၽွင်းတၢင်ၶႄႇ ဢၼ်မီးတီႈ မိူင်းမၢၼ်ႊ ႁႂ်ႈၸွႆႈသူင်ႇပၼ်ထိုင် ၸဵတ်းၸုမ်း ၼၼ်ႉ။ ၵူၺ်းၵႃႈ ဢမ်ႇၸႂ်ႈဝႃႈ ၸႂ်ႉၸိုဝ်ႈ FPNCC သေမွၵ်ႇ။ ၸုမ်းဢဝ်ၸုမ်းလႂ်ၸုမ်းၼၼ်ႉ တင်း ၸဵတ်းၸုမ်း။
လိူဝ်သေၸဵတ်းၸုမ်းၼၼ်ႉ လူင်ပွင်ၸိုင်ႈ ၽိတ်ႈမွၵ်ႇပႃးထႅင်ႈ ၸုမ်းယၢင်းလႅင်၊ ၸုမ်းၶၢင် သႄ (ၼႃႇၵ)။ ၵူၺ်းၵႃႈ ဢမ်ႇမွၵ်ႇပႃး ၶွင်ႇသီႇၸိူဝ်ႉၸၢတ်ႈမိူင်းရၶႅင်ႇ (ANC)။ ယွၼ်ႉဢမ်ႇမီးႁႅင်း သိုၵ်းသင် ၼႆယဝ်ႉ။
မိူဝ်ႈႁူဝ်ၼႃႈ ၸုမ်းၽၢၵ်ႈၼိူဝ်ၸဵတ်းၸုမ်း လုၵ်ႉဝဵင်းၶုၼ်းမိင် မိူင်းၶႄႇ ၶီႇၶိူင်ႈမိၼ်ၶႄႇ ဢၼ် ၸဝ်ႈၼႃႈတီႈၶႄႇၶဝ် ၸွမ်းသူင်ႇၼၼ်ႉသေ ႁွတ်ႈ မႃးတီႈၼေႇပျီႇတေႃႇ မိူဝ်ႈၵျူႇလၢႆႇ 10 ဝၼ်း။ မိူဝ်ႈ ႁွတ်ႈတီႈၶူင်ႇၶိူင်ႈမိၼ်ၼၼ်ႉ ၸွမ်ႁၢၼ်ၵုၼ်ႇမေႃႇ ၵႅမ်ႁူဝ်ပဝ်ႈ ၸုမ်းသိုၵ်းၶၢင် (KIA) လၢတ်ႈတီႈသိုဝ်ႇ ၶၢဝ်ႇၶဝ်ဝႃႈ “ၶႄႇဢဝ်ပုၼ်ႈၽွၼ်းႁေ ႁွင်ႉမႃးၸုမ်း ဢူၺ်းလီၽၢၵ်ႈၼိူဝ်ႁဝ်းၶႃႈ၊ ဢဝ်ပုၼ်ႈၽွၼ်း ပႃး လွင်ႈႁူမ်ႇလူမ်ႈ။ တီႈပၢင်ၵုမ်လူင်ၼႆႉ ႁဝ်းၶႃႈတေ မႃးဢုပ်ႇဢူဝ်းၸွမ်း ဢမ်ႇၸႂ်ႈ။ တေၶိုၼ်းတိတ်း တေႃႇၵပ်းသိုပ်ႇၵၼ် ဢၼ်လႆႈၶၢတ်ႇၵၼ်မႃးႁိုင်” ၼႆယဝ်ႉ။ ယဝ်ႉၵေႃႈ မၼ်းလၢတ်ႈပႃးဝႃႈ ယွၼ်ႉ ၶႄႇ တဵၵ်းၸႂ်ႉမႃးလႄႈ လႆႈမႃးဢမ်ႇၸႂ်ႈ ၼႆၵွၼ်ႇ။
ႁူင်လႅင်ႉ ၶုၼ်ၽွင်းတၢင်ၶႄႇ တီႈမိူင်းမၢၼ်ႊ ၵေႃႉမႃးၶဝ်ႈလဵပ်ႈႁဵၼ်း တီႈၼေႇပျီႇတေႃႇ ၼၼ်ႉ လၢတ်ႈၼႄတီႈသိုဝ်ႇၶၢဝ်ႇၶဝ်ဝႃႈ – မူႇပိူင် ႁဝ်းတႄႉ ၸႅင်ႈလႅင်းလီဢေႃႈ။ ႁဝ်းၶႃႈ တိုၵ်း သူၼ်း ၸုမ်းၸၢဝ်းၶိူဝ်း တီႈၽၢၵ်ႈၼိူဝ်ၶဝ် ၸဵတ်း ၸုမ်း ၼင်ႇႁိုဝ် ၶဝ်တေလူင်းလၢႆးမိုဝ်းလႆႈ လီငၢမ်းၼၼ်ႉ။ ႁဝ်းၶႃႈမုင်ႈမွင်း မိူင်းမၢၼ်ႊၽၢၵ်ႈၼိူဝ် ဢိၵ်ႇတင်မိူင်းပတ်းပိုၼ်ႉ ႁႂ်ႈမီးၵၢၼ်ၵိုတ်းတိုၵ်း မၼ်ႈၸႄႇၶၢဝ်းယၢဝ်း။ မိူဝ်ႈလဵဝ် လႆႈႁၼ် ၸုမ်း ၽၢၵ်ႈၼိူဝ် ၸဵတ်းၸုမ်း မႃးၶဝ်ႈႁူမ်ႈ ပၢင်ၵုမ်လူင် လႄႈ ႁဝ်းၶႃႈ ၸူမ်းတေႉတေႉ။ ႁဝ်းၶႃႈ ၶႂ်ႈႁႂ်ႈပၢင် ၵုမ်လူင်ၼႆႉ ဢွင်ႇမၢၼ်တေႉယူႇဢေႃႈ” ၼႆယဝ်ႉ။
မိူင်းလုမ်ႈၾႃႉၶဝ် လၢႆလၢႆမိူင်း ၵမ်ႉၸွႆႈ ငိုၼ်းတွင်းပၼ် တႃႇၶၵ်ႉၵၢၼ်ငမ်းယဵၼ် မိူင်း မၢၼ်ႊသေတႃႉ ဢမ်ႇမီးမိူင်းလႂ် တိုၵ်းသူၼ်းဝႃႈ ႁဵတ်းၼၼ်ႁဵတ်းၼႆ ႁႂ်ႈပေႃးထိုင်ႁူသိုဝ်ႇၶၢဝ်ႇသေ တႃႉ ၶုၼ်ၽွင်းတၢင်မိူင်းၶႄႇၶဝ်တႄႉ တိုၼ်းပၢၵ်ႇ လၢတ်ႈ ၽၢႆႇၼႃႈသိုဝ်ႇၶၢဝ်ႇၵမ်းလဵဝ်ယဝ်ႉ။
တူဝ်တႅၼ်း ၸုမ်းၽၢၵ်ႈၼိူဝ်ၶဝ်ၼႆႉ ဢမ်ႇ ၸႂ်ႈ တူဝ်တႅၼ်း တႃႇတေၶဝ်ႈႁူမ်ႈဢုပ်ႇလႆႈ ၼႂ်း ပၢင်ၵုမ်လူင်ၼႆသေတႃႉ ဢၼ်လႆႈႁူပ်ႉထူပ်းၵၼ် တင်း တေႃႇဢွင်ႇသၢၼ်းၸုၵျီႇ လႄႈ ၸွမ်ပွင်သိုၵ်း မိၼ်းဢွင်ႇလႅင်ႇ ၼၼ်ႉ ပဵၼ်တိုဝ်ႉတၢင်းလီ တႃႇ ၶဝ် ၼႆယဝ်ႉ။
ၶေႃႈထတ်းသၢင်လၢႆလၢႆၵေႃႉ ဢိင်ၼိူဝ် လွင်ႈၶႄႇၶဝ်ႈပႃး ၼႂ်းၶၵ်ႉၵၢၼ်ငမ်းယဵၼ်
ၵူၼ်းတင်းၼမ်တႄႉ တိုၼ်းႁၼ်ထိုင် မိူၼ်ၵၼ်ဝႆႉဝႃႈ တွၼ်ႈၵၢၼ် လူင်ပွင်ၸိုင်ႈ မိူင်းၶႄႇ ၼႆႉ တိုၼ်းလမ်ႇလွင်ႈဝႆႉ ၼႂ်းၶၵ်ႉၵၢၼ်ငမ်းယဵၼ် မိူင်းမၢၼ်ႊ ၼႆယဝ်ႉ။
ပႃႇတေးလိၼ်ႉတၼႃႇ ၽူႈတႅမ်ႈလိၵ်ႈ ၵေႃႉ ပႂ်ႉတူၺ်း ငဝ်းလၢႆးၵၢၼ်မိူင်းမိူင်းမၢၼ်ႊမႃး ၼပ်ႉ ႁူဝ်သိပ်းပီႊၼႆႉ တႅမ်ႈၼႄတၢင်းႁၼ်ထိုင်မၼ်းဝႃႈ – ၵူၼ်းမိူင်းဝၼ်းတူၵ်း ၸိူဝ်းၶဝ်ႈၸွႆႈထႅမ် ၼႂ်း ၶၵ်ႉၵၢၼ် ငမ်းယဵၼ်မိူင်းမၢၼ်ႊ ၵမ်ႈပႃႈၼမ် ႁၼ် ထိုင်ဝႃႈ မိူင်းၶႄႇၼႆႉ ပၼ်ႁႅင်းဢီး တီႈၸုမ်းၽၢၵ်ႈ ၼိူဝ်ၶဝ် တႃႇတေလူင်းလၢႆးမိုဝ်း NCA ၼႆသေတႃႉ တီႈတေႉ ဢမ်ႇလႆႈႁၼ် ၶဝ်တဵၵ်းၸႂ်ႉလူင်းလၢႆး မိုဝ်းၼၼ်ႉ။ ၶႄႇၸိူဝ်းႁဵတ်းၶဵဝ်သေ ၵႆႉလႆႈၺႃး တင်းႁူဝ်ၼႃႈ ၸုမ်းမႅၵ်ႇၵွင်ႈၶဝ်ၼၼ်ႉ ပိူင်ယႂ်ႇ မၼ်းတိုၵ်းသူၼ်းဝႃႈ ယႃႇႁႂ်ႈႁဵတ်းသိုၵ်းႁဵတ်း သိူဝ် တေႃႇၵၼ် တီႈဢၼ်ၸမ်ၵၼ်တင်း လႅၼ်ႊလိၼ် မိူင်းၶႄႇ ၼႆယဝ်ႉ။
ၵဵဝ်ႇၵပ်းလူၺ်ႈ ၶႄႇၶဝ်ႈပႃးသေ ပၼ်ႁႅင်း ဢီးယူႇၼၼ်ႉသေ ၸွမ်ႁၢၼ်ၶုၼ်သႅင် ၵႅမ်ႁူဝ်ပဝ်ႈ (2) ပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး (SSPP/SSA) တွပ်ႇလၢတ်ႈ တီႈႁူင်းပွႆႇသဵင် မိူင်း ဢိင်းၵလဵတ်ႈ (BBC) ဝႃႈ ၵဵဝ်ႇၵပ်းပၼ်ႁႃၸၢဝ်း ၶိူဝ်းတီႈမိူင်းမၢၼ်ႊၼႆႉ ၶႄႇဢမ်ႇမေႃၸႅၵ်ႇႁူႉဝႃႈ ဢၼ်လႂ်ပဵၼ်ၶီႈၵႆႇပဵၼ်ၼမ်ႉဢွႆႈ ၼႆၵွၼ်ႇယဝ်ႉ။
မိူဝ်ႈလဵဝ် ၶႄႇၼႆႉ ၶဝ်ႈႁႃႁဵတ်းၵေႃႉၵၼ် တင်း ၵူၼ်းၼႂ်းမိူင်းမၢၼ်ႊ ၵူႊမူႇၵူႊၸုမ်း၊ ၵူႊ ၸၼ်ႉၵူႊ ထၢၼ်ႈယူႇယဝ်ႉ။ လွင်ႈၶဝ်ႈဢွၵ်ႇႁဵတ်း ၵေႃႉၵၼ် တင်းၸုမ်းယိပ်းၵွင်ႈၵၢင်ႇ ၼႂ်းမိူင်း မၢၼ်ႊၼၼ်ႉလႂ်၊ ၶဝ်ႈဢွၵ်ႇၵၼ်တင်း လူင်ပွင် ၸိုင်ႈၼၼ်ႉလႂ်တႄႉ ၶဝ်ႁဵတ်းမႃးတင်းႁိုင်ယဝ်ႉ သေ ၼႂ်းၶၢဝ်းတၢင်းသီႇႁႃႈပီႊၼႆႉ ၶႄႇၶဝ် မေႃ ၶဝ်ႈႁႃၸူး ပႃႇတီႇၵၢၼ်မိူင်း ၸိူဝ်းဢမ်ႇၸႂ်ႈလူင်ပွင် ၸိုင်ႈ (ပေႃးပဵၼ် ပႃႇတီႇၸၢဝ်းၶိူဝ်းၼႆ ၵႆႉၽိတ်ႈမွၵ်ႇ ပႃႇတီႇၼႂ်းမိူင်းတႆး လႄႈ မိူင်းရၶႅင်ႇ)၊ ၽူႈသိုဝ်ႇ ၶၢဝ်ႇ၊ ၸုမ်းတူင်ႇဝူင်းၶဝ်ၸိူဝ်းၼႆႉ ၵႂႃႇဢႅဝ်ႇၵႂႃႇ ယဵမ်ႈမိူင်းၶႄႇယူႇယဝ်ႉ။
သၢႆငၢႆ ၵၢၼ်ငမ်းယဵၼ် တၢင်းၼႃႈ
ၵၢၼ်ငမ်းယဵၼ်ၼႆႉ ၽႂ်ၽႂ်ၵေႃႈ လၢတ်ႈဝႃႈ ၶႂ်ႈလႆႈဝႆးဝႆးၼႆယူႇယဝ်ႉ။ လူင်ပွင်ၸိုင်ႈမၢၼ်ႊ ဢၼ်တေႃႇဢွင်ႇသၢၼ်းၸုၵျီႇၵေႃႈ ၶႂ်ႈႁႂ်ႈၶၵ်ႉၵၢၼ် ငမ်းယဵၼ် မိူင်းမၢၼ်ႊ ယဝ်ႉတူဝ်ႈ ၼႂ်းပီႊ 2020။ ၼႆလႄႈ လႅၼ်ႈႁႃတၢင်းႁွင်ႇတၢင်းၸၢၼ်းသေ ၶိုင် ၸတ်းႁဵတ်း ပၢင်လူင်သၢဝ်းဢဵတ်းလၢႆလၢႆၵမ်း။ ၶႄႇၵေႃႈ ၶႂ်ႈႁႂ်ႈယဝ်ႉတူဝ်ႈသေ ၵတ်းယဵၼ်ၵႂႃႇ။ ၽၢႆႇတပ်ႉသိုၵ်းမၢၼ်ႊၵေႃႈ လၢတ်ႈႁႂ်ႈယဝ်ႉၼႂ်း 2020 ၼႇသေတႃႉ ၶဝ်တိုၵ်ႉတင်ႈၵႃႊၵမ်ၶၼ်ဝႆႉ။ မိူၼ်ၼင်ႇ တႃႇတေၸတ်းႁဵတ်း ပၢင်ဢုပ်ႇ ၵၢၼ်မိူင်း ၸၼ်ႉၸိူဝ်ႉၸၢတ်ႈတႆး ၼႆသေ ၸုမ်းတႆးလၢႆမူႇလၢႆၸုမ်း လူင်းထူပ်းၵူၼ်းမိူင်းၼၼ်ႉ ႁၢမ်ႈတပ်ႉၸွမ်း။ လၢတ်ႈဝႃႈ တပ်ႉသိုၵ်းၸိုင်ႈတႆး (RCSS/SSA) ပူၼ်ႉပႅၼ်လႅၼ်ႊလိၼ်ၼႆသေ သွၵ်ႈႁႃးလမ်းယိုဝ်း ၸွမ်းၸေႊဝဵင်းမိူင်းၵိုင် လႄႈ ၵေးသီး ၼႂ်းၶၢဝ်းႁိုဝ်ႉၶၢဝ်းၾူၼ်။ ဢမ်ႇဝႆႉၸုမ်း ၸၢဝ်းၶိူဝ်းယိပ်းၵွင်ႈၵၢင်ႇၶဝ် ႁူဝ်မႃႇပဵင်းၵၼ်သေ ဢုပ်ႇၸွမ်းၵၼ်။ ၸိူဝ်းၼႆႉ ၸၢင်ႊၵိတ်ႇၶွင်ႈၼႂ်းၶၵ်ႉ ၵၢၼ်ငမ်းယဵၼ်။ ယဝ်ႉၵေႃႈ ၸွမ်ပွင်သိုၵ်း မိၼ်း ဢွင်ႇလႅင်ႇ မွၵ်ႇလၢတ်ႈၶေႃႈၵႂၢမ်း ၼႂ်းပၢင်လူင် သၢဝ်းဢဵတ်း ပွၵ်ႈၵမ်းသၢမ်ၼႆႉဝႃႈ “ယွၼ်ႉပိူဝ်ႈ ၽၢႆႇလူင်ပွင်ၸိုင်ႈ လႄႈ တပ်ႉသိုၵ်း ၵပ်ႉၵိၼ်း ဢမ်ႇမီးႁႅင်းသင်ယဝ်ႉလႄႈ ၸင်ႇယွမ်းဢုပ်ႇငမ်းယဵၼ် ဢမ်ႇၸႂ်ႈ” ဢၼ်ဝႃႈၼၼ်ႉ မိူၼ်တင်းပိုဝ်း ၶူၼ်ၼႄ ၵူၼ်းတင်းၼမ်ထႅင်ႈယူႇယဝ်ႉ။ ။
ၾၢင်မၢဝ်းၸိုၼ်ႈ


text:
တႃႇႁူပ်ႉတင်းထရႅမ်ႉၼႆႉ ၸႂ်ၸပ်းပႅၼ်းၵဝ်ႇၵဝ်ႇလႂ်၊ ၾိင်ႈယၢမ်ႈၵဝ်ႇၵဝ်ႇလႂ် ႁေႉႁၢမ်ႈဝႆႉလႄႈ လႆႈတတ်းၶၢတ်ႇပႅတ်ႈဢိူဝ်ႈ ၼႆဝႃႈ ။ ငိၼ်းၵိမ်ႇၵျူင်းဢိုၼ်ႇ ဝႃႈၼၼ်ယဝ်ႉ ၶိုၼ်းလႆႈငိၼ်းၵႂၢမ်း ထရႅမ်ႉ- သိုၵ်းၼႆႉ ၽႂ်ၵေႃႈတိုၵ်းလႆႈယူႇ၊ ၵူၺ်း လွင်ႈငမ်းယဵၼ်တႄႉ ၵူၼ်းငၢၼ်သုတ်းထီးၶဝ်ၵွႆး ၸင်ႇပွင်ပဵၼ်လႆႈ ၼႆၶႃႈဝႃႇ။ ၵေႃႉ႞ ၸဝ်ႈဢႃႇၼႃႇ၊ ၵေႃႉ႞ သမ်ႉၸဝ်ႈပႃႇဝႃႇ။ ၵေႃႉ႞ ဢမ်ႇသူပ်းဢမ်ႇသဵင်၊ ၵေႃႉ႞ ၵႆႉလၢတ်ႈထၢၵ်ႇပၢၵ်ႇၸၢင်။ ၽိူဝ်ႇၶႃထူပ်းၵၼ် ဢွၵ်ႇမႃး ၵႂၢမ်းလီၵႂၢမ်းၶိုၵ်ႉၼင်ႇၼႆ ပဵၼ်တီႈၵူၼ်းၼမ်ယွင်ႈဢၢမ်းတေႉတေႉဝႃႈဝႃႈ။ တီႈပၢႆးၵၢၼ်မိူင်း ဢမ်ႇမီးၽူႈၶဵၼ်ထႃႇဝရၼႆ ၶႂ်ႈၼႄႉၼမ်း မၢႆထိုင် ၸိူင်ႉၼႆယဝ်ႉႁိုဝ် … ။
လၢၼ်သၢင်ႇလႃႉ – ၽိူဝ်ႇႁၼ် ထရႅမ်ႉ တင်း ၵိမ်ႇၵျူင်းဢိုၼ်ႇ ထူပ်းၵၼ်ၶူဝ်ႈလူဝ်ႈၶႆႈလႆႈ …
ပေႃႈလုင်းၸိူၼ်း – ၼၢႆးၵိူဝ်းၵုမ် တင်း ၸွမ်ပွင်ၵၢၼ်သိုၵ်း ၶိုင်ႁႃၵၼ်ၵမ်းလဵဝ်ၼႆႁႃႉ။
လႃႉ– ဢူဝ်ႈႁူဝ်း! ၼွၼ်းၽၼ်ၵၢင်ဝၼ်းၶႃႈယူဝ်ႉ ပေႃႈလုင်းၸိူၼ်း။ ၶႃႈတႃႉဢၢင်ႈဝႃႈ ၵူၼ်းလူင်မိူင်းႁဝ်း ယိၼ်းဢၢႆပေႃး ဢမ်ႇၶႂ်ႈႁႅၼ် တူၺ်းၼႃႈၵၼ်ၼႆယိုင်။
ၸိူၼ်း– တႃႉလီပဵၼ်ၼၼ်တေႉယူႇ။ ပိူၼ်ႈပဵၼ် ၶဵၼ်လူင်ၵၼ်မႃး ၵမ်ႇၽႃႇၵမ်ႇၽီႇ၊ ယူႇယၢၼ်ၵၸီႇၵဝူၺ်ႇ တေႃႈယင်း ယွမ်းဢုပ်ႇၵၼ်လႆႈမေႃႉ။ မိူင်းႁဝ်းၼႆႉၶွင် ယူႇၼေႇပျီႇ တေႃႇၼင်ႇၵၼ် ဢမ်ႇၶဝ်ႈဢွၵ်ႇၵၼ်လႆႈဝႃႇ၊ ၵဝ်ၶဵဝ်မႂ်းလႅင်။ တေဝႃႈတင်းတၢင်ႇၸၢဝ်း ၶိူဝ်းၼႄႇ၊ ၼႃႇႁၢင်ႊ ပိူၼ်ႈပေႃးမႃးတဵၵ်းၸၼ် ၼွင်ႉယိင်းၶဝ်ထုင်ႉပဵင်း ဝၼ်းႁႃႈပွၵ်ႈ ၼၼ်ႉလူင် လၢႆးၶဝ်ဝႆႉၼႃႈၼႆႉ။
လႃႉ– ဢႃႈလႃႈၵတႃႈ ႁၢဝ်ႈၵျႃႉၶႃႈလႃႇ တူဝ်ယၢင်ႇ ပေႃႈလုင်းႁဝ်းၼႆႉ။ ၼေႈ ၶႃႈၶႆႊၼႄ၊ ဢမ်ႇႁိုင်သင် ပိူၼ်ႈတေၶိုၼ်းတႄႇပၢင်လူင် ထႅင်ႈ ၵမ်းထူၼ်ႈသၢမ်ယဝ်ႉဝႃႇ ၶႂ်ႈႁူႉၵေႃႈ။
ၸိူၼ်း– မႃးထႅင်ႈယဝ်ႉႁႃႉ ပူင်လၢင်ထူင်ယၢင်ၶဝ်ၼၼ်ႉ။ မိူဝ်ႈလႂ်လႃႇ တေပဵၼ်တေႉတေႉ။
လႃႉ– ပေႃးပိူၼ်ႈဢမ်ႇလႅၼ်ၶႃႈတႄႉ ၶႃႈၵေႃႈတေဢမ်ႇပဵၼ်လႅၼ်ၼႃ၊ ငိၼ်းဝႃႈ လိူၼ်ၵျူႇလၢႆႇ 10 ဝၼ်းတေႃႇ 14 ဝၼ်းၶႃႈဝႃႇ။ ၽၢႆႇၸၢဝ်း ၶိူဝ်းလူင်းလၢႆးမိုဝ်းဝႆႉ သိပ်းၸုမ်းၼၼ်ႉဝႃႈၶႃႈၵႂႃႈၼႆႉတႄႉ။
ၸိူၼ်း– တင်းၸဝ်ႉဝႃႈ ၵျုၼ်ႇ 30 ဝၼ်း၊ မိူဝ်ႈလဵဝ် ၶိုၼ်းဝႃႈ ၵျူႇလၢႆႇ 10 ဝၼ်းၼေႃႈ။ မိူဝ်ႈလႂ် ၵေႃႈ ပဵၼ်သင် သွၼ်ႇႁႂ်ႈတူၵ်းလူင်းၵၼ်လႆႈ လီငၢမ်းၵွႆးလႃႈ … ၼေႃႈ။ ၵမ်ႉ … လူး ဢၢၼ်း ႁဵတ်းပဵၼ်ႁႃႈဝၼ်းၼႆႉ ဢၢၼ်းဢုပ်ႇသင်လၢႆလၢႆမႃႈ။
လႃႉ– ၽၢႆႇၸၢဝ်းၶိူဝ်းတႄႉ ဢၢၼ်းဢုပ်ႇဢၼ်ငၢႆႈ မၼ်းဢွၼ်တၢင်း ဝႃႈၼႆဢေႃႈ။ လွင်ႈၵႅတ်ႇၶေ သုၼ်ႇလႆႈၸၢဝ်းၶိူဝ်းၵူၼ်းဢေႇၶဝ် သမ်ႉတင်း လွင်ႈပိုၼ်ႉထၢၼ်သုၼ်လႆႈၵူၼ်း လႄႈ လွင်ႈယိင်းၸၢႆးၽဵင်ႇပဵင်းၵၼ်။ သွင်ဢၼ် ၼႆႉၵွႆးၼႆၶႃႈဝႃႇ။
ၸိူၼ်း– မိူဝ်ႈၵမ်းထူၼ်ႈသွင်ၼၼ်ႉ ဢုပ်ႇၵၼ်ဢမ်ႇတၼ်းယဝ်ႉ မီးပဵၼ်ႁူဝ်ၶေႃႈ သိပ်းၶေႃႈ ၼႆ။
လႃႉ– ဝႃႈၼၼ်ၶႃႈယဝ်ႉ။ သုၼ်ႇၽွင်းငမ်းႁင်းၶေႃ၊ တပ်ႉသိုၵ်းမိူင်းႁူမ်ႈတုမ်၊ သုၼ်ႇၽွတ်ႈတင်ႈ ၸေႊမိူင်းမႂ်ႇ၊ လႅၼ်ႊလိၼ်ၸေႊမိူင်း၊ ၽၢႆႇငိုၼ်းၵွင်ၵၢင် လႄႈ ၶူဝ်းႁႄႈၶွင်တိုၼ်း၊ ၵူၼ်းၵိုၵ်းမိူင်း (ၼႅင်ႇငၢၼ်ႇတႃး)၊ ပၢႆးၵၢၼ် မိူင်း လႄႈ ၽႃႇသႃႇၸၢဝ်းၵိူဝ်းယမ်၊ လုမ်းတတ်းသိၼ် ၵဵဝ်ႇလူၺ်ႈ လၵ်းမိူင်း ၸိူဝ်းၼႆႉ ၶႃႈၼႃႇ။ ၵူၺ်းသေတႃႉ ႁူဝ်ၶေႃႈပႅတ်ႇၶေႃႈ ဢၼ်ဝႃႈမႃးၼႆႉ ပေႃးငႃဢုပ်ႇၵေႃႈ ငႃၵိုဝ်တႃ ငႅၼ်ႈၶဵဝ်ႈတေႃႇၵၼ်ၵမ်းလဵဝ်လႄႈ ဝႆႉဢုပ်ႇလွႆးလွႆး ဝႃႈၼႆဢေႃႈ။
ၸိူၼ်း– ၸိုင်ဝႃႈ ၼၢႆးၵိူဝ်းၵုမ် ၶႂ်ႈႁႂ်ႈႁဵတ်းၸဵဝ်းယဝ်ႉ ယႃႇၼႆလႃႇ။ ၼႂ်း 2018 ၶဵၼ်ႇတႅမ်ႈ ပိူင်ပိုင်း ၾႅတ်ႇတရႄႇ၊ 2019 မူၼ်ႉမႄးလၵ်းမိူင်း၊ 2020 ၸတ်းပၢင်လိူၵ်ႈတင်ႈ၊ တႄႇတီႈ 2021 ၸႂ်ႉတိုဝ်းလၵ်းမိူင်းမႂ်ႇႁေ သၢင်ႈမိူင်း ႁူမ်ႈတုမ် ဢမ်ႇဝႃႈၼႆႁႃႉတေႃႈ။
လႃႉ– ၼၼ်ႉတႄႉ ဢၼ်မႄႈထဝ်ႈၶႂ်ႈပဵၼ်ၶႃႈၵႂႃႈ။ ၸင်ႇသမ်ႉယဝ်ႉတီႈမၼ်း ၵေႃႉလဵဝ်ၶႃႈႁိုဝ်။ ဝႆႉဝႃႈ မၼ်းငူပ်ႉငီႉလႆႈတင်း ၸုမ်းၸိူဝ်းလူင်း လၢႆးမိုဝ်းယဝ်ႉၼၼ်ႉ ၼႆလႃႈ။ တိုၵ်ႉလူဝ်ႇဢုပ်ႇၸွမ်း ၸိူဝ်းပႆႇလႆႈလူင်းလၢႆးမိုဝ်းၼၼ်ႉၵွၼ်ႇ။ ယေႃႈ ၸုမ်းၸၢဝ်းၶိူဝ်းတင်းသဵင်ႈ ႁူမ်ႈမိူၼ်ၸႂ်ၸွမ်းမၼ်းယဝ်ႉၵေႃႈ ၸွင်ႇတပ်ႉ သိုၵ်းမၢၼ်ႊ တေဢဝ်ၵႂၢမ်းမၼ်းလုမ်းလုမ်း ယူႇၶႃႈႁႃႉ။
ၸိူၼ်း– တႃႇတေဢုပ်ႇၸွမ်း ၸုမ်းၽၢၵ်ႈၼိူဝ်ၶဝ် ၸိူဝ်းပႆႇလူင်းလၢႆးမိုဝ်းၼၼ်ႉတႄႉ ငိၼ်းဝႃႈ တေပိုင်ႈမႆႉထူႇလူင်ငိပ်ႈၼႆ။ လႅပ်ႈပဵၼ်ၼၼ် တေႉယူႇႁႃႉ လၢၼ်သၢင်ႇလႃႉ လၢမ်းလူ။
လႃႉ– မႆႉထူႇလူင် ငိပ်ႈၵေႃႈငိပ်ႈလႄႈ။ ၵူၺ်းပေႃးၵွႆး ငိပ်ႈၽၢႆႇလဵဝ် ဢမ်ႇတဵၵ်းႁိပ်ႇၽဵင်ႇၽဵင်ႇပႄႇ ၸွင်ႇသမ်ႉ တေပဵၼ်ၵၢၼ်လႆႈၶႃႈႁိုဝ်။ ထၢင်ႇတႄႉ တေႁဵတ်းၽီသွင်ၼႃႈ ၽႃႉသွင်ၶူမ်း ႁိပ်ႇမင်တင်းသွင်ၽၢႆႇႁေ ပိူင်လူင်ႁဵတ်းႁႂ်ႈ ၵၢၼ်ၶူႊတၢင်းမႂ်ႇလူင်မၼ်း ၸဵဝ်းဢွင်ႇၵွႆးၶႃႈ သႄႈ။
ၸိူၼ်း– လႃႈလီႈႁဵတ်းႁွတ်းတႄႉၵေႃႈ ဢမ်ႇလႆႈၼင်ႇၵဝ်ႇယူဝ်ႉမႃႈ။ သင်ၸႂ်ႉလၢႆး မူဝ်ဢမ်ႇၸမ်ႉ ၼမ်ႉဢမ်ႇၶုၼ်ႇ ပႃႁႂ်ႈလႆႈၼႆတႄႉ ဢမ်ႇၸၢင်ႊဝႃႈၼႃး။
လႃႉ– မွၵ်ႈၵႃႈၼၼ်ႉၵေႃႈ တေပႆႇပဵၼ်ပၢင် ၶႃႈထၢင်ႇတႄႉ။ မူဝ်ဢမ်ႇၸမ်ႉ ၼမ်ႉဢမ်ႇၶုၼ်ႇ၊ ပႃႁႂ်ႈလႆႈ ႁႆႊလူဝ်ႇၵဵင်ႈ ၶႂ်ႈဝႃႈၼၼ်ဢေႃႈ။ ပၵ်းပိူင်လၵ်းမိူင်း လူဝ်ႇမႄးမႂ်ႇ၊ ၵူႊၸၢဝ်းၶိူဝ်း လူဝ်ႇမီးသုၼ်ႇၸတ်းသၢင်ႈႁၢင်ႈပွင် တဵမ်တီႈ၊ တပ်ႉမိူင်းႁူမ်ႈတုမ် လူဝ်ႇမီးတႂ်ႈလူင်ပွင်ၸိုင်ႈ ၵူၼ်းမိူင်း၊ မႆႉထူႇလူင်ၵေႃႈ ႁႂ်ႈလႆႈၶူႊတၢင်းမၼ်းလႆႈ ၸွမ်းထမ်းတြႃးၼၼ်ႉၶႃႈၼႃႇၼႆ။
ၸိူၼ်း– ၶိုၵ်ႉ ၶိုၵ်ႉ ပေႃးတၢၼ်ႇ ၶုၼ်သၢင်ႇဝၢင်ႈမိူင်း ဝႃႈယဝ်ႉလေႃႇ မိူၼ်ၼၼ်တေႉတႄႉ။ ၵူၺ်းၼႃႇ ယူဝ်ၶေႃးႁီးမႃႇလၢႆၵွႆးယူဝ်ႉ မုင်ႈမွင်း ၸိူင်ႉၼၼ်ၼႆႉ။
လႃႉ– ၵွပ်ႈၼႆ ၽူႈလႅၼ်ႈၵၢင်ၶဝ် ၸင်ႇပၼ်ၶေႃႈ ၺၢၼ်ႇဝႃႈ ၼင်ႇႁိုဝ် ၶၵ်ႉၵၢၼ်ဢုပ်ႇၵၼ် တေဢမ်ႇတိူၵ်ႈတၼ်ပႅတ်ႈၼၼ်ႉ ႁႂ်ႈတႄႇဢုပ်ႇ တီႈႁူဝ်ၶေႃႈ ဢၼ်ငၢႆႈငၢႆႈ၊ ဢၼ်ၸၢင်ႊယွၼ်ႇ ယွမ်းၸွမ်းၸႂ်ၵၼ်လႆႈ။ လွႆးလွႆးၸင်ႇသုတ်ႈ ၸူးတီႈႁူဝ်ၶေႃႈ ဢၼ်ယၢပ်ႇယဵၼ်း။ ၶၢဝ်းယၢမ်းၼႆၵေႃႈ ယႃႇၽူမ်ႉမၵ်းတတ်းဝႃႈ ၵွၼ်ႇ 2020 ႁႂ်ႈယဝ်ႉမူတ်း ၸိူင်ႉၼၼ်။ သင်ပဵၼ် လႆႈ တေႃႇ 2020 သဵင်ႈၼႆႉ ယႃႇပေဢုပ်ႇလွင်ႈ တေမႄးလၵ်းမိူင်း၊ ၶႂ်ႈဝႃႈတႄႉ 2020 ႁႂ်ႈ ထိုင်ၶၵ်ႉလႂ်၊ 2030 ၸင်ႇယဝ်ႉတူဝ်ႈၼႆ လီ တူၵ်းလူင်း မုင်ႈႁၼ်မိူၼ်ၵၼ်ဝႆႉ ၼႆၶႃႈဝႃႇ။
ၸိူၼ်း– ပွင်ႇဝႃႈ ထိုင် 2030 ၸင်ႇယဝ်ႉတူဝ်ႈၼႆ ၵႂႃႈ ၶၵ်ႉၵၢၼ်ငမ်းယဵၼ်ၼႆႉ။ ဢႃႈလႃႈၵတႃႈ ၶီၸႂ်တၢင်ၸိူဝ်းသၢၵ်ႈတမ်း မီးယူႇၸဵတ်း- ပႅတ်ႇသိပ်းၼၼ်ႉၵွႆယဝ်ႉႁေႉ၊ တီႈပိူၼ်ႈ ဢႃႇယုၸမ်ပၢၵ်ႇ ၸင်ႇတေလႆႈႁၼ်မိူင်းငမ်း ယဵၼ် …
လႃႉ– မိူင်းႁူမ်ႈတုမ်ၸိုၼ်ႈၸၢင်ႇၶႃႈၵႂႃႈ၊ ပေႃးဝႃႈ မိူင်းငမ်းယဵၼ်ၼႆ ၵမ်ႉ … ၵူဝ်ပွင်ႇၽိတ်းၶႃႈ ၼႃ။
ၸိူၼ်း– ဢိူဝ်ႈ ႁူမ်ႈတုမ်ၸိုၼ်ႈၸၢင်ႇၵေႃႈ ၸၢင်ႇႁေလႃႈ။ ၵူၺ်း ႁႃးမႆႈၸႂ်ၼႆႉ ပေႃးလႆႈဢုပ်ႇၵၢၼ်မိူင်း၊ ၵၢၼ်ႁူမ်ႇလူမ်ႈ၊ ၵၢၼ်ၸႅၵ်ႇမႅင်ႇၽၼ်ႇ တႃႇၶူဝ်းၶွင်ၸိူဝ်းၼႆႉမႃး ၸွင်ႇတႆးႁဝ်းႁႃး တေတၼ်းပိူၼ်ႈၵိၼ်ပိူၼ်ႈ လႆႈယူႇႁႃႉ။ ၶွင် ႁဝ်းၵူၼ်းထဝ်ႈ ဢမ်ႇမေႃသင်ၼၼ်ႉၼႃႇ၊ ၵူဝ်ၵူၼ်းၼုမ်ႇႁဝ်းၶဝ် ဢမ်ႇလႆႈႁၢင်ႈႁႅၼ်းဝႆႉ ဢိူဝ်ႈၼႃ။ ဝႃႈလႃး ၼႂ်းၵေႃပွင်ၵၢၼ်ၽွမ်ႉႁူမ်ႈ ၸိုင်ႈတႆး ပေႃးႁၢင်ႈႁႅၼ်းတူဝ်ႈတၼ်းဝႆႉယဝ်ႉ ႁိုဝ် တႃႇၵမ်ႉမႃႇတေႃႇပိူၼ်ႈၼႆႉ။
လႃႉ– တၼ်းဢမ်ႇတၼ်းတႄႉ ဢမ်ႇႁူႉ၊ လွင်ႈႁၢင်ႈ ႁႅၼ်းၶဝ် တိုၼ်းတေမီးယူႇ။ ၵူၺ်းၼႃႇ ၸဵမ်မိူဝ်ႈပၢင်ၵုမ်ၼိူဝ်လွႆတႆးလႅင်း ၼႂ်းလိူၼ်ၾႅပ်ႇဝႃႇရီႇၼၼ်ႉ ပႆႇငိၼ်းၶဝ်ဢုပ်ႇၵုမ်ၵၼ်ထႅင်ႈ သေပွၵ်ႈလႄႈ လၢမ်းယၢပ်ႇဝႆႉဢေႃႈ။
ၸိူၼ်း– ဢိူဝ်ႈၼႃ ၵူၼ်းႁဵတ်းမၼ်း ယိုင်ႈၶႅၼ်း တေမႆႈၸႂ်ၵႂႃႈၼေႃႈ။ ႁဝ်းၼႆႉ လၢတ်ႈဢဝ်ပေႇ ယိၼ်ႉမၼ်းၵွႆးၼႃႇ။ ၵူၺ်း ပေႃးထွမ်ႇတူၺ်း ဝႃႈ တေႃႈၼင်ႇပၢင်ၵုမ် တမ်ႉဢမ်ႇၸၢင်ႊၸတ်း ထၢင်ႇႁၢင်ႊ၊ တႃႇတေၽွတ်ႈပဵၼ်မုၵ်ႉ ပဵၼ်ၽုင် ၶူၼ်ႉၶႂႃႉႁၢင်ႈႁႅၼ်းၸွမ်း ႁူဝ်ၶေႃႈ ဢၼ်လႂ်ဢၼ်ၼၼ်ႉၼႆႉ လႅပ်ႈတေဢမ်ႇငၢႆႈ သႄႈၼေႃႈ။|
လႃႉ– ၵွမ်ႉဝႃႈ ဢမ်ႇထၢင်ႇႁၢင်ႊ၊ ပိူၼ်ႈႁၢမ်ႈပိူၼ်ႈသီး လႄႈ ဢမ်ႇၶိုင်ဢုပ်ႇၵၼ်။ ဢမ်ႇၸၢင်ႊၽွတ်ႈ ၸုမ်းၶူၼ်ႉၶႂႃႉ ႁႅၼ်းပၢႆးၼႆပႄႇ ႁိုဝ်တေၵိုင်ႇ လူင်းလၢႆးမိုဝ်းၵိုတ်းတိုၵ်းယဝ်ႉၶႃႈလေႃႇ။ ပႃႇတီႇပၢႆးမိူင်းၵေႃႈ ပေႃးဢမ်ႇႁတ်းသူႈ၊ ၵုမ်ႇတေဝႃႈ တၢင်းၼၼ်ႉတၢင်းၼႆႉ ဢမ်ႇႁၼ်လီ ဢမ်ႇပၼ်ၶႂၢင်ႉလႄႈ ဢမ်ႇၸၢင်ႊႁဵတ်းၼႆ တိၵ်းတိၵ်းပႄႇ တႃႉဢမ်ႇႁူမ်ႈၸွမ်းႁေယဝ်ႉလေႃႇ ၼႂ်းၵေႃပွင်ၵၢၼ်ၽွမ်ႉႁူမ်ႈၸိုင်ႈတႆးၼၼ်ႉ။
ၸိူၼ်း- ဢိူဝ်ႈ မၼ်းဢိင်တီႈ လွၵ်းၸုၵ်းၵၢၼ်မိူင်းလူး မဵဝ်းၼင်ႇၼႆၼႆႉ။ ပိူၼ်ႈၽွမ်ႉၸင်ႇႁဵတ်း၊ ပိူၼ်ႈၶႂၢင်းၸင်ႇႁဵတ်း၊ ယူႇၼႂ်းၶွပ်ႇပိူၼ်ႈၶၢတ်ႈသေ ၸင်ႇႁတ်းတူင်ႉ ဢၼ်ဝႃႈၼႆႉ မိူၼ်တင်းၶႂ်ႈၵိူတ်ႇလုၵ်ႈ သမ်ႉဢမ်ႇႁတ်း တႄႇၼႃႈႁိူၼ်းၵွႆးဢိူဝ်ႈ။ ၵႃႊၸူဝ်ႈဝူၼ်ႉဝႃႈ ဢုပတေႇပျႃႉထၢၼ်းဝႆႉဢိူဝ်ႈ၊ ၽိတ်းဢုပတေႇဢိူဝ်ႈၼႆယူႇၵွႆးတႄႉ ပၢၵ်ႇၸၢတ်ႈဢမ်ႇ ပူၼ်ႉလႆႈၵွၼ်ႇ တႂ်ႈႁူမ်ႈငဝ်းလူင် 2008 ၼႆႉ။
လႃႉ– ဢေႃႈၶႃႈ ဢေႃႈၶႃႈ ပေႃးၺႃးၵူၼ်းႁဵတ်းမၼ်း ၶႃႈတေတေႃႉတႆႇၶႆႊၼႄ ၵႂၢမ်းလူမ်းဢၼ် ၼႆႉၶႃႈလႆ ပေႃႈလုင်းၸိူၼ်း။ ။


text:
ၽႅဝ်ၶၢဝ်းၵတ်းမႃးယဝ်ႉလႄႈ တူၺ်းၵႂႃႇတၢင်းလႂ်ၵေႃႈ လႆႈႁၼ်မူၺ်ၽွင်ၶၢဝ်ဢွၼ်ႇၶဝ် ဢိူမ်ႈလူင်းတူၼ်းလွႆ ပဵၼ်ဢၼ်လီၶွႆ တၢင်းႁၢင်ႊလီမႄႈမိူင်းတႆး ယူႇယဝ်ႉ မိူဝ်ႈၽွင်းၼၼ်ႉ ၸၢႆးမွၼ်းသႅင်မိူင်း ၵေႃႉၼိူင်ႈ ဢမ်ႇယူႇဢမ်ႇသဝ်း ႁူတ်းၼမ်ႉ သူၼ်မွၵ်ႇ မၼ်းယူႇ ၸဵမ်ၸဝ်ႉ ၼႆႉ လႅပ်းမီးတၢင်းသိူဝ်းၸႂ် တဵမ်တူဝ်ဝႆႉ။ မွၵ်ႇဢွၼ်ႇ ၸိူဝ်းၼၼ်ႉၵေႃႈ ၸိုၼ်ႇၶတ်းႁႅင်း တႅင်းၸီးမူၺ်ၽွင်သေ ၵီႊယူႇ ၵူႊလူင်ႇ။ မွၵ်ႇသၸ်ႈၸႃႇ သီလိူင် သီၶၢဝ် ၊ မွၵ်ႇၶဝ်ႈတႅၵ်ႇဢွၼ်ႇၶဝ်ၵေႃႈ ၵီႊယူႇ ၵူႊတီႈယဝ်ႉ။ မိူဝ်ႈၽွင်းၼၼ်ႉ-
"လုၵ်ႈ ၸၢႆးမိူင်း"
လႆႈငိၼ်းသဵင် ၵေႃႉပဵၼ်မႄႈႁွင်ႉမႃးလႄႈ တင်းႁူတ်းၼမ်ႉမွၵ်ႇသေ ၶိုၼ်းပၼ် သဵင်ၸူး ၵေႃႉပဵၼ်မႄႈမၼ်းၸၢႆးယူႇ။
"ဢေႃႈ "
ၽိူဝ်ႇဝၢႆႇတူၺ်း လႆႈႁၼ်မႄႈဢွၵ်ႇမႃး တႂ်ႈမူၺ်ၽွင်လႄႈ ၸင်ႇၼႅတ်ႈလၢတ်ႈဝႃႈ-
"မႄႈ ယႃႇပေဢွၵ်ႇမႃးတၢင်းၼွၵ်ႈ ယူႇဝႆႉၼႂ်းႁိူၼ်းၶႃႈလႄႈ တေၸႂ်ႉ လုၵ်ႈၸၢႆး ဢီႈသင်ၶႃႈ "
"မ်ႇမီးၼင်ႇၵဝ်ႇ လုၵ်ႈၸၢႆးဢိူၺ် ပေႃးႁူတ်းၼမ်ႉမွၵ်ႇယဝ်ႉ မႃးၵိၼ် ၶဝ်ႈၼဵဝ် ဢုၼ်ႇဢုၼ်ႇမႆႈမႆႈၵွၼ်ႇ"
"ဢေႃႈၶႃႈမႄႈ ၸမ်တေယဝ်ႉယဝ်ႉ ၼင်ႇၵဝ်ႇလုၵ်ႈၸၢႆး တေမႃးလႂ် မႄႈၶဝ်ႈၵႂႃႇ ၼႂ်းႁိူၼ်း ဢွၼ်တၢင်းၵွၼ်ႇၶႃႈ"
"ဢိူဝ်ႈ ဢိူဝ်ႈ မႄႈလႄႈၼွင်ႉၸၢႆးလုၵ်ႈ တေပႂ်ႉလုၵ်ႈဝႆႉၼႃႈ"
ပႃႈသႅင်ႁွမ်လႅင်း ၶဝ်ၼႆႉ ပေႃးၵူၼ်းဢမ်ႇပႆႇၸေးၼႆ ဢမ်ႇႁွၼ်ႇတွၼ်ႉ ၵိၼ်ၶဝ်ႈ ပႅတ်ႈၵၼ် သေပွၵ်ႈ၊ မၢင်ႊပွၵ်ႈ မၢင်ႊလႂ် ၸႂ်မၼ်း မီးၼႂ်း ၵၢၼ် ၵွၺ်းလႄႈ ၸူဝ်ႊၵႃႊ မၼ်းဢမ်ႇပႆႇမႃး ပႂ်ႉယူႇ တိၵ်းတိၵ်းယဝ်ႉ။ ၽွင်းမိူဝ်ႈၸိူင်ႉၼၼ် ၵဵင်ၸႂ်မႄႈလႄႈ တင်း ၼွင်ႉၸၢႆးမၼ်းပေႃး ဢမ်ႇသုတ်း။ ၼႃႈႁိူၼ်းမၼ်းၸၢႆးၼႆႉ ဢမ်ႇမီးၵေႃႉ ပဵၼ်ပေႃႈ ယူႇၵိၼ်သၢင်ႈသဝ်းၸွမ်းၶဝ် ဢမ်ႇမီးပေႃႈ ဢၼ်ဝႃႈၼၼ်ႉ ပေႃႈၶဝ် တၢႆၵႂႃႇ တႄႉ ဢမ်ႇၸႂ်ႈ။ ပေႃႈၵႂႃႇမီးတီႈၵႆၵႆ ၶဝ်ယူႇ သေတီႈတီႈ ဢၼ်ဝႃႈၼၼ်ႉ ၶဝ်ပီႈၼွင်ႉႁူႉထိုင်ၵူႊၵေႃႉယူႇ။
ၵူၺ်းၵႃႊ ၸဵမ်မိူဝ်ႈပေႃႈ ဢွၵ်ႇႁိူၼ်းၵႂႃႇၼၼ်ႉ တေႃႇထိုင်မိူဝ်ႈလဵဝ် လိၵ်ႈဢွၼ်ႇ ၽိုၼ်ၼိူင်ႈၵွၺ်းၵေႃႈ ဢမ်ႇတႅမ်ႈမႃးသေပွၵ်ႈ။ တွၼ်ႊတႃႇမေးၼၢင်း လႄႈလုၵ်ႈလၢင်း သၢမ်ၵေႃႉၼႆႉ ပေႃႈဢမ်ႇဝူၼ်ႉထိုင်ယဝ်ႉႁိုဝ်! ပေႃးၼပ်ႉၶၢဝ်း ယၢမ်း ၸိုင် မီးသၢဝ်းပီႊ ပၢႆပၢႆ ယဝ်ႉ။ပေႃႈၶဝ် ဢွၵ်ႇႁိူၼ်းၵႂႃႇ ၸဵမ်မိူဝ်ႈ ၸၢႆးမိူင်း လႆႈ သိပ်းၶူပ်ႇ ၼၼ်ႉယဝ်ႉ။ ၼွင်ႉၸၢႆးၵေႃႉလဵၵ်ႉသုတ်း ၸၢႆးသႅင်လၢဝ်လႅင်း ၼႆႉ ယင်းပႆႇ လႆႈ ၶူပ်ႇၵွၼ်ႇ။ ၼွင်ႉ ၸၢႆးၵေႃႉၵၢင်ၸၢႆးႁၵ်ႉၶိူဝ်းႁၢၼ်တႄႉမီးႁူၵ်းၶူပ်ႇယဝ်ႉလႄႈ တေႃႉ တႄႉတၼ်းတွင်း ၼႃႈပေႃႈ ၶဝ်လႆႈယူႇ။ လွင်ႈတေႉ မၼ်းတႄႉ ဢၼ်ပေႃႈ ၶဝ် ဢွၵ်ႇႁိူၼ်း ၵႂႃႇၼႆႉ တွၼ်ႊတႃႇ တေႁဵတ်းၵၢၼ် တီႈမိူင်းၶၢင် ဝဵင်းၽႃႇၵၢၼ်ႉ ၼႆသေ ဢွၵ်ႇႁိူၼ်းၵႂႃႇယူႇယဝ်ႉ။
မႄႈ ၸၢႆးမိူင်း ၼႆႉပဵၼ်လုၵ်ႈယိင်းၵေႃႉလဵဝ်သေ ပူႇၼၢႆးၶဝ်သမ်ႉ ပဵၼ်ၵူၼ်း သိုဝ်ႈသိုဝ်ႈ ယူဝ်းယူဝ်း ႁဵတ်းၵိၼ်ႁႆႊ သႆႉၵိၼ်ၼႃး ပႃးၸဵမ်သူၼ် ၸိူဝ်းၼႆႉပေႃးပေႃႈ တင်းမႄႈ ပဵၼ်ၸူႉၵၼ်ၵေႃႈ ပူႇၼၢႆးၶဝ် ပဵၼ်ဢၼ် ၸႂ်ဢမ်ႇလီၸွမ်း လုၵ်ႈယိင်းၶဝ်ယူႇ။ ၵွပ်ႈသင်လႃႇၼႆ ပေႃႈ ၸၢႆးမိူင်း ၶဝ်ၼႆႉ ပဵၼ်ၵူၼ်း ယူႇမဝ်ႊ ၵိၼ်မၢင်ႊ ၵေႃႉၼိူင်ႈလႄႈ ပူႇၼၢႆးၶဝ်ဢမ်ႇထုၵ်ႇၸႂ်သေဢိတ်း။ ပူႇၼၢႆးၶဝ်သမ်ႉ ၶတ်းၸႂ် ႁဵတ်းၵၢၼ် ပေႃႈၶဝ်သမ်ႉ ဢမ်ႇၶတ်းၸႂ် ႁဵတ်းၵၢၼ်။ ဝၢႆးတႄႇ ၼႃႈႁိူၼ်း ၸွမ်းၵၼ်ယဝ်ႉ မႄႈ ၸၢႆးမိူင်း ၶဝ်ၼႆႉ လႆႈတုၵ်ႉၶ ယၢပ်ႇၽိုတ်ႇ ယူႇၵူႊဝၼ်း။
မၢင်ႊပွၵ်ႈပေႃႈၶဝ်ၵိၼ်လဝ်ႈမဝ်းသေ ပွၵ်ႈမႃးႁိူၼ်းၼႆ ပူႇၼၢႆးၶဝ်တႄႉ ၸႂ်ဢမ်ႇလီ သေတႃႉ ၵႃႊလႆႈဢိုတ်းသူပ်းသေ တူၺ်းယူႇ ၵူၺ်းယဝ်ႉ။ပေႃးၽၵ်း ဢမ်ႇဝၢၼ်ၵေႃႈ ပွင်ႉထႃႉသေဢမ်ႇၵႃး ပႃးတိၼ်ပႃးမိုဝ်း ႁၢႆႉမႃးၵူႊဝၼ်းလႄႈ ပူႇၼၢႆးၶဝ် ပဵၼ်သေႃးၵမႆႈၸႂ် တၢင်လုၵ်ႈယိင်းသေ သဵင်ႈၵမ်ႊၵႂႃႇပႅတ်ႈ ၸၢႆးမိူင်းၶဝ်ယူႇယဝ်ႉ။ ၵၢၼ်သူၼ်ႁႆႊၼႃး ဢမ်ႇႁဵတ်းပေႉလႆႈယဝ်ႉလႄႈ မႄႈလၢတ်ႈၼေ ပေႃႈၶဝ်သေတႃႉ ၵူၺ်းလႆႈ ၶၢမ်ႇ တၢင်း ၵေႃႉပဵၼ်ပေႃႈ ပွၺ်ႇၽႃႈသေ လိုၼ်းသုတ်း မႄႈ ၸၢႆးမိူင်း ၶဝ် လႆႈပဵၼ် ၵူၼ်းႁႃၽိုၼ်းၶၢႆၵႂႃႇယူႇယဝ်ႉ။
မိူဝ်ႈ ၸၢႆးမိူင်း လႆႈသိပ်းၶူပ်ႇၼၼ်ႉ ပေႃႈၶဝ်ၽိတ်းၵၼ် တင်း ၸဝ်ႈလူတ်ႉလႄႈ လႆႈဢွၵ်ႇၵၢၼ် ၵိၼ်ၸွမ်းငိုၼ်း မႄႈႁႃၽိုၼ်းၶၢႆ ၵေႃႈ ဢမ်ႇ ၵုမ်ႇထူၼ်ႈ လႆႈယဝ်ႉ။ ပေႃႈၶဝ်ဢမ်ႇၶႂ်ႈႁဵတ်းၵၢၼ် ႁႆႊၼႃးလႄႈ ဢွၵ်ႇတၢင်းၵႂႃႇၸွမ်း ဢူၺ်းၵေႃႉ မၼ်းယူႇယဝ်ႉ။ တႃႇတေဢွၵ်ႇ တၢင်းၵေႃႈ မႄႈၶဝ်လႆႈၶၢႆ ပီႇႁူ မၼ်းၼၢင်း ႁဵတ်းပဵၼ်ၵႃႊတၢင်း။ ဢူၺ်းၵေႃႉဢၼ်ၸွမ်းၵၼ်ၵႂႃႇတႄႉ ပေႃးဝႃႈ မီးၵူၼ်းသၢင်ႇတေႃႇတၢင်းၼႆ ၵႆႉၵႆႉ သူင်ႇ ငိုၼ်း ၶူဝ်းၼုင်ႈတၢင်းမႆႊ တၢင်းၵိၼ် တၢင်းယႅမ်ႉ မႃးတႃႇသေႇ။
ပေႃႈၶဝ်တႄႉၶၢဝ်ႇငၢဝ်းၵေႃႈဢမ်ႇမႃး ၽိူဝ်ႇထၢမ်ၺႃး ဢူၺ်းၵေႃႉ မၼ်း လႆႈႁူႉ ဝႃႈ ပေႃႈၶဝ်ဢဝ်မေးမႂ်ႇထႅင်ႈ ၵေႃႉၼိူင်ႈယူႇၼႆယဝ်ႉ။ ၼႂ်း တၢင်းဝူၼ်ႉဢွၼ်ႇပေႃႈၼႆႉ ဢမ်ႇမီးလုၵ်ႈလၢင်းၼၢင်းမေး ၸိူဝ်းၵိုတ်းတၢင်းလင်ယဝ်ႉႁိုဝ်! ၵေႃႉပဵၼ်မႄႈၶဝ်တႄႉ မိူဝ်ႈတႄႇ ထၢင်ႇဝႃႈ လိၵ်ႈ တၢင်တူဝ် ငိုၼ်းတီႈၽူဝ် တေသူင်ႇမႃးၼႆသေ တႃႉ တေႃႈလဵဝ် ဢမ်ႇႁၼ်လၢတ်ႈလွင်ႈပေႃႈၶဝ် ထႅင်ႈသေပွၵ်ႈယဝ်ႉ။ သၢမ်ၵေႃႉ ပီႈၼွင်ႉ ႁဵတ်းၵေႃႉမႄႈၶဝ် သေသွမ်ႈမွၵ်ႇၼႂ်းသူၼ်ၶဝ်၊ ၸၢႆးမိူင်း တႄႉ တၼ်း ၽႅဝ် ၸၼ်ႉႁႃႈၵွၺ်းသေ ဢွၵ်ႇႁဵတ်းၵၢၼ်ၸွႆႈမႄႈၶဝ်။ တႃႇၼႃႈႁိူၼ်း ၶိုၼ်ႈယႂ်ႇ ယူႇယဝ်ႉ။
ယၢမ်းလဵဝ်တႄႉ ၸၢႆးႁၵ်ႉၶိူဝ်းႁၢၼ် ပေႃးထိုင်ၸၼ်ႉၸွမ် ၸၢႆးသႅင်လၢဝ်လႅင်း သမ်ႉထိုင်ၸၼ်ႉၵဝ်ႈယဝ်ႉလႄႈ တွၼ်ႊတႃႇ ပၢႆးပၺ်ႇၺႃႇ တၢင်းႁူႉမေႃ ၼွင်ႉၸၢႆး တင်းသွင်မီးဝႆႉၼိူဝ်ႁူဝ်မႃႇ ၸၢႆးမိူင်း ယူႇယဝ်ႉ။ တေႃႈလဵဝ် တႄႉ မႄႈၶဝ် ဢမ်ႇလႆႈ ႁႃၽိုၼ်းၶၢႆသေ လိုဝ်ႉႁိူဝ်ႉ လိုဝ်ႈ ၸႂ် ယူႇတီႈႁိူၼ်း၊ ၵူၺ်းၵႃႊ မၢင်ႊပွၵ်ႈမႃး မႄႈၶဝ် ႁူတ်းၼမ်ႉသူၼ်မွၵ်ႇ သွမ်ႈတူၼ်ႈမွၵ်ႇ ၸွႆႈလုၵ်ႈၸၢႆး တင်းသၢမ်ယူႇ၊ ၸူဝ်ႊၶၢဝ်း ယၢမ်းၼႆႉ မူၺ်တူၵ်းတၼ်ၼႃႇလႄႈ ၵူဝ်တုမ်ႉတိူဝ်ႉ ပၢႆးယူႇလီမႄႈလႄႈ ဢမ်ႇႁႂ်ႈဢွၵ်ႇမႃး ၸွႆႈဢီႈသင်။
ယွၼ်ႉမွၵ်ႇ ၼႂ်းသူၼ်မွၵ်ႇ မၼ်းၸၢႆး လူင်ႇႁၢင်ႊလီ သီႁၢင်ႊ ငၢမ်း လႄႈလႆႈၶၢႆ လီတေႉတေႉ ဝႃႈဝႃႈ။ ပေႃးမႃးၶႄႉသဵင်ႇၵၼ်တူၺ်း တင်း တၢင်ႇသူၼ်ၼႆ မွၵ်ႇ တီႈသူၼ် ၸၢႆးမိူင်း ၼႆႉ ပဵၼ်ဢၼ်ထုၵ်ႇၸႂ် ၵူၼ်းၸိူဝ်းမႃး သိုဝ်ႉတေႉတေႉ။ ၵူၼ်းထုၵ်ႇၸႂ်မွၵ်ႇမၼ်းၸၢႆး ၼမ်လႄႈ မွၵ်ႇမႃးၵႃႊႁိုဝ်ၵေႃႈ ၶၢႆပေႃးဢမ်ႇၵုမ်ႇလႆႈသေပွၵ်ႈ။ တေႃႇထိုင်မႄႈၶဝ် ပေႃးယုၵ်ႉယွင်ႈ မၼ်းၸၢႆးဝႃႈ-
"ၸၢႆးမိူင်းလုၵ်ႈၼႆႉမီးၼမ်ႉၵတ်ႉၽၢႆႇၽုၵ်ႇသွမ်ႈမွၵ်ႇတေႉဢိူဝ်ႈ။ မႄႈၵေႃႈ ယၢမ်ႈၽုၵ်ႇသွမ်ႈ ၸဵမ်ၵေႃႉလဵၵ်ႉယူႇ ၵူၺ်းၵႃႊ ဢမ်ႇပဵင်းၸႂ် မိူၼ်ၼႆသေပွၵ်ႈ။ ဢိူဝ်ႈ ၶွင်ႈပူၺ်ႈ(ဢမူၺ်ႇ) ပူႇၼၢႆးသူပၼ်ဝႆႉၼႆႉ ထိုင်ပၢၼ်လုၵ်ႈမႃးယဝ်ႉတႄႉတေယဵၼ်းပဵၼ် ၶမ်းယူႇယဝ်ႉႁိုဝ်ဢမ်ႇႁူႉ"
"တေလႆႈပဵၼ်ၶႃႈၵႂႃႈမႄႈ ၶႃႈၵေႃႈ မီးတၢင်းယိူင်းဢၢၼ်း ၸဵမ်လႂ် ယဝ်ႉၶႃႈ"
" ၸိူင်ႉႁိုဝ်လႃႇၼေႃ လုၵ်ႈၸၢႆး"
"လွင်ႈၼႃႈႁိူၼ်းၶိုၼ်ႈယႂ်ႇမႂ်ႇသုင်ဢေႃႈမႄႈ တေလႆႈၶတ်းၸႂ်ဢဝ် ႁၢင်းၵွၺ်းၼၼ်ႉၶႃႈၼႃႇ"
"သႃထူႉ သႃထူႉ သႃထူႉ လုၵ်ႈၸၢႆးဢိူၺ်း ၼွင်ႉၸၢႆးလုၵ်ႈၼႆၵေႃႈ ႁႂ်ႈမီးတၢင်းႁူႉ မိူၼ်လုၵ်ႈ ႁႂ်ႈမီးတၢင်းယုမ်ႇယမ်ၼိူဝ် တူဝ်ၸဝ်ႈၵဝ်ႇ ၵႂႃႇ ၼၼ်ႉ လုၵ်ႈၵေႃႉသင်ႇသွၼ်ၼတေၢင်းပၼ်လႄႈၼႃႈ"
"ဢေႃႈၶႃႈမႄႈ ၼွင်ႉၸၢႆးၶဝ်ၼႆၵေႃႈ ၼင်ႇႁိုဝ်တေမေႃ ပႆယၢင်ႈၸွမ်း သဵၼ်ႈတၢင်း လီလီၼၼ်ႉ ၶႃႈတေဢွၼ်ႁူဝ်ၼတေၢင်းၵႂႃႇယူႇၶႃႈ"
" မႄႈလႆႈငိၼ်းၶေႃႈၵႂၢမ်းလုၵ်ႈၸၢႆးၸိူင်ႉၼႆ မႄႈၵတ်းယဵၼ်ၸႂ်တေႉဢိူဝ်ႈ ပေႃး ၼၼ်ၵေႃႈ မႃးလႄႈ မႃးလႄႈ လုၵ်ႈလုၵ်ႈၶဝ် ႁဝ်းဢွၼ်ၵၼ် ၵိၼ်ၶဝ်ႈ"
ၼွင်ႉၸၢႆးမၼ်း ဢၼ်တိုၵ်ႉဢၢၼ်ႇလိၵ်ႈယူႇၼၼ်ႉၵေႃႈ ဢွၼ်ၵၼ်မႃး ၵိၼ်ၶဝ်ႈ ၼဵဝ် ဢုၼ်ႇဢုၼ်ႇယူႇယဝ်ႉ။ တၢင်းၵႂၢင်ႈဝၢင်းႁိူၼ်း ၸၢႆးမိူင်း ၶဝ်ၼႆႉ ဢမ်ႇပေႃး ၵႂၢင်ႈ မိူၼ်ပိူၼ်ႈ သေတႃႉ ၼႂ်းၵၢင်မၼ်း ႁဵတ်းဝႆႉႁိူၼ်းၽႃလၢႆးဢွၼ်ႇ လဵၵ်ႉလဵၵ်ႉ ၼႆႉ ပဵၼ်ဝႆႉ ဢဵၼ်ႁႅင်း တၢင်း ဢုၼ်ႇၸႂ် ၼႃႈႁိူၼ်းၶဝ် တႃႇၶၢဝ်းတၢင်း မိူဝ်းၼႃႈ ယူႇယဝ်ႉ။ လႆႈယူႇၵႄႈႁိူၼ်းႁူမ်ႈႁၵ်ႉဢွၼ်ႇမႄႈၸိူင်ႉၼႆ တၢင်းၵတ်းယဵၼ်ၸႂ်ၼႆႉ ဢမ်ႇမီးသင် လႅၵ်ႈ လႆႈယဝ်ႉ။
ၵူၺ်းၵႃႊ သင်ဝႃႈ ၼႂ်းၽိူၼ်ၶဝ်ႈၼၼ်ႉ မီးပႃးပေႃႈၶဝ်ယူႇ ၼႆၸိုင်!!!!!!
တႅမ်ႈၸိူင်း - ၸၢႆးႁၵ်ႉၶိူဝ်းႁၢၼ်


text:
所属歌手:ယႃႇလိုမ်းမိူင်းတႆး
所属类型:TaiLong တႆးလူင 所属风格:Taiၵႂၢမ်းတႆး
发行时间:2017
唱片公司:勐傣文化传播有限公司
ယႃႇလိုမ်းမိူင်းတႆး 1 ၶတ်းၸ်ႂႁႂ်ႈမႂ်ႇသုင် ၸုမ်းမႄႈၼုမ်ႇ ဝဵင်းၼမ်ႉၶမ်း 2 ယႃႇႁႂ်ႈဢဵၼ်ႁႅၵ်းႁၢႆ ၸုမ်းပေႃႈ/ မႄႈၼုမ်ႇဝဵင်းၼမ်ႉၶမ်း ၸုမ်းမၢဝ်ႇယၢဝ်ဝဵင်းလၢႆးၶႃႈ 3 တႆးပၢၼ်မႂ်ႇ ထုမ်းမၢဝ်ႇသၢဝ်ဝဵင်းၼမ်ႉၶမ်း 4 မိူင်းတႆးႁၢင်ႈထီ ၸုမ်းမႄႈၼုမ်ႇ ဝဵင်းၼမ်ႉၶမ်း 5 တႆးႁူပ်ႉထူပ်းၵၼ် ၸုမ်းၼၢင်းသၢဝ်ႁၢင်ႈလီဝဵင်းၼမ်ႉၶမ်း 6 လုၵ်ႉတိၼ်ႇၶိၼ်းမႃးလႄႈၶိူဝ်းသိူဝ်လၢႆး ၸဝ်ႈၼၢင်းသၢဝ်ႁၢင်ႈလီဝဵင်းၼမ်ႉၶမ်း 7 ၵွပ်ႈႁဝ်းဢမ်ႇၽွမ်ႉၵၼ် ၸုမ်းမၢဝ်ႇသၢဝ်ဝဵင်းၼမ်ႉၶမ်း 8 ၵေႃႉၼေတၢင်း ၸုမ်းမၢဝ်ႇသၢဝ်ဝဵင်းၼမ်ႉၶမ်း 9 လွင်ႈယိၼ်ႇငႄႈတႆးႁႂ်းၶိုတ်းပၢၼ် ၸုမ်းမၢဝ်ႇသၢဝ်ဝဵင်းၼမ်ႉၶမ်း ၸုမ်းမၢဝ်ႇသၢဝ်ဝဵင်းၸၢႆးၶႃႈ 10 တူၵ်းသူးပိႊမႂ်ႇတႆး ၸုမ်းမႄးၼုမ်ႇ ဝဵင်းၼမ်ႉၶမ်း 11 မႂ်ႇသုင် ၸုမ်းမႄးၼုမ်ႇ ဝဵင်းၼမ်ႉၶမ်း 12 ၵႂၢမ်းၸူမ်းပီႈၼွင်ႉ ၸုမ်းမႄးၼုမ်ႇ ဝဵင်းၼမ်ႉၶမ်း 13 ႁိုဝ်ပၼ်တ်တ်ႇသ်င်ၵွင်တႆး ၸုမ်းမႄးၼုမ်ႇ ဝဵင်းၼမ်ႉၶမ်း 14 ယႃႇႁူၼ်လင် ႁွင်ႉ - ၼၢင်းၶမ်းၼွင်ႉလႅင်း ၼေႁၢင်ႊ - ၼၢင်းႁွမ်ၼူၼ်း 15 ထိုင်ဢူၺ်းၵေႃသွၼ် ႁွင်ႉ - ၼၢင်းၶမ်းၼွင်ႉလႅင်း ၼေႁၢင်ႊ - ၼၢင်းလၢဝ်ၼုမ်ႇႁမ် 16 ဢွမ်ႇလွမ်ႈၽွမ်ႉၵၼ်တႆး


text:
ဢၢႆႊထီႊ တႃႇပုၼ်ႈ Computer
Software ပုၼ်ႈတႃႇၵႄႈလိတ်ႈပၼ်ႁႃ Windows Features ၼႂ်းၶိူင်ႈ Windows-8/8.1
- Details
- Created on 08 August 2014
- Written by တႆးလွတ်ႈလႅဝ်း
သင်ဝႃႈ ႁဝ်းလူင်း Window-8 ဢမ်ႇၼၼ် Windows-8.1 ၸိူဝ်းၼႆႉယဝ်ႉၸိုင် ၸဝ်ႈၵဝ်ႇတေၵႆႉလႆႈႁၼ်ပၼ်ႁႃ မိူၼ်ၼင်ႇသႂၢင်း Progrem မႂ်ႇမႂ်ႇ တၢင်ႇလွင်ႈၸိူဝ်းၼႆႉ ဢမ်ႇလႆႈ၊ ၸႂ်ႉၸိူင်ႉႁိုဝ်ၵေႃႈ ဢမ်ႇမိူၼ်ၸႂ်ၸဝ်ႈၵဝ်ႇ၊ ၸဝ်ႈၵဝ်ႇၵႆႉၸႂ်ၸႃႉသေ ၵႆႉလူင်း Windows မႂ်ႇထႅင်ႈ
Software ပုၼ်ႈတႃႇၵႄႈလိတ်ႈပၼ်ႁႃ Windows လႄႈ Microsoft Office မိူဝ်ႈတိုၵ်ႉလူင်းမႂ်ႇမႂ်ႇ
- Details
- Created on 07 August 2014
- Written by တႆးလွတ်ႈလႅဝ်း
သင်ဝႃႈ ႁဝ်းလူင်း Windows-7 ဢမ်ႇၼၼ် Window-8/8.1ၸိူဝ်းၼႆႉယဝ်ႉၸိုင် ၸဝ်ႈၵဝ်ႇတေၵႆႉလႆႈႁၼ်ပၼ်ႁႃ မိူၼ်ၼင်ႇသႂ်ႇ Progrem မႂ်ႇမႂ်ႇ တၢင်ႇလွင်ႈၸိူင်းၼႆႉ ဢမ်ႇလႆႈ၊ ပေႃးသဵင်ႈလိူၼ် ၶွမ်းၸၢင်ႈလပ်း( Windows ၸၢင်ႈတူၵ်း) ၵႂႃႇႁင်းၵူၺ်း ၸိူဝ်းၼႆႉလႄႈသင် Microsoft Office ႁဝ်း သႂၢင်းဢမ်ႇလႆႈ ၸိူဝ်းၼႆႉလႄႈသင် တေလႆႈႁၼ်မႃး၊ ၵမ်ႉၼမ်တေႉ တေလႆႈႁၼ်တီႈ Window-8 လႄႈ 8.1။


text:
August 6,2019 By – SSPP/ SSA ဢိင်ၼိူဝ်ေၶႃႈတႅပ်းတတ်းငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA)မီးႄလႈ ၸွမ်းၼင်ႇေၶႃႈယိူင်းဢၢၼ်း ၵၢၼ်ၽဵဝ်ႈမူၺ်ႉယႃႈမဝ်းၵမ် ၽၢႆႇတပ်ႉ၊ ၽၢႆႇဢုပ်ႉပိူင်ႇ၊ ၸုမ်းၵူတ်ႇထတ်း ၽဵဝ်ႈမူၺ်ႉယႃႈမဝ်းၵမ်မီးၼၼ်ႉ ၼႂ်းၼႃႈတီႈတွၼ်ႈလိၼ် ဢၼ်ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸုိင်ႈ တႆး(SSPP/ SSA) တူင်ႉၼိုင်ယိုၼ်းထိုင်လႆႈၸိူဝ်းၼၼ်ႉ လႆႈႄတႇတမ်းၽႅၼ် တူင်ႉၼုိင်ႁဵတ်းသၢင်ႈၵၢၼ် ၽဵဝ်ႈမူၺ်ႉယႃႈမဝ်းၵမ်၊ ၵူတ်ႇယဵဝ်ႈ၊
ၶၢဝ်ႇပွႆးတိုၵ်း ၵဵဝ်ႇလူၺ်ႈလွင်ႈၽဵဝ်ႈမူၺ်ႉယႃႈမဝ်းၵမ်
August 6,2019 By – SSPP/ SSA ဢိင်ၼိူဝ်ေၶႃႈတႅပ်းတတ်းငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA)မီးႄလႈ ၸွမ်းၼင်ႇေၶႃႈယိူင်းဢၢၼ်း ၵၢၼ်ၽဵဝ်ႈမူၺ်ႉယႃႈမဝ်းၵမ် ၽၢႆႇတပ်ႉ၊Continue reading »
သၢႆသိုၵ်းတူင်ႉၼိုင်တပ်ႉသိုၵ်းမၢၼ်ႈႄလႈ သၢႆသိုၵ်းၵူတ်ႇထတ်းၽဵဝ်ႈမူၺ်ႉယႃႈမဝ်းၵမ် ပႃႇတီႇမႂ်ႇသုင်ၸုိင်ႈတႆး၊ တပ်ႉသိုၵ်းၸိုင်ႈတႆး လႆႈပဵၼ်ပၢင်တိုၵ်းၵၼ် ၼႂ်းေၸႈဝဵင်းတၢင်ႉယၢၼ်း
ၽူႈၸတ်းၵၢၼ်ၸေႈဝဵင်းမၢႆ(10) ႁဵတ်းပၢင်ၵုမ်ၵူၼ်မိူင်းဢိူင်ႇမႄႈႁၢၼ်ႇ
တေၺွပ်းၽူႈဢွၼ်ႁူဝ်AA (4)ၵေႃႉ ဢမ်ႇၺွပ်းဢၼ်ဝႃႈၼၼ်ႉ လူဝ်ႇထၢမ်လူင်ပွင်ၸိုင်ႈၵူၺ်း
မိူဝ်ႈငဝ်းလၢႆးလီပဵၼ်ၶူဝ်ႉ ပေႃးငဝ်းလၢႆးသုၵ်ႉတႃႇပဵၼ်ႁူဝ်ႉ
SSPP/SSA 2019 July(7) တပ်ႉႁူမ်ႇလူမ်ႈ ၸေႈဝဵင်းမၢႆ(17) ၸေႈတွၼ်ႈမၢႆ(8)SSPP/SSA ႁဵတ်းၵၢၼ်ၸွႆႈလွမ်ႉႁူဝ်ႉၼႃး ပေႃႈမႄႈၵူၼ်းမိူင်း ဝၢၼ်ႈၼႃးပဵင်း ဢိူင်ႇဝၢၼ်ႈသႃႇလူင် ၸေႈဝဵင်းၼမ်ႉတူႈ ၸိုင်ႈတႆးပွတ်းႁွင်ႇ။Continue reading »
ၶၢဝ်ႇပွႆးတိုၵ်း ၵဵဝ်ႇလူၺ်ႈလွင်ႈၽဵဝ်ႈမူၺ်ႉယႃႈမဝ်းၵမ်
August 6,2019 By – SSPP/ SSA ဢိင်ၼိူဝ်ေၶႃႈတႅပ်းတတ်းငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/


text:
မႄႈႁိူၼ်းသၢမ်ၵေႃႉ ၸေးတင်းဢေဢွၼ်ႇၶဝ်သေ ၸုၵ်းယူႇၼႃႈ ႁွင်ႈယႃ တီႈ႞။ မႄႈႁိူၼ်း သွင်ၵေႃႉၼၼ်ႉ ႁၢင်ႈၶိူင်ႈ ႁၢင်ႈၾၢင်လီလီ ႁွႆႈၶူဝ်းၶမ်း တႃးၼမ်ႉ ယႃႈသူပ်းလႅင် ဝႆႉယဝ်ႉ။ မႄႈႁိူၼ်းၼုမ်ႇ ဢွၼ်ႇထႅင်ႈၵေႃႉ႞တႄႉ ၼုင်ႈတင်းၶူဝ်း မွင်ႁဵၼ်ႈသေ ဢမ်ႇလုပ်ႈမုၼ်ႈတႃးၽွင်သင်။
မႄႈႁိူၼ်းၼုင်ႈၶူဝ်းမႂ်ႇ သွင်ၵေႃႉၼၼ်ႉဢုပ်ႇၵၼ် လၢတ်ႈယွင်ႈလုၵ်ႈဢွၼ်ႇၶဝ် ႁင်းၽႂ်ႁင်းမၼ်း ၸိူင်ႉၼႆယူႇ …
မႄႈႁိူၼ်း 1– လုၵ်ႈႁဝ်းၼႆႉ မိူဝ်ႈၵိူတ်ႇမႃးၼၼ်ႉ ၼိူဝ်ႉၼင်ၶွင်ႇသွင်ႁွင် လီႁၵ်ႉၼႃႇလႄႈ ၸင်ႇၸပ်းၸိုဝ်ႈဝႃႈ “ၸၢႆးၶွင်ႇ” ၼႆဢိူဝ်ႈ …
ထႅင်ႈၵေႃႉ႞ သမ်ႉဝႃႈ …
မႄႈႁိူၼ်း 2– လုၵ်ႈႁဝ်းသမ်ႉမိူဝ်ႈၵိူတ်ႇမႃးၼၼ်ႉ ယုမ်ႉယုမ်ႉႁေ လီႁၵ်ႉၼႃႇလႄႈၸင်ႇႁွင်ႉၸပ်းၸိုဝ်ႈဝႃႈ “ၸၢႆးယုမ်ႉ” ၼႆဢိူဝ်ႈ …
မႄႈႁိူၼ်းၼုင်ႈၶူဝ်းမွင်ဢွၼ်ႇတႄႉ ထွမ်ႇသွင်ပီႈၼၢင်းၼၼ်ႉ ဢုပ်ႇၵၼ်သေယူႇယဵၼ်သီႇသီႇဝႆႉယူႇ။ ၸွမ်းၼင်ႇ သၽႃႇဝ ၼၢင်းယိင်း ယိုင်ႈပိူၼ်ႈယူႇယဵၼ် ယိုင်ႈၶႂ်ႈႁူႉလွင်ႈပိူၼ်ႈလႄႈ ၶႃၸင်ႇထၢမ်မၼ်းၼၢင်းဝႃႈ …
မႄႈႁိူၼ်း 1+2– လုၵ်ႈဢွၼ်ႇသူသမ်ႉၸိုဝ်ႈႁွင်ႉဝႃႈႁိုဝ် လႃႇ …
မႄႈႁိူၼ်း 3– ဢေႃႈ … ဢၢႆႈႁဝ်းၶႃႈႁႃႉ ဢမ်ႇမီး ၸိုဝ်ႈႁၢင်ႊလီ မိူၼ်လုၵ်ႈပီႈၼၢင်းၶဝ်ၶႃႈ … မိူဝ်ႈၵိူတ်ႇမႃးၼၼ်ႉ တွင်ႉ ဢမ်ႇၸဵပ်း ဢမ်ႇလႆႈၾၢင်ႉသင်သေ မူၼ်ႉဢွၵ်ႇမႃးလႄႈ ႁွင်ႉၸပ်းၸိုဝ်ႈဝႃႈ “ဢၢႆႈၵိုင်ႉၵၢင်ႉ” ၼႆဢေႃႈ …
လႆႈငိၼ်းၼင်ႇၼၼ် မႄႈႁိူၼ်းၼုင်ႈၶူဝ်းမႂ်ႇသွင်ၵေႃႉ ၵဝ်တူၺ်းၼႃႈမႂ်း မႂ်းတူၺ်းၼႃႈၵဝ်သေ ယုမ်ႉၵိူဝ်ႉဝႆႉယူႇယဝ်ႉ။


text:
ၶၢဝ်ႇပၢင်သွၼ် ၶွမ်ႇၽိဝ်ႇတိူဝ်ႇ သၢႆလႅင်းၼုမ်ႇ
တင်ႈတႄႇမိူဝ်ႈဝၼ်းတီႈ 25/04/2016 မႃးၼႆႉ တၢင်းသင်ၶၸဝ်ႈ တိူၵ်ႈသွၼ်လိၵ်ႈပုပ်ႉပႃႇရူင်ႇ လႆႈပိုတ်ႇပၢင်သွၼ် ၶွမ်ႊၽိဝ်ႊတိူဝ်ႊပွၵ်ႈႁႅၵ်ႈသုတ်း၊ တီႈဝတ်ႉပုပ်ႉပႃႇရူင်ႇ ဝဵင်းလွႆၵေႃႇ မိူင်းယၢင်းလႅင် ။ ၶၢဝ်းယၢမ်းသွၼ်ႁဵၼ်း ၼိုင်ႈဝၼ်း 3 ၶၢဝ်း ။ ယၢမ်းၵၢင်ၼႂ် 08:00-10:00 မူင်း ။ ယၢမ်းဝၢႆးဝၼ်း 13:00-15:00 မူင်း ။ ၶၢဝ်းၵၢင်ၶမ်ႈ 20:00-22:00 မူင်း ။ ၶူးၽူႈပူင်သွၼ်ပၼ် ပဵၼ်ၸဝ်ႈၶူးသုထမ်ႇမ (မိူင်းပၼ်ႇ) တင်း ၸဝ်ႈၶူးဢႃႇတိတ်ႉၸ (ၼွင်ၶဵဝ်) ။ မိူဝ်ႈလဵဝ် မီးလုၵ်ႈႁဵၼ်းသင်ၶၼႂ်းဝတ်ႉ ၶဝ်ႈႁဵၼ်းမွၵ်ႈ 30 တူၼ် – ၼႆယဝ်ႉ ။
ၽူႈပူင်သွၼ်ၶွမ်ႊ ၸဝ်ႈၶူးသုထမ်ႇမ လၢတ်ႈတီႈ ၸုမ်းၶၢဝ်ႇၽူႈတွႆႇႁွၵ်ႈဝႃႈ – လွင်ႈပူင်သွၼ်ၼႆႉ ၸိူဝ်းပႆႇမေႃသင်တႄႉ သွၼ်ပၼ်ပိုၼ်ႉထၢၼ်လွင်ႈၶွမ်ႊ။ ပိူင်လူင်မၼ်း သွၼ်ပၼ်လၢႆးႁဵတ်းသဵၼ်ႈမၢႆ / ယိပ်းသဵၼ်ႈမၢႆ ။ လၢႆးႁဵတ်းလိၵ်ႈၽိတ်ႈမွၵ်ႇ ၸိူဝ်းၼႆႉ ။ သင်ၸိူဝ်ႉဝႃႈ လုၵ်ႈႁဵၼ်းၸိူဝ်းမႃးႁဵၼ်းၼၼ်ႉ မီးပိုၼ်ႉထၢၼ်မၼ်းယဝ်ႉၵေႃႈ သိုပ်ႇသွၼ်ၵဵဝ်ႇၵပ်းလွင်ႈဝႅပ်ႊသၢႆႊ ၊ လွင်ႈဢိၼ်ႊတိူဝ်ႊၼႅတ်ႊၸိူဝ်းၼႆႉ။ လိူဝ်သေၼၼ်ႉ သင်ၸိူဝ်ႉဝႃႈမီးၽူႈသူၼ်ၸႂ် ၾၢႆႇတတ်းတေႃႇဝီႊၻီႊဢူဝ်ႊၼႆၵေႃႈ တေတူၺ်းတူၺ်း ၶၢဝ်းယၢမ်းမၼ်းသေ သွၼ်ပၼ် ။ သင်ၸိူဝ်ႉဝႃႈလုၵ်ႈႁဵၼ်းၸိူဝ်းမႃးႁဵၼ်းၼၼ်ႉ မီးပိုၼ်ႉထၢၼ်ၵၢၼ်ၽိမ်းလိၵ်ႈ (ပေႃႉလိၵ်ႈ) ယဝ်ႉၼႆၵေႃႈ ၸွမ်းၼင်ႇၵၢင်ၸႂ်ၶဝ်ၶႂ်ႈသိုပ်ႇသွၼ်ႁဵၼ်းၼၼ်ႉ တေသွၼ်ပၼ်ၵႂႃႇ ။
ၽူႈပူင်သွၼ် ၸဝ်ႈၶူးသုထမ်ႇမ သိုပ်ႇလၢတ်ႈထႅင်ႈဝႃႈ – မိူဝ်ႈလဵဝ် လုၵ်ႈႁဵၼ်းသင်ၶၼႂ်းဝတ်ႉမီးႁိမ်း 30 တူၼ် ။ မိူဝ်ႈလဵဝ် ႁပ်ႉလုၵ်ႈႁဵၼ်းၼႂ်းဝတ်ႉၵူၺ်း ။ လုၵ်ႈႁဵၼ်းတၢင်းၼွၵ်ႈၵေႃႈ တေႁပ်ႉယူႇ ။ ၵူၺ်းၵႃႈမိူဝ်ႈလဵဝ် တၢင်းၼွၵ်ႈမီးဝႆႉပၢင်သွၼ် ၾိင်ႈငႄႈပုတ်ႉထလႄႈလိၵ်ႈလၢႆးတႆး လႄႈ မၢင်ၸိူဝ်းၵေႃႈ တေဢမ်ႇတၼ်း မႃးၶိုၼ်ႈ ။ ပေႃးထိုင်လိူၼ်မေႊ 7 ဝၼ်းၼႆႉ ပၢင်သွၼ်လိၵ်ႈလၢႆးတႆးၵေႃႈ တေယဝ်ႉတူဝ်ႈၵႂႃႇ ။ ႁႂ်ႈၶဝ်မီးသုၼ်ႇလႆႈ မႃးၶဝ်ႈသွၼ်ႁဵၼ်းၼၼ်ႉ ၸင်ႇလႆႈပိုၼ်ၽၢဝ်ႇပၼ် ဝႆႉၶၢဝ်းယၢမ်းမၼ်းပၼ်ၸိူင်ႉၼၼ် ။
ဢမ်ႇၵွမ်ႉၵႃႈသင်ၶၼႂ်းဝတ်ႉၵူၺ်း ၊ မိူၼ်ၼင်ႇတီႈၵႆတီႈၸမ် ၼႂ်းမိူင်းယၢင်း ၸွမ်းဝၢၼ်ႈၼွၵ်ႈၼႃးပၢင်ႇႁိုဝ်ႉ ၊ ၸွမ်းဝၢၼ်ႈတႆးႁိုဝ်ႉ ။ ဢမ်ႇၵွမ်ႉၵႃႈတႆးၵူၺ်း မိူၼ်ၼင်ႇတၢင်ႇၶိူဝ်းၸိူဝ်းၵေႃႈ မႃးၶိုၼ်ႈႁဵၼ်းသွၼ်လႆႈယူႇ ။ တၵ်ႉၵႃႇ / လုၵ်ႈႁဵၼ်း ၸိူဝ်းလုၵ်ႉတီႈၵႆမႃးတႄႉ တေလႆႈမႃးယူႇမႃးၵိၼ်တီႈၼႂ်းဝတ်ႉ / ၵျွင်း ။ ပေႃးဝႃႈတၵ်ႉၵႃႇၶဝ် မႃးၼမ်ၼႆတႄႉ လွင်ႈဝေယႃဝၸ်ႉၸၾၢႆႇႁုင်တူမ်ႈလဵင်ႉလူၵၼ် ၊ လွင်ႈယူႇလွင်ႈၵိၼ်ၸိူဝ်းၼႆႉ တေလႆႈႁဵတ်းၸိူင်ႉႁိုဝ်ၼၼ်ႉ တေလႆႈဢုပ်ႇၵၼ်ထႅင်ႈတွၼ်ႈၼိုင်ႈ – ၸဝ်ႈတူၼ်ၶူးသုထမ်ႇမ သိုပ်ႇလၢတ်ႈၼင်ႇၼႆ ။
ပၢင်သွၼ်ၶွမ်ႊၽိဝ်ႊတိူဝ်ႊပွၵ်ႈၵမ်းၼႆႉ တေမီးတေႃႇထိုင်ဝၼ်းတီႈ 05/06/2016 (ၶၢဝ်းတၢင်း 2 လိူၼ်ပၢႆ) ။ ယၢမ်းလဵဝ် ႁပ်ႉဢဝ်လုၵ်ႈႁဵၼ်းၸိူဝ်းပဵၼ်ၸဝ်ႈသၢင်ႇလူင် ၼႂ်းဝတ်ႉၶဝ်ႈႁဵၼ်းသွၼ် ။ ပေႃးဝၢႆးဝၼ်းတီႈ 07/05/2016 ၵႂႃႇယဝ်ႉ တေႁပ်ႉပႃးလုၵ်ႈႁဵၼ်းတၢင်းၼွၵ်ႈ ။
ပိူဝ်ႈတႃႇပွင်ပဵၼ်မႃးလႆႈပၢင်သွၼ်ၶွမ်ႊ ၊ ႁႂ်ႈပဵၼ်တိုဝ်ႉတၢင်းလီ ပုၼ်ႈတူင်ႇဝူင်းတႆး ႁႂ်ႈၶိုတ်းၵၢပ်ႈၼၼ်ႉ ၸဝ်ႈသြႃႇလႄႈ တၵႃႇ ဝတ်ႉတွၼ်းၸၼ် ဝဵင်းၵဵင်းမႆႇ မိူင်းထႆး ၊ လႆႈၵမ်ႉထႅမ် လူႇတၢၼ်းပၼ်ၶွမ်ႊၽိဝ်ႊတိူဝ် တႃႇ 30 လုၵ်ႈ – ၼႆယဝ်ႉ ။
ယိူင်းဢၢၼ်း ပိုတ်ႇပၢင်သွၼ်ၶွမ်ႊၼႆႉ ပိူဝ်ႈတႃႇၼႂ်းတူင်ႇဝူင်းသင်ၶတႆးလႄႈ ပီႈၼွင်ႉတႆး ၸိူဝ်းဢၼ်မီး ၼႂ်းမိူင်းယၢင်းလႅင် ႁႂ်ႈႁူႉမေႃလွင်ႈၶွမ်ႊၽိဝ်ႊတိူဝ်ႊ။ ၶႂ်ႈႁႂ်ႈဢဝ်လွင်ႈပၢႆးမေႃၼႆႉ ၵမ်ႉၸွႆႈပိုၼ်ၽႄႈပၼ် ၼင်ႇႁိုဝ်လိၵ်ႈလၢႆးတႆးပေႃးတေၽႄႈတိူၼ်း ၊ ၼင်ႇႁိုဝ်ပၢႆးပၺ်ၺႃလွင်ႈၶွမ်ႊၽိဝ်ႊတိူဝ်ႊတႆး ပေႃးတေၸၢင်ႈ ၶဝ်ႈဢွၵ်ႇၼႂ်းၵႄႈၵၢင်ပိူၼ်ႈလႆႈ – ၼႆယဝ်ႉ ။
ဢဝ်မႃးတီႈၶၢဝ်ႇပၢင်လူင်>>


text:
ၸၼ်ႉၸွမ် Temple ၶဝ်ဢွၵ်ႇၽိုၼ်ၶူၼ်ႉၶႂႃႉဝႆႉဝႃႈ ၵူၼ်းၸိူဝ်းၸႂ်ႉတိိုဝ်း သိုဝ်ႇတူင်ႇဝူင်းၵူၼ်း မိူၼ်ၼင်ႇ ၾဵတ်ႉပုၵ်ႉ၊ ထႂိတ်ႉတႃႇ ၶဝ်ႁိုင်ႁိုင်ၼႆႉ မီးတၢင်းပဵၼ်ႁႅင်းၸႂ်တူၵ်း လႄႈ တၢင်းမႆႈၸႂ်ၵေႃႈၼမ် ၼႆယဝ်ႉ။
ၽိုၼ်ၶူၼ်ႉၶႂႃႉၼၼ်ႉ ပိုတ်ႇၼႄဝႆႉဝႃႈ ၵူၼ်းဢႃႇယု သႅၼ်းပၢၼ်ၵၢင်ၼႆႉ သဵင်ႈၶၢဝ်းယၢမ်းၸွမ်းသိုဝ်ႇတူင်ႇဝူင်းၵူၼ်းတင်းၼမ်၊ ပိူင်ယႂ်ႇမၼ်း ၵူၼ်းဢႃႇယု 30 တေႃႇ 49 ပီႊၼႆႉ လႆႈႁၼ်ဝႃႈ ၶဝ်ၸႂ်တူၵ်း၊ မႆႈၸႂ်၊ မီးတၢင်းပဵၼ်ၵဵဝ်ႇၵပ်းပၢႆးၸႂ် ယွၼ်ႉၸႂ်ႉသိုဝ်ႇတူင်ႇၵူၼ်းၼမ်လိူဝ်ပိူၼ်ႈ ၼႆယဝ်ႉ။
ၽရူတ်ႉ ႁႃႇတီႇ ၽူႈလူင်ႉလႅၼ်ႇ ၵၢၼ်ၶူၼ်ႉၶႂႃႉ တီႈၸၼ်ႉၸွမ် Temple ၵေႃႉ႞ လၢတ်ႈဝႃႈ – ၵူၼ်းၼုမ်ႇ ဢႃႇယုႉ 18 တေႃႇ 29 ပီႊၼႆႉ ၵမ်ႈၼမ် ဢွၼ်ၵၼ်ၸႂ်ႉတိုဝ်း ဢိၼ်ႇသတႃႇၵရမ်ႇ (Instagram) သၼႅပ်ႉသျႅတ်ႉ (Snapchat) ၸိူဝ်းၼႆႉ။ မိူဝ်ႈလဵပ်ႈႁဵၼ်းပၢႆးၸႂ်ၶဝ် ဢမ်ႇလီမႆႈၸႂ်ၸွမ်းတၢၼ်ႇ ၵူၼ်းဢႃႇယု ပၢၼ်ၵၢင်ၶဝ် ၼႆယဝ်ႉ။
ၽိုၼ်ၶူၼ်ႉၶႂႃႉၼၼ်ႉ ပိုတ်ႇၼႄဝႆႉဝႃႈ – ၵူၼ်းဢႃႇယုႉ ပၢၼ်ၵၢင်ၶဝ်ၼႆႉ ၵမ်ႈၼမ်ၼမ် ၵႆႉၵႂႃႇသုၵ်ႉသၵ်ႉ လၢတ်ႈၸွမ်း လွင်ႈၵူၼ်းၼုမ်ႇ ဢမ်ႇၼၼ် လုၵ်ႈႁဵၼ်းၸၼ်ႉၵၢင် ၶဝ်ၸိူဝ်းၼႆႉ။ ယဝ်ႉၵေႃႈ ၵူၼ်းဢႃႇယုပၢၼ်ၵၢင်ၶဝ်ၼႆႉ ၵမ်ႈၼမ်ၼမ်ဢမ်ႇလူင်ႉလႅၼ်ႇ၊ ဢမ်ႇမိုတ်ႈၵိုဝ်းတင်း သိုဝ်ႇတူင်ႇဝူင်းၵူၼ်း တၢၼ်ႇၵူၼ်းၼုမ်ႇၶဝ်၊ ယွၼ်ႉၶဝ် ၵႆႉထၢင်ႇဝႃႈ ၼႂ်းသိုဝ်ႇတူင်ႇဝူင်းၵူၼ်းၼႆႉ ပဵၼ်ဢၼ်တေႉမူတ်းမူတ်းၼႆလႄႈ ၵႆႉလႄႇဢဝ်ၸႂ်သႂ်ႇ၊ မွင်ၸႂ်ၸွမ်းတေႉတေႉ ၼႆယဝ်ႉ။
ၽရူတ်ႉ ႁႃႇတီႇ လၢတ်ႈဝႃႈ – မိူဝ်ႈတွင်ႈထၢမ်တူၺ်းၵူၼ်း ဢႃႇယု 30 လိူဝ် မွၵ်ႈ 800 ၵေႃႉၼႆႉ ၶဝ်တွပ်ႇဝႃႈ ထၢတ်ႈၸႂ်တူၵ်း၊ ၶီငဝ်၊ မႆၸႂ်ဝႆႉ။ ၵူၺ်းၵႃႈ ဢမ်ႇၶႂ်ႈတိုတ်းပႅတ်ႈ ၵၢၼ်ၸႂ်ႉတိုဝ်းသိုဝ်ႇတူင်ႇဝူင်းၵူၼ်း၊ ၸပ်းယိၼ်ႉမၼ်းႁႅင်းယဝ်ႉလႄႈ ပေႃးဢမ်ႇၸႂ်ႉၼႆ ဢမ်ႇယူႇလႆႈ ၼႆယဝ်ႉ။


text:
မိူဝ်ႈဝၼ်းထိ 19 လိူၼ် ၽဵပ်ႇပိူဝ်ႇဝႃႇရီႇ 2016 ၸဝ်ႈၶူးလူင် ပႃႇမွၵ်ႉၶတွၵ်ႉတိူဝ်ႇၶမ်းမၢႆ ထမ်ႇမသႃႇမိ ၸဝ်ႈၵႂၼ်းဝတ်ႉ ပုတ်ႉထဝိႁႃရ ဢွၵ်ႉသၾိူတ်ႉ မိူင်းဢင်းၵိတ်း ၊ ၽူႈဢွၼ်ႁူဝ်ၵေႃႇတင်ႈ ၸၼ်ႉၸွမ်ပုတ်ႉထမိူင်းတႆး၊ ဝဵင်းလူင်တူၼ်ႈတီး ၊ ဢွၼ်ဢဝ်လုၵ်ႈၼွင်ႉပွင်ႈပၢႆ ၵမ်ႈၽွင်ႈ ဢဵဝ်ႇယဵမ်ႈၸၼ်ႉၸွမ်လူင်တႃႈၵုင်ႈ၊ ဝဵင်းလူင်တႃႈၵုင်ႈ၊
Category: News in Myanmar
လုၵ်ႈႁဵၼ်းသင်ႇၶတႆးၸိုင်ႈထႆး လူႇၶၢမ်ႇဝတ်ႉထုငိုၼ်းတွင်းတႃႇၸွႆႈထႅမ်ၵူၼ်းထူပ်းၽေးသိုၵ်း
လုၵ်ႈႁဵၼ်းသင်ႇၶတႆးၸိုင်ႈထႆး ၸိူဝ်းလႆႈၶဝ်ႈမႃးႁဵၼ်းဢဝ်တၢင်းမေႃ တီႈမိူင်းထႆး မီးမဵတ်ႉတႃႇဢီးလူၼိူဝ်ပီႈၼွင်ႉတႆး ၸိူဝ်းလႆႈထူပ်းတၢင်းယၢပ်ႇ ၶၢၼ်ၸႂ် ယွၼ်ႉလူၺ်ႈ ပၢင်တိုၵ်း ၼႂ်းၵႄႈၵၢင် တပ်ႉသိုၵ်းၸိုင်ႈတႆး လႄႈ တပ်ႉသိုၵ်းတဢၢင်း တေလူႇ ၶၢမ်ႇ ဝတ်ႉထု ငိုၼ်း တွင်း ဢိၵ်ႇၶဝ်ႈၼမ်ႉတၢင်းၵိၼ် တႃႇမိူဝ်းၸွႆႈထႅမ်ၵူၼ်းထူပ်းၽေး တီႈမိူင်းတႆးၼႆယဝ်ႉ။
ပၢင်ပွႆးၽဝ်ၶၢပ်ႈတူဝ် ၸဝ်ႈသြႃႇလူင် ဢိင်ႇတႃႇၸႃႇရ ဝတ်ႉမိူင်းယေႃ
မိူဝ်ႈဝၼ်းထိ 15 လိူၼ်ၽဵပ်ႇပိူဝ်ႇဝႃႇရီႇ ပီ 2016 ၼၼ်ႉသင်ႇၶႃႇၸဝ်ႈႁူမ်ႈၶဝ်ႈ သတ်ႉထႃးပေႃႈဢွၵ်ႇမႄႈဢွၵ်ႇ ဝၢၼ်ႈမိူင်းယေႃ လႄႈ သတ်ႉထႃးတီႈၸမ်တီႈၵႆ တင်းသဵင်ႈ မွၵ်ႈ 1ႇ000 ၵေႃႉပၢႆ လႆႈမႃးၶဝ်ႈႁူမ်ႈပၢင်ၽဝ်ၶၢပ်ႈတူဝ် ၸဝ်ႈသြႃႇလူင် ဢိင်ႇတႃႇၸႃႇရ ၵမ်ႈၼမ်ႁွင်ႉၸဝ်ႈသြႃႇပီး ၸဝ်ႈၵႂၼ်းဝတ်ႉမိူင်းယေႃ ဢၼ်လႆႈၶဝ်ႈသူၼ်မၢၵ်ႇႁၢၵ်ႈၶမ်းၵႂႃႇ
ၶူးဝႃးပေႃႈသိၼ်ထမ်းဝုၼ်းၸုမ်ႉ ထႃပၼၵွင်းမူးၼၢင်းၵိၼ်ပူ ဝဵင်းပၢင်လူင်
9.2.2016 ၶူးဝႃးပေႃႈသိၼ်ထမ်းဝုၼ်းၸုမ်ႉ ႁူမ်ႈလူၺ်းၸဝ်ႈၶူးလူင်တွၵ်ႇတိူဝ်ႇၶမ်းမၢႆ ထမ်ႇမသႃမိ ၸဝ်ႈသြႃႇလူင်ၶဝ်လၢႆၸဝ်ႈ ႁူမ်ႈပႃးတၵ်ႈၵႃႇသတ်ႈထႃး ပီႈၼွင်ႉတႆးတီႈၸမ် တီႈၵႆ မႃးႁူမ်ႈႁဵတ်းတၢင်းလီ ထႃႇပၼႃႇ ၵွင်းမူးၼၢင်းၵိၼ်ပူ ဢွင်ႈတီႈဝဵင်းပၢင်လူင်ၼၼ်ႉ ၸဝ်ႈပေႃႈသိၼ်ထမ်းဝုၼ်းၸုမ်ႈ ၸင်ႇလႆႈမဵတ်ႈတႃႇ ဢဝ်တင်းၶေႃႈသင်ႇသွၼ်
Opening The Shan State Buddhist University
ဝၼ်းထိ 7-2-2016 ပဵၼ်ဝၼ်းၸိူဝ်ႉၸၢတ်ႈၸိုင်ႈတႆး ပဵၼ်ဝၼ်းဢၼ် ၸဝ်ႈၾႃႉမိူင်းတႆးႁဝ်းလႄႈၽူႈဢွၼ်ႁူဝ်တႆး လႆႈတေႃႇသူႈတိုၵ်းဢဝ်ၶိုၼ်း ဝၢၼ်ႈမိူင်း တီႈၸဝ်ႈဢႃႇၼႃႇၶႂၢၵ်ႈမိူင်းၶဝ်သေ လႆႈၸႂ်တူၵ်းလူင်းလၢႆးမိုဝ်း လိၵ်ႈႁူမ်ႈမၢႆပၢင်လူင် တႃႇတေႇတင်ႈ မိူင်းႁူမ်ႈတုမ်ၸႅတ်ႈၸၢင်ႇႁူမ်ႈၵၼ်
ၶူးဝႃးပေႃႈသိၼ်ထမ်းဝုၼ်းၸုမ်ႉၶဝ်ႈႁူမ်ႈပၢင်ပိုတ်ႇၸၼ်ႉၸွမ်ပုတ်ႉထမိူင်းတႆး
ဝၼ်းထိ 6 လိူၼ်ၾဵပ်ႇပိူဝ်ႇဝႃရီႇ 2016 ၶူးဝႃႈပေႃႈသိၼ်ထမ်း ဝုၼ်းၸုမ်ႈ မိူင်းၽူင်း ၸဝ်ႈၽူႈထွတ်ႈမျၢတ်ႈ မီးသိလ် သမႃႇထိ ၽႃႇဝၼႃႇမၼ်ႈၵိုမ်း လႆႈယေႃးၶိင်းၶဝ်ႈႁူမ်ႈပၢင်ပိုတ်ႇၸၼ်ႉၸွမ်ပုတ်ႉထမိူင်းတႆး မီးတၵ်ႈၵႃႇသတ်ႉထႃး ပီႈၼွင်ႉတႆးတီႈၸမ်တီႈၵႆ ႁူမ်ႈလူၺ်ႈပီႈၼွင်ႉၸၢဝ်းၶိူဝ်း
An International Seminar on “Buddhism, Higher Education and Vision
06-02-2016 An International Seminar on “Buddhism, Higher Education and Vision” towards opening of Shan State Buddhist University (SSBU), Taunggyi, Shan State, Republic of The Union of Myanmar. Ven. Devinda Acting as an MC of a Pali section Credit by: Zao Read More …
ၽူႈပွင်ၵၢၼ်လူင် မႁႃႇၸူးလႃးလူင်းၵွၼ်း ၸၼ်ႉၸွမ်သင်ႇၶမိူင်းထႆးမႃးၽႅဝ်တီႈတူၼ်ႈတီးယဝ်ႉ
ၽရႃႉၽူမ်းၿၼ်းၻိတ်ႇ ဝတ်ႉပယူးရဝူင်းသႃဝၢသ်ႉ ၽူႈပွင်ၵၢၼ်လူင် မႁႃႇၸူးလႃးလူင်းၵွၼ်း ၸၼ်ႉၸွမ်သင်ႇၶမိူင်းထႆးလႄႈ ၸဝ်ႈၶူးတွၵ်ႇတိူဝ်ႇ ၼရိၼ်တ သႅင်ႁိူင်း ၽူႈၵွၼ်းၵၢၼ်လုမ်း ၽၢႆႇၵပ်းသၢၼ်ၼွၵ်ႈမိူင်း ဢၼ်ယူႇပႃႈတႂ်ႈ ၽူႈၵွၼ်းႁွင်ႈၵၢၼ် လူင် ၽၢႆႇၵပ်းသိုပ်ႇၼွၵ်ႈမိူင်း လႆႈႁွတ်ႈၽႅဝ်မႃးတီႈ ၶူင်ႇႁိူဝ်းမိၼ်ႁၢႆးႁူဝ်း တွၼ်ႈတႃႇမႃးၶဝ်ႈႁူမ်ႈပၢင်သႅမ်ႇမၼိူဝ်ႇလႄႈ ပၢင်ပိုတ်ႇၸၼ်ႉၸွမ်ပုတ်ႉထမိူင်းတႆး ဢၼ်ၸဝ်ႈၶူးလူင်တွၵ်ႇတိူဝ်ႇၶမ်းမၢႆ ထမ်ႇမသႃႇမိ ဢွၼ်ႁူဝ်ၵေႃႇတင်ႈ တီႈဝဵင်းတူၼ်ႈတီးၼႆဢေႃႈ။